PRIENŲ RAJONO SAVIVALDYBĖS ADMINISTRACIJOS DIREKTORIAUS

2023 M. VEIKLOS ATASKAITA

Vadovaudamasis Lietuvos Respublikos vietos savivaldos įstatymo 15 straipsnio 3 dalies 1 punktu, Prienų rajono savivaldybės tarybos veiklos reglamento, patvirtinto Prienų rajono savivaldybės tarybos 2023 m. balandžio 13 d. sprendimu Nr. T3-81, 200 punktu, Prienų rajono savivaldybės administracijos direktorius atsiskaito Prienų rajono savivaldybės tarybai už savo ir savivaldybės administracijos praėjusių metų veiklą.

Prienų rajono savivaldybės administracija (toliau – Savivaldybės administracija, Administracija) yra savivaldybės įstaiga, kurią sudaro struktūriniai padaliniai ir į struktūrinius padalinius neįeinantys valstybės tarnautojai.

Administracijai nuo 2023 m. birželio 6 d. vadovauja Jūratė Mickevičienė.

Prienų rajono savivaldybės administracijos veikla buvo vykdoma remiantis Prienų rajono savivaldybės 2023–2025 metų strateginiu veiklos planu, patvirtintu Prienų rajono savivaldybės tarybos 2023 m. sausio 27 d. sprendimu Nr. T3-1.

Savivaldybės administracijos direktorius organizavo Administracijos darbą, administravo Administracijai skirtus asignavimus, įgyvendino valstybės institucijų priimtus teisės aktus ir savivaldybės tarybos sprendimus, prižiūrėjo savivaldybės biudžeto vykdymą, administravo savivaldybės turtą, atliko personalo valdymo funkcijas, didino veiklos efektyvumą, organizavo ir kontroliavo savivaldybės institucijų sprendimų įgyvendinimą, buvo laikomasi strateginių pokyčių gairių ir vykdomi suplanuoti darbai bei kitos teisės aktuose numatytos funkcijos.

2023 m. direktorius kėlė kvalifikaciją mokymuose „Valstybės tarnybos reforma: Lietuvos Respublikos valstybės tarnybos įgyvendinimas ir jo taikymas“ ir „Organizacinės kultūros stiprinimas ir darbo apmokėjimo sistemos diegimas: misija įmanoma“, taip pat dalyvavo priešgaisrinės saugos, žmogiškųjų išteklių standartizuoto valdymo valstybės tarnyboje kultūros diegimo mokymuose, konsultavosi ir konsultavo, keitėsi informacija su kitų savivaldybių administracijų direktoriais, ministerijų specialistais.

Šioje ataskaitoje pateikta informacija apie Savivaldybės administracijos direktoriui priskirtų funkcijų vykdymą ir tam skirtų lėšų panaudojimą. Ataskaitoje, kuri sudaryta pagal Prienų rajono savivaldybės 2023–2025 metų strateginio veiklos plano struktūrą, pateikti išsamūs Savivaldybės administracijos struktūrinių padalinių ataskaitų, administracijos vadovų duomenys – skaičiai, įžvalgos, palyginimai, konkretūs darbai ir jų rezultatai. Visos informacijos apie 2023 metais Administracijos darbuotojų nuveiktus darbus sudėti į ataskaitą neįmanoma, bet svarbu tai, kad viskas, kas buvo daroma, buvo skirta kiekvienam Prienų rajono savivaldybės gyventojui, siekiant pagerinti jo gyvenimo kokybę, teisingai išspręsti susidariusias problemas ir pagal galimybes padėti.

I. UGDYMO KOKYBĖS IR MOKYMOSI APLINKOS UŽTIKRINIMO PROGRAMA

Ugdymo kokybės ir mokymosi aplinkos užtikrinimo programa siekiama suteikti kiekvienam asmeniui visaverčio savarankiško gyvenimo pagrindus ir padėti jam nuolat tobulinti savo gebėjimus. Įgyvendinant Lietuvos Respublikos (toliau – LR) įstatymų ir kitų teisės aktų nuostatas, Prienų rajono savivaldybėje organizuojamas formalusis ir neformalusis ugdymas, nuolatos siekiama didinti teikiamų ugdymo paslaugų kokybę ir prieinamumą. Siekiama padėti ugdymo įstaigų bendruomenei kurti sveiką, psichologiškai saugią ir pedagogiškai veiksmingą ugdymo aplinką, sėkmingai spręsti konfliktus, teikiamos atitinkančios poreikius pagalbos mokiniui (informacinė psichologinė, socialinė pedagoginė, specialioji pedagoginė ir specialioji pagalba bei sveikatos priežiūra mokykloje) ir mokytojui (informacinė, konsultacinė, kvalifikacijos tobulinimo bei kita pagalba) paslaugos, siekiama ugdyti gyventojų savarankiško mokymosi įgūdžius, siekti fizinio aktyvumo, skatinama savišvieta ir mokymosi visą gyvenimą poreikis.

Programą įgyvendinti padeda švietimo įstaigos, Savivaldybės administracijos Švietimo ir sporto skyrius.

Programos tikslas. Užtikrinti visuotinį aukštos kokybės švietimo paslaugų prieinamumą savivaldybėje. Šiam tikslui pasiekti buvo numatyti 2 uždaviniai.

1 uždavinys. Formuoti saugią, visiems bendruomenės nariams prieinamą ir veiksmingą ugdymo aplinką.

Bendri švietimo duomenys.

2023 metais Prienų rajono savivaldybės bendrojo ugdymo mokyklų tinkle pokyčių nebuvo. Šių metų vasarą dviejose mokyklose įvyko vidaus struktūros pertvarka: nuo 2023 m. rugsėjo 1 d. Prienų „Revuonos“ pagrindinėje mokykloje dėl mokinių trūkumo buvo uždarytas Šilavoto pradinio ugdymo skyrius, o Prienų „Ąžuolo“ progimnazijoje – Naujosios Ūtos skyrius (daugiafunkcis centras). 2023–2024 mokslo metus Prienų rajono savivaldybėje pradėjo 10 bendrojo ugdymo mokyklų (4 gimnazijos (iš jų viena grynoji Prienų mieste), 5 pagrindinės ir 1 progimnazija), 2 neformaliojo švietimo mokyklos (1 meno ir 1 sporto), 3 lopšeliai-darželiai ir 1 švietimo pagalbos įstaiga. Švietimo įstaigų tinklas geografiškai gerai išplėtotas: kiekvienoje seniūnijoje (išskyrus Naujosios Ūtos seniūniją) yra bent po vieną mokyklą ar jos skyrių, tai sudaro sąlygas švietimo paslaugų prieinamumui. Be to, savivaldybėje vykdomos visos reikalingos programos, tad mokiniai turi platų programų pasirinkimą, atitinkantį jų poreikius.

2023–2024 mokslo metais Prienų r. savivaldybėje mokosi 2523 1–12 klasių mokiniai (25 mažiau nei prieš metus), 198 priešmokyklinukai (21 mažiau nei prieš metus) ir 649 (2 mažiau nei pernai) ikimokyklinio amžiaus vaikai.

1–12 klasių mokinių skaičiaus kaita per pastaruosius šešerius metus:

Ketverius metus buvusi 1–12 klasių mokinių skaičiaus mažėjimo tendencija 2020 m. metais susilpnėjo, 2021 m. pasikeitė – mokinių skaičius pradėjo didėti, tačiau 2023 m. 1–12 klasių mokinių skaičius vėl nežymiai sumažėjo. Tikėtina, jog mokinių skaičiaus sumažėjimo pagrindinė priežastis yra sumažėjęs gimstamumas, kadangi mažėja mokinių pirmose klasėse, priešmokyklinio ir ikimokyklinio ugdymo grupėse.

Mokyklose veikia 148 klasių komplektai, įskaitant ir suaugusiųjų, jaunimo, specialiųjų, lavinamųjų ir socialinių įgūdžių ugdymo klasių komplektus (lyginant su praėjusiais mokslo metais – 2 komplektais mažiau).

Jungtinių 1–8 klasių komplektų bendrojo ugdymo mokyklose dalis toliau mažėja, 2023 m. rugsėjo 1 d. jų buvo 4 (2,86 proc.):

Pastaraisiais metais mažėjusi bendrojo ugdymo mokyklų klasių komplektų, kuriuose mokosi mažiau nei 8 mokiniai, dalis 2023 metais šiek tiek padidėjo ir sudarė 1,54 proc.:

ŠVIS duomenimis, vidutiniškai vienai sąlyginei mokytojo pareigybei tenkanti mokinių dalis 2023 m. rugsėjo 1 d., skirtingai nei pastaruosius keletą metų, šiek tiek sumažėjo:

2023 m. pagal privalomojo ugdymo programas nesimokančiųjų 7–16 metų vaikų dalis yra 4,5 proc. (2022 m. – 4,3 proc., 2021 m. – 4,6 proc. 2020 m. – 4,8 proc., 2019 m.– 5,2 proc.), nesimokymo priežastys detalizuojamos lentelėje:

Nesimokančių vaikų skaičius	Išvykimas į užsienį	Kitos priežastys
115	113	2

Nesimokančių vaikų skaičius atspindi išorinės migracijos tendencijas. Analizuodami priežastis, galime teigti, kad 98,3 proc. „nesimokančių“ vaikų yra išvykę į užsienį ir mokosi tų šalių ugdymo įstaigose.

2023 m. visas savivaldybės biudžetas buvo 49 401 100 Eur (2020 m. – 39 347 500 Eur; 2021 m. – 36 442 000 Eur, 2022 m. – 44 903 700 Eur), švietimui skirta 19 427 000 Eur (2020 m. – 13 404 300 Eur; 2021 m. – 14 450 700 Eur, 2022 m. – 17 282 600 Eur); jos sudarė 39,3 proc. (2021 m. – 39,6 proc., 2022 m. – 38,5 proc.) savivaldybės biudžeto. Lyginant su ankstesniais metais, švietimui skirtų lėšų dalis ir toliau didėjo:

Švietimui skirta savivaldybės biudžeto dalis 2023 m. (proc.)

Švietimui skirto finansavimo kaita 2018–2023 m. (proc.)

Švietimui skirto finansavimo kaita 2018–2023 m. (Eur)

Mokymo lėšų iš viso 2023 m. skirta 9 904 300 Eur (2021 m. – 7 638 800 Eur, 2022 m. – 8 694 900 Eur). Savivaldybės biudžeto lėšų bendrojo ugdymo įstaigoms išlaikyti skirta 8 409 600 Eur (2021 m. – 3 203 400 Eur, 2022 m. – 4 178 400 Eur). Iš viso vieno mokinio ugdymui bendrojo ugdymo mokyklose 2023 m. buvo skirta 4 567 Eur (2021 m. – 3 993 Eur, 2022 m. – 4 036 Eur) (skaičiuojant ugdymui ir aplinkos išlaikymui skirtas lėšas).

Prienų r. savivaldybė neformaliajam švietimui finansuoti 2023 m. skyrė 2 187 500 Eur (2021 m. – 1 461 300 Eur, 2022 m. – 1 935 400 Eur) (iš jų savivaldybės lėšų – 1 730 300 Eur (2021 m. – 1 251 800 Eur, 2022 m. – 1 448 800 Eur). Neformaliajame švietime šiais mokslo metais dalyvauja 72,2 proc. visų savivaldybės mokinių.

Ikimokykliniam ugdymui 2023 m. skirta 2 754 000 Eur (2021 m. – 2 009 300 Eur, 2022 m. – 2 432 600 Eur) (iš jų savivaldybės lėšų – 1 687 900 Eur (2021 m. – 1 160 700 Eur, 2022 m. – 1 446 500 Eur).

Nemokamai maitinamų mokinių skaičius – 1428, t. y. 56,5 proc. besimokančių mokinių. Jų maitinimui buvo skirta 392 500 Eur, į šį skaičių įeina ir visi priešmokyklinukai, 1 bei 2 klasių mokiniai, kuriems nemokamas maitinimas skiriamas nevertinant šeimos pajamų.

Bendrojo ugdymo mokyklose einančių pagrindines pareigas mokytojų (išskyrus mokyklų vadovus) skaičius 2023 m. toliau mažėjo.

Mokytojų skaičiaus kaita 2018–2023 m.

Bendrojo ugdymo mokytojų (išskyrus mokyklų vadovus) pasiskirstymas pagal amžiaus grupes pateiktas lentelėje:

Mokytojų pasiskirstymas pagal amžiaus grupes

iki 30 metų	30–39 metų	40–49 metų	50 metų ir vyresni
2020 m.	2,3 proc.	13,0 proc.	24,0 proc.	60,7 proc.
2021 m.	1,9 proc.	9,9 proc.	23,8 proc.	64,4 proc.
2022 m.	1,7 proc.	7,1 proc.	25,9 proc.	65,3 proc.
2023 m.	3,6 proc.	7,1 proc.	21,9 proc.	67,4 proc.

2023 m. bendrojo ugdymo mokytojų pasiskirstymas kito nežymiai: mokytojų iki 30 m. dalis padidėjo 1,9 proc., 30–39 metų dalis nepakito, 40–49 metų mokytojų dalis sumažėjo 4,0 proc., o didžiąją dalį mokytojų sudaranti 50 metų ir vyresnių mokytojų dalis dar padidėjo 2,1 proc. – iki 67,4 proc. Tai rodo, kad tendencija išlieka ta pati – pedagogų bendruomenė ir toliau palaipsniui senėja. Bendras mokytojų (einančių pagrindines pareigas) skaičius sumažėjo 15 mokytojų.

2023 metais bendrojo ugdymo mokyklose pagalbą mokiniams teikia 28 pagalbos specialistai – 7 logopedai, 3 specialieji pedagogai, 7 psichologai, 11 socialinių pedagogų. Specialioji pedagoginė pagalba teikiama 169 mūsų savivaldybės mokiniams. Savivaldybės švietimo stebėsenos rodiklis „Pagalbos specialistų skaičius, tenkančių 100 mokinių“ – 0,88 ir yra aukštesnis nei Lietuvos vidurkis (0,74). Mokiniams pagalbą taip pat teikia daugiau nei 60 mokytojo padėjėjų (mokyklose įsteigta 51,86 padėjėjo etato).

Ugdymo planų įgyvendinimas savivaldybės bendrojo ugdymo mokyklose. Per mokslo metus mokiniai į visas Prienų rajono savivaldybės bendrojo ugdymo mokyklų klases ir priešmokyklinio ugdymo grupes priimami centralizuotai, Švietimo ir sporto skyriaus vedėjui pateikus prašymą ir mokyklos, kurioje mokėsi, išduotą pažymą apie ugdymosi rezultatus. Tai suteikia galimybę analizuoti duomenis apie mokinių „judėjimą“, išsiaiškinti mokyklos keitimo priežastis ir motyvus. 2023 m. buvo pateiktas 41 prašymas (85 mažiau negu 2022 m.) keisti mokyklą (dėl mokinių, atvykstančių iš kitos savivaldybės ar šalies, ar mūsų savivaldybės mokinių priėmimo). Visi prašymai buvo tenkinami. Prašymų skaičiaus mažėjimui didžiausią įtaką turėjo tai, kad sumažėjo iš Ukrainos atvykstančių vaikų srautas.

Ikimokyklinio ugdymo įstaigų veiklos organizavimas.

2023 metais Prienų rajono savivaldybėje vaikai buvo ugdomi 3 Prienų miesto lopšeliuose-darželiuose, Prienų lopšelio-darželio „Gintarėlis“ Strielčių ikimokyklinio ugdymo skyriuje ir prie bendrojo ugdymo mokyklų kaimo vietovėse veikiančiuose 7 skyriuose, 1 daugiafunkciame centre (Ašmintos). 2023 m. pradėti pasirengimo įgyvendinti atnaujintą ikimokyklinio ugdymo turinį darbai: nagrinėjamos atnaujintos Ikimokyklinio ugdymo gairės, planuojama dalyvauti mokymuose.

Ikimokyklinio amžiaus vaikų, ugdomų ikimokyklinio ugdymo įstaigose, skaičiaus kaita per pastaruosius šešerius metus:

Atsižvelgiant į Švietimo, mokslo ir sporto ministerijos švietimo būklės regionuose analizės išvadas ir rekomendacijas, garantuojama ikimokyklinio amžiaus vaikų institucinio ugdymo aprėptis – 2023 m. yra 44 grupės: 27 mieste ir 17 kaime. Bendras ikimokyklinio ugdymo grupes lankančių vaikų skaičius, 2023 m. rugsėjo 1 d. duomenimis, lyginant su praeitais 2022 m., sumažėjo 2 (0,3 proc.) vaikais: ugdomi 649 vaikai, iš kurių 189 – iki 3 metų. Šis pokytis (vaikų skaičiaus sumažėjimas) susijęs su gimstamumo Prienų r. mažėjimu, nes Prienų rajono savivaldybės 3–5 metų vaikų, dalyvaujančių ikimokykliniame ir priešmokykliniame ugdyme, procentinė dalis auga: nuo 78,1 proc. 2018 m. iki 86,1 proc. 2023 m., t. y. ikimokyklinio ugdymo aprėptis didėja ir ji yra didesnė nei panašaus dydžio savivaldybių vidurkis.

Bendras vietų skaičius rajono švietimo įstaigų ikimokyklinio ugdymo grupėse 2023 m. ir vėl buvo nežymiai didesnis nei ugdomų vaikų skaičius, todėl galima prieiti prie išvados, kad yra suformuotas ir išlaikomas paklausą atitinkantis ikimokyklinio ugdymo paslaugų tinklas. Prienų r. savivaldybėje patenkinami visi prašymai dalyvauti ikimokyklinio ugdymo programoje ir ikimokyklinio ugdymo plėtra galima pritraukiant į ikimokyklinį ugdymą daugiau tų vaikų, dėl kurių tėvai dar nėra pateikę prašymų (ypač iki 3 metų), ar pradedant teikti naują paslaugą – vaikų iki 1 m. ikimokyklinį ugdymą.

2020 m. Seimui priėmus Švietimo įstatymo pataisas, ikimokyklinis ugdymas socialinę riziką patiriantiems vaikams tapo privalomas. 2023 m. bendradarbiaujant su švietimo įstaigomis, Savivaldybės administracijos Socialinės paramos, Finansų ir strateginio planavimo skyriais ir tarpinstitucinio bendradarbiavimo koordinatoriumi buvo stebimas privalomo ikimokyklinio ugdymo poreikis vaikams iš socialinę riziką patiriančių šeimų. Prienų rajono savivaldybės administracijos Vaiko gerovės komisijos teikimu ir Savivaldybės administracijos direktoriaus įsakymu privalomas ikimokyklinis ugdymas 2023 m. buvo organizuojamas 9 vaikams, jie mokykliniu transportu pavežami į Prienų lopšelį-darželį „Pasaka“, Skriaudžių pagrindinės mokyklos, Stakliškių gimnazijos ikimokyklinio ugdymo skyrius, 1 vaikas lanko Jiezno gimnazijos ikimokyklinio ugdymo skyrių. Gauta tikslinė dotacija iš valstybės biudžeto šių vaikų ugdymui – 34 197,00 Eur. Prienų lopšelyje-darželyje „Pasaka“ vykdomas ir vaikų, turinčių specialiųjų ugdymosi poreikių, ugdymas, esant poreikiui, gali veikti savaitinė grupė, šis lopšelis-darželis turi visus švietimo pagalbos specialistus.

Privalomas priešmokyklinis ugdymas įgyvendinamas bendrojo ugdymo mokyklose bei dviejose ikimokyklinio ugdymo mokyklose.

2023 m. ugdomi 198 vaikai – 21 vaiku mažiau nei pernai (2022 m. – 219 vaikų, 2021 m. – 219, 2020 m. – 217, 2019 m. – 211). Kaip matyti iš pateiktų skaičių, miesto mokyklose sukomplektuotose grupėse ugdoma didžiausia dalis vaikų (2019–2020 m. m. jų buvo 47,9 proc., 2020–2021 m. m. – 56,2 proc., 2021–2022 m. m. – 59,4 proc., o 2022–2023 m. m. – 61,2 proc., 2023–2024 m. m. – 60,1 proc.). Darytina išvada, kad vis daugiau kaime gyvenančių žmonių savo vaikus atveža ugdytis į miesto mokyklas jau nuo priešmokyklinio ugdymo.

Priešmokyklinio ugdymo grupės suformuotos Prienų miesto lopšelyje-darželyje „Gintarėlis“, „Ąžuolo“ progimnazijoje, Ašmintos daugiafunkciame centre, Jiezno, Veiverių Tomo Žilinsko, Stakliškių gimnazijose bei Balbieriškio, Išlaužo, Skriaudžių, Pakuonio, „Revuonos“ pagrindinėse mokyklose. Lopšelyje-darželyje „Pasaka“ pagal priešmokyklinio ugdymo programą ugdomi specialiųjų ugdymosi poreikių turintys vaikai (2023 m. – 2). Įvertinus priešmokyklinio ugdymo poreikį, turimus išteklius, Prienų rajono savivaldybės taryba kasmet tvirtina mokyklas, vykdančias priešmokyklinio ugdymo programą, grupių mokyklose skaičių ir modelius. 2023–2024 m. m. 5 grupės veikia pagal VI modelį (jungtinė 3–6 metų amžiaus vaikų grupė, kurios veiklos trukmė – 10 val. 30 min. per dieną), 5 grupės – pagal II modelį (grupė, kurios veiklos trukmė – 6 val. 36 min. per dieną) ir 7 grupės – pagal III modelį (grupė, kurios veiklos trukmė – 10 val. 30 min. per dieną) ir 1 grupė – pagal V modelį (jungtinė 3–6 metų amžiaus grupė, kurios veiklos trukmė – 6 val. 36 min. per dieną). Modelių pasirinkimas leidžia daryti išvadą, kad prioritetas teikiamas vaikų užimtumui visą dieną. 2023 m. ir toliau vykdytas nuo 2014 m. pradėtas centralizuotas priėmimas į Prienų miesto ugdymo įstaigų priešmokyklinio ugdymo grupes, pateikti 109 tėvų prašymai (18 mažiau nei 2022 m.).

Neformalusis vaikų švietimas. Neformaliojo švietimo ir formalųjį švietimą papildančio ugdymo programas vykdo dvi mokyklos – Prienų meno mokykla ir Prienų rajono savivaldybės kūno kultūros ir sporto centras. Mokinių registro 2023-12-01 duomenimis, neformaliojo švietimo mokyklose ugdomi 906 mokiniai (35,9 proc.). Bendras šiose mokyklose ugdomų mokinių skaičius 2023 metais sumažėjo 34 mokiniais (2022 m. pabaigoje buvo ugdoma 940 mokinių, 2021 m. – 926, 2020 m. − 742, 2019 m. – 882). Kūno kultūros ir sporto centro mokinių skaičiaus mažėjimą lėmė tai, kad nuo 2023 m. rugsėjo 1 d. sporto centre nebevykdomi futbolo sporto šakos užsiėmimai, o Prienų rajono futbolininkų rengimu nuo šiol rūpinasi VšĮ Prienų futbolo mokykla. Nors mokinių skaičius rajone nežymiai sumažėjo, Prienų meno mokyklos mokinių skaičius 2023 m. sumažėjo nežymiai (tik vienu mokiniu). Tai nulėmė aktyvesnė meninių veiklų pasiūlos reklama ir didesnis mokyklos aktyvumas organizuojant mokiniams patrauklesnius, juos motyvuojančius renginius (konkursai, festivaliai, akcijos ir kt.).

Neformaliojo švietimo mokyklas lankančių mokinių skaičius 2018–2023 metais pateiktas lentelėje:

Metai Mokyklos pavadinimas	2018	2019	2020	2021	2022	2023
Prienų meno mokykla	278	282	262	246	398	397
Prienų r. Veiverių A. Kučingio meno mokykla (nuo 2021-09-01 Prienų meno mokyklos filialas)	1112	115	106	115
Prienų r. Jiezno muzikos mokykla (nuo 2021-09-01 Prienų meno mokyklos filialas)	89	74	65	57
Prienų rajono savivaldybės kūno kultūros ir sporto centras	401	411	309	508	542	509
Iš viso:	880	882	742	926	940	906

2023 m. gruodžio 31 d. duomenimis, neformaliojo vaikų švietimo (toliau – NVŠ) būrelius bendrojo ugdymo mokyklose lankė 1 484 mokiniai, t. y. 58,8 proc. nuo bendro 2023–2024 mokslo metų mokinių skaičiaus (2022 m. lankė 1 426 mokiniai (55,9 proc.), 2021 m. – 1356 mokiniai (53,8 proc.), 2020 m. – 1412 mokiniai (56,5 proc.), 2019 m. – 1 464 mokiniai (58,0 proc.). Mokinių dalyvavimas būrelių veiklose, lyginant su 2022 metais, padidėjo 2,9 proc. Šį pokytį nulėmė tai, kad būrelių veiklos buvo vykdomos kontaktiniu būdu.

2023 m. iš valstybės biudžeto NVŠ finansuoti skirta 122 600 eurų. Prienų rajono savivaldybės administracijos direktoriaus sprendimu buvo paskirstytos visos gautos lėšos. 25 NVŠ teikėjai sėkmingai įgyvendino 52 NVŠ programas. Šias programas lankė 886 mokiniai, t. y. 35,1 proc. Lyginant su ankstesniais metais (2022 metais lankė 936 mokiniai (36,7 proc.), 2021 metais – 942 mokiniai (37,3 proc.), 2020 metais – 885 mokiniai (35,4 proc.), 2019 metais – 899 mokiniai (35,8 proc.), kiekvienais metais NVŠ programose, finansuojamose valstybės biudžeto lėšomis, mokinių skaičius šiek tiek svyruoja; konkrečios kitimo tendencijos nėra, tai priklauso nuo valstybės skiriamų lėšų NVŠ programoms vykdyti.

NVŠ programose dalyvaujančių mokinių skaičiaus kaita

Skiriamų lėšų NVŠ programoms vykdyti pokytis

NVŠ programoms finansuoti skiriamos valstybės biudžeto lėšos 2023 m. sumažėjo, todėl sumažėjo ir mokinių skaičius.

Vadovaujantis Švietimo ir sporto skyriaus vedėjo patvirtintu Prienų rajono savivaldybės neformaliojo vaikų švietimo programų vykdymo stebėsenos tvarkos aprašu visus metus buvo stebima, kaip organizuojamos ir vykdomos NVŠ programos. Buvo analizuojami NVŠ teikėjų atsiųsti dokumentai (sutartys su mokinių tėvais, užsiėmimų grafikai), pagal galimybes stebima veikla. Pastebėta, kad populiariausios ir labiausiai lankomos veiklos buvo: futbolo – 68 mokiniai (Prienų futbolo klubas), šaulių – 70 mokinių (Lietuvos šaulių sąjunga), skautų – 62 mokiniai (Lietuvos skautija), saugaus eismo – 70 mokinių (VšĮ „Būk saugus“), programavimo – 65 mokiniai (Alytaus kolegija). Išanalizavus NVŠ teikėjų dokumentus ir veiklų stebėjimo duomenis, nustatyta, kad visi NVŠ teikėjai sėkmingai vykdė įvairių krypčių (muzika, dailė, šokis, teatras, kalbos, gamtos pažinimas ir ekologija, pilietiškumo ugdymas, programavimas ir kt.) NVŠ programose numatytas veiklas.

Vadybinės ir pedagoginės veiklos kokybės tobulinimas. Prienų rajono savivaldybės taryba pritarė visų 15 Prienų rajono švietimo įstaigų metų veiklos ataskaitoms. Ataskaitos refleksinių pokalbių metu aptartos su vadovu dalyvaujant merui, mokyklos kuratoriui ir Švietimo ir sporto skyriaus vedėjui, pristatytos savivaldybės Tarybai.

2023 m. suorganizuota 12 kontaktinių mokyklų direktorių ir direktorių pavaduotojų ugdymui pasitarimų, pagal poreikį – nuotoliniai pasitarimai rajono švietimo bendruomenei aktualiomis temomis.

VšĮ „Edu Vilnius“ kvietimu Vilniaus miesto bendrojo ugdymo mokyklų direktoriams pristatyta Prienų r. savivaldybės ir mokyklų bendradarbiavimo patirtis.

Švietimo ir sporto skyrius Prienų estradoje prie Nemuno organizavo jau trečiąjį Prienų rajono švietimo bendruomenės mokymo(si) sezono pikniką, kuriame susitiko apie du šimtus septyniasdešimt visų rajono švietimo įstaigų darbuotojų. Renginys buvo viena iš TŪM veiklų, jo dalyviai stiprino lyderystės kompetencijas dalyvaudami repo sesijoje.

Liepos mėn. buvo organizuoti konkursai Prienų švietimo pagalbos tarnybos, Prienų „Ąžuolo“ progimnazijos, lopšelio-darželio „Pasaka“ direktorių pareigoms užimti. Gruodžio mėn. – konkursas Skriaudžių pagrindinės mokyklos direktoriaus pareigoms užimti. Įvyko visi keturi konkursai ir įstaigos turi naujus vadovus.

Švietimo ir sporto skyrius organizavo tradicinį Prienų r. savivaldybės „Metų mokytojo“ konkursą – 2023 Metų mokytoja buvo išrinkta ir apdovanota Lina Bendoraitienė, Prienų meno mokyklos akordeono mokytoja ekspertė. Organizuota Tarptautinės mokytojų dienos šventė. Prienų „Žiburio“ gimnazijos organizuotoje penkioliktoje „Mokytojo dienos Regatoje Mero taurei laimėti 2023“ vikingų laivais plaukė ir varžėsi dėl Mero taurės ne tik rajono mokyklų mokytojų, mokinių ir tėvų, bet ir savivaldybės komanda.

Apibendrinant galima teigti, kad buvo tęsiamos veiklos tradicijos, sudarydamas sąlygas geresnei vadybinės ir pedagoginės veiklos kokybei Švietimo ir sporto skyrius užtikrino aktualios ir konkrečios informacijos teikimą (kontaktiniai, nuotoliniai, išvažiuojamieji pasitarimai, lankymasis įstaigose, komunikacija telefonu ir el. paštu), organizavo rajono švietimo veiklą komandinio darbo principu, į sprendimus įtraukė mokyklų vadovus ir pedagogus (darbo grupių, projektinė veikla), išlaikė Prienų švietimo bendruomenės tradicijas (švietimo bendruomenės piknikas, „Metų mokytojo“ konkursas). Tai didina rajono švietimo bendruomenės įsitraukimą į bendras veiklas, stiprina susitelkimą ir motyvaciją siekti bendrų tikslų, įgyvendinti bendrus, rajonui aktualius švietimo projektus.

Brandos egzaminų organizavimas ir vykdymas. Brandos egzaminams koordinuoti paskirtas atsakingas specialistas bei atsakingi asmenys už brandos egzaminų užduočių priėmimą ir išdavimą. Savivaldybės administracijos direktoriaus įsakymu buvo paskirta bazinė mokykla („Žiburio“ gimnazija). Bazinėje mokykloje buvo organizuojama ir pakartotinė egzaminų sesija.

2023 m. brandos egzaminus laikė 148 kandidatai (2022 m. – 148, 2021 m. – 151, 2020 m. – 156, 2019 m. – 159 kandidatai), bendras pasirinktų laikyti egzaminų skaičius – 578 (2022 m. – 547, 2021 m. – 622, 2020 m. – 613, 2019 m. – 643 egzaminai).

Vaikų socializacija. Parengtas ir Prienų rajono savivaldybės tarybos 2023 m. sausio 27 d. sprendimu Nr. T3-5 patvirtintas naujas Prienų rajono savivaldybės vaikų vasaros užimtumo programų finansavimo ir organizavimo tvarkos aprašas, kuriame numatyta, atsižvelgiant į mokinių skaičių mokykloje, skirti lėšas Prienų rajono bendrojo ugdymo mokykloms. Vaikų vasaros užimtumo programoms įgyvendinti iš savivaldybės biudžeto paskirstyta 13 000 eurų visoms bendrojo ugdymo mokykloms. Gavusios skirtas lėšas mokyklos parengė Vaikų vasaros užimtumo programų įgyvendinimo planus, kuriuos suderino su Švietimo ir sporto skyriumi. Vadovaujantis šiais planais birželio–liepos mėnesiais mokyklos organizavo dienines 3–5 dienų menines, kūrybines, pažintines, edukacines užimtumo stovyklas savo mokyklos mokiniams. Vasaros užimtumo veiklose dalyvavo 461 mokinys (iš jų – 34,9 proc. mokinių, turinčių didelių ir labai didelių specialiųjų ugdymosi poreikių dėl negalios ir gaunančių socialinę paramą).

Mokinių mokymas plaukti. 2023–2024 m. m. Prienų rajono savivaldybės mokiniai dalyvauja Lietuvos plaukimo federacijos Informacijos ir paslaugų biuro kuruojamame antrokų mokymo plaukti projekte. Nors 2023 m. Lietuvos plaukimo federacija finansavimą skyrė dviem šimtams mūsų rajono mokinių, tačiau savivaldybės administracija ir toliau skiria finansavimą iš Prienų r. savivaldybės biudžeto visų Prienų rajono antrokų mokymo plaukti pamokoms, todėl 2023 m. Prienų baseine plaukti mokėsi 227 antrų klasių mokiniai.

Nuo 2022 m. rugsėjo 1 d. Švietimo ir sporto skyrius kartu su Prienų r. savivaldybės kūno kultūros ir sporto centru bei Prienų švietimo pagalbos tarnyba įgyvendino projektą „Vandens terapija fizinę negalią, įvairiapusių raidos, intelekto ir emocijų sutrikimų turintiems vaikams“, kurio tikslas – sudaryti sąlygas specialiųjų ugdymosi poreikių turintiems Prienų r. mokyklų mokiniams reguliariai lankyti plaukimo ir vandens terapijos užsiėmimus Prienų baseine, didinti fizinio aktyvumo veiklų prieinamumą Prienų rajone. Projektas buvo sėkmingai įgyvendintas ir užbaigtas 2023 m. birželio 30 d. Projekte dalyvavo 111 Prienų rajono vaikų ir 62 suaugę asmenys (vaikų tėvai, mokytojai, globėjai).

Gabių mokinių rėmimas ir skatinimas. Buvo organizuotas renginys „Pasidžiaukime kartu“, kuriame apdovanoti 85 gabiausi mokiniai, Prienų r. olimpiadų ir konkursų laimėtojai.

2023 m. Švietimo ir sporto skyrius kartu su Prienų švietimo pagalbos tarnyba rūpinosi gabių mokinių saviraiškos sąlygomis, organizavo 57 rajoninius ir respublikinius renginius mokiniams (konkursus, konferencijas, šventes, tyrėjų dienas, festivalius, žygius, sueigas ir kt.) (2022 m. suorganizuoti 47 renginiai), kuriuose dalyvavo 4 790 mokinių (2022 m. dalyvavo 3 499 mokiniai). Suorganizuota 18 dalykinių olimpiadų (tiek pat suorganizuota 2022 m.), kuriose dalyvavo 464 mokiniai (2022 m. dalyvavo 372 mokiniai). Lyginant su 2022 m., renginių skaičius 2023 m. padidėjo 13,33 proc., o juose dalyvaujančių mokinių skaičius padidėjo 23,6 proc.

Švietimo ir sporto skyriuje vykdyta ir kita veikla, kuri nėra susijusi su Savivaldybės strateginiu veiklos planu.

Buvo vykdoma Prienų rajono savivaldybės mokyklų tinklo pertvarkos 2021–2025 m. bendrojo plano stebėsena, renkami duomenys, analizuojama situacija. Atsižvelgiant į mokinių skaičiaus pokyčius, parengti ir Prienų rajono savivaldybės tarybai pateikti tvirtinti Prienų rajono savivaldybės mokyklų tinklo pertvarkos 2021–2025 m. bendrojo plano pakeitimai, susiję su Prienų „Revuonos“ pagrindinės mokyklos ir Prienų „Ąžuolo“ progimnazijos vidaus struktūros pertvarka – nuo 2023 m. rugsėjo 1 d. minėtos mokyklos uždarė savo skyrius (Šilavoto ir Naujosios Ūtos).

Sudarytos sąlygos vaikų ugdymui (ugdymuisi) šeimoje organizuoti: balandžio mėn. parengtas administracijos direktoriaus įsakymas, kuriuo patvirtintas Prienų rajono savivaldybės mokyklų, padedančių tėvams (globėjams, rūpintojams) organizuoti vaikų ugdymą (ugdymąsi) šeimoje pagal priešmokyklinio, pradinio, pagrindinio, vidurinio ugdymo bendrąsias programas, sąrašas. Į 2023–2024 m. m. sąrašą įtraukta „Ąžuolo“ progimnazija, Pakuonio pagrindinė mokykla, Prienų „Žiburio“ gimnazija. Ugdymasis šeimoje organizuojamas „Ąžuolo“ progimnazijoje (1 mokinys).

Projektinė veikla.

2023 m. vyko suplanuotos „Tūkstantmečio mokyklų“ programos veiklos: Prienų r. savivaldybė pasirašė sutartį su ESFA, paskirtas biudžetas – 1 910 390 eurų. Į projektą įtrauktos 4 mokyklos (Prienų „Ąžuolo“ progimnazija, Prienų „Revuonos“ pagrindinė mokykla, Prienų „Žiburio“ gimnazija, Prienų r. Veiverių Tomo Žilinsko gimnazija). Dalyvaujant programoje ir įgyvendinant Prienų rajono savivaldybės švietimo pažangos planą numatytas tikslas iki 2025 m. padidinti Prienų r. savavivaldybės 5–12 kl. mokinių, pasiekiančių tiksliųjų, gamtos ir socialinių mokslų pagrindinį ir aukštesnįjį pasiekimų lygį, procentinę dalį. Periodiškai rinkosi TŪM programos įgyvendinimo darbo grupė, organizuotas renginys „Tūkstantmečio mokyklų“ programa – Prienų rajono ir Birštono savivaldybėse“, kuriame mokyklų, savivaldybės ir socialinių partnerių atstovams bei žiniasklaidai pristatyta TŪM programa ir Prienų rajono bei Birštono savivaldybių parengti pažangos planai, vyko Pažangos plane numatyti renginiai (Prienų rajono švietimo bendruomenės piknikas, 2 profesinės diskusijos, Mokytojų dienos regata, kūrybinės dirbtuvės, kūrybinis sambūris, edukacinė popietė), infrastruktūros pokyčiai (įrengti multisensoriniai kambariai dviejose mokyklose, STEAM erdvės trijose mokyklose, parengtas pastato Basanavičiaus g. 1, Prienuose, rekonstravimo – pritaikymo keturioms STEAM laboratorijoms – projektas), nupirkta dalis numatytų mokymo priemonių.

Į konsorciumą subūrus visas rajono švietimo įstaigas buvo įgyvendinamas Prienų rajono savivaldybės 2021–2025 m. „Erasmus+“ planas:

- įgyvendintos „Erasmus+“ programos 1 pagrindinio veiksmo (KA1) bendrojo ugdymo darbuotojų mobilumo projekto Nr. 2021-1-LT01-KA121-SCH-000005587 veiklos pagal numatytą veiklų planą ir biudžetą. Organizuota 15 mobilumų daugiau, nei buvo numatyta paraiškoje (45 vietoj 30), dalyviai vyko į kursus Italijoje, Ispanijoje, Prancūzijoje, Suomijoje, Vokietijoje, į darbo stebėjimo vizitą Lenkijoje. Visi dalyviai pateikė dalyvavimo mobilumuose ataskaitas su pozityviais vertinimais: dalyvavimo mobilumuose patirtis įvertinta kaip labai gera (95%) arba gera (5%). Sudarytos sąlygos mobilumuose įgytas žinias ir įgūdžius pritaikyti veikloje: kiekviena mokykla parengė ir įgyvendino kaitos projektą. Švietimo mainų paramos fondui atlikus šio projekto sisteminę patikrą (veiklų patikra ir finansų auditas) gautos išvados, jog projekto įgyvendinimas vertinamas labai gerai;

- buvo įgyvendinamos „Erasmus+“ programos KA1 projekto Nr. 2022-1-LT01-KA121-SCH-000066084 veiklos pagal numatytą veiklų planą ir biudžetą: organizuotas 31 mobilumas iš numatytų 35, dalyviai mokėsi kursuose Ispanijoje ir Italijoje, projektas tęsiamas ir 2024 m.;

- parengta programos „Erasmus+“ KA1 projekto Nr. 2023-1-LT01-KA121-SCH-000123097 paraiška, gautas 110 392,00 Eur finansavimas;

- pritaikydamos kursuose įgytas žinias 10 Prienų r. švietimo įstaigų pateikė paraiškas, siekdamos gauti „Erasmus“ akreditaciją;

- projektus koordinuojanti Švietimo ir sporto skyriaus vyr. specialistė dalyvavo Danijos, Vokietijos ir Austrijos Nacionalinių agentūrų suburto Europos mobilumų konsorciumų tinklo, skirto neformaliam mobilumų konsorciumų koordinatorių bendravimui siekiant mokytis vieniems iš kitų, veikloje, parengusi paraišką ir gavusi finansavimą dalyvavo tarptautinėje bendradarbiavimo veikloje Islandijoje „Your accreditation in Nordic and Baltic countries – What has happened so far and what can we learn from each other“.

Prienų rajono savivaldybės administracija 2023 m. pradėjo įgyvendinti projekto „Pabėgėlių iš Ukrainos priėmimas ir ankstyva integracija“ Nr. HOME/2022/AMIF/AG/EMAS/TF1/LT/0013 uždavinį „Prisidėti prie savivaldos lygiu vykdomų ankstyvosios trečiųjų valstybių piliečių integracijos veiklų“ Prienų rajono savivaldybėje. Projekto tikslas – prisidėti prie ankstyvosios trečiųjų valstybių piliečių integracijos, o projekto įgyvendinimą kuruoja Švietimo ir sporto skyrius. Projekto veiklų įgyvendinimo pabaiga – 2024 m. vasario 28 d., projekto vertė – 15 079,20 Eur.

II. SOCIALINĖS PARAMOS IR SVEIKATOS APSAUGOS PASLAUGŲ KOKYBĖS GERINIMO PROGRAMA

Šia programa siekiama Prienų r. savivaldybėje formuoti efektyvią socialinės paramos ir sveikatos apsaugos sistemą, užtikrinti tikslingą lėšų paskirstymą šias paslaugas teikiančioms įstaigoms, didinti sveikatos ir socialinių paslaugų prieinamumą, integruoti socialiai pažeidžiamus asmenis į visuomenę.

Programa įgyvendinamos savarankiškosios savivaldybių funkcijos: socialinių paslaugų planavimas ir teikimas, socialinių paslaugų įstaigų steigimas, išlaikymas ir bendradarbiavimas su nevyriausybinėmis organizacijomis; sąlygų savivaldybės teritorijoje gyvenančių neįgaliųjų socialiniam integravimui į bendruomenę sudarymas; pirminė asmens ir visuomenės sveikatos priežiūra; savivaldybės sveikatos programų rengimas ir įgyvendinimas; parama savivaldybės gyventojų sveikatos priežiūrai; socialinių išmokų skyrimas, skaičiavimas ir mokėjimas. Taip pat įgyvendinamos ir valstybinės (valstybės perduotos savivaldybėms) funkcijos: kompensacijų skaičiavimas ir mokėjimas; mokinių nemokamo maitinimo savivaldybės įsteigtose mokyklose ir savivaldybės teritorijoje įsteigtose nevalstybinėse mokyklose administravimas ir nepasiturinčių šeimų mokinių, deklaravusių gyvenamąją vietą arba gyvenančių savivaldybės teritorijoje, aprūpinimo mokinio reikmenimis administravimas; socialinės globos teikimo asmenims su sunkia negalia užtikrinimas.

Socialinės paramos ir sveikatos apsaugos paslaugų kokybės gerinimo programą 2023 metais Prienų r. savivaldybės administracijoje padėjo įgyvendinti socialinių paslaugų įstaigos, nevyriausybinės organizacijos ir Savivaldybės administracijos Socialinės paramos skyrius.

Programos tikslas. Organizuoti ir užtikrinti valstybės socialinės ir sveikatos politikos įgyvendinimą, mažinti socialinę atskirtį rajone. Šiam tikslui pasiekti buvo numatyti 4 uždaviniai.

1 uždavinys. Užtikrinti Lietuvos Respublikos teisės aktais numatytos piniginės socialinės paramos teikimą.

Metai	Planas (Eur)	Valstybės perduotoms funkcijoms (tūkst. Eur)
2022	9 617	3709,6
2023	11255,4	4567,2

Socialinės paramos skyriaus asignavimų planas 2022–2023 m.

Socialinę pašalpą gavusių šeimų skaičius 2023 metais, lyginant su 2022 m., padidėjo 76 šeimomis. Per 2023 m. socialinėms pašalpoms išmokėta 1280,4 tūkst. Eur, o 2022 m. – 952,8 tūkst. Eur (socialinės pašalpos padidėjo 327,6 tūkst. Eur, nes padidėjo VRP dydis nuo 129 Eur iki 157 Eur, iki 2023 m. rugsėjo 1 d. nevertinamas turtas, taip pat pašalpos mokamos ukrainiečiams (išmokėta 41,1 tūkst. Eur), gyvenantiems Prienų rajono savivaldybėje).

2023 metais kompensacija už centralizuotą būsto šildymą, karštą ir geriamąjį vandenį buvo skirta 1269 šeimoms, išlaidos sudarė 309,1 tūkst. Eur. (kompensacija už būsto šildymą, karštą ir geriamąjį vandenį 2022 m. buvo skirta 1158 šeimoms – išlaidos sudarė 230,8 tūkst. Eur). Palyginus šiuos metus, matyti, kad suskaičiuotos kompensacijos už išlaidas būsto šildymui, karštam ir geriamajam vandeniui padidėjo 78,3 tūkst. Eur (tam įtakos turėjo padidėjęs VRP dydis, kreipėsi 111 šeimų daugiau negu pernai ir iki 2023 m. rugsėjo 1 d. nevertinamas turtas ir kt.). 2023 metais 70 atnaujintų daugiabučių gyvenamųjų namų gyventojams, turintiems teisę į būsto šildymo kompensaciją, apmokėjome kreditą ir palūkanas (2022 m. buvo 68 namai). Dėl palūkanų ir kredito apmokėjimo išduota 1859 pažymos (2022 m. – 1809 pažymos). 2023 m. kreditus ir palūkanas apmokėjome 827 šeimoms (2022 m. – 807 šeimoms), tai sudarė – 530,7 tūkst. Eur (2022 m. – 407,9 Eur). Lyginant su 2022 metais, apmokėta 122,8 tūkst. Eur daugiau už kreditą ir palūkanas (tam įtakos turėjo iki 2023 m. rugsėjo 1 d. nevertinamas turtas ir kt.). 2023 metais dėl kietojo kuro kompensacijos kreipėsi 3015 šeimų, joms išmokėta 1845,8 tūkst. Eur (2022 m. – 939,0 tūkst. Eur.), kompensacijos padidėjo 906,8 tūkst. Eur (tam įtakos turėjo padidėjęs VRP dydis ir iki 2023 m. rugsėjo 1 d. nevertinamas turtas ir kt.). 2023 metais kompensacija už būsto šildymą dujomis skirta 191 šeimai (2022 m. – 100 šeimų). Joms išmokėta 48,6 tūkst. Eur (2022 m. – 14,9 tūkst. Eur). Išlaidos kompensacijoms padidėjo, nes nevertinamas turtas, daugiau šeimų kreipėsi dėl kompensacijos už dujas. 2023 metais kompensacija už būsto šildymą elektra skirta 79 šeimoms (2022 m. – 25 šeimoms). Joms išmokėta 31,6 tūkst. Eur (2022 m. – 6,4 tūkst. Eur). Išlaidos kompensacijoms padidėjo, nes nevertinamas turtas, daugiau šeimų kreipėsi dėl kompensacijos už šildymą elektra.

Patikrinti visų asmenų, kurie kreipėsi dėl piniginės socialinės paramos, duomenys valstybės institucijų registruose: SODROJE – dėl asmens gaunamų pajamų ir išmokų; Gyventojų registre – dėl deklaruotos gyvenamosios vietos, šeimyninės padėties; Užimtumo tarnyboje – dėl duomenų apie asmens įregistravimą teritorinėje užimtumo tarnyboje; Nacionalinėje mokėjimo agentūroje – dėl asmens gautų išmokų žemės ūkiui remti dydžio; Mokinių registre – dėl informacijos, ar mokinys mokosi; Studentų registre – dėl informacijos, ar asmuo studijuoja; Nekilnojamojo turto registre – dėl turto vertinimo.

Vienkartinė, tikslinė, sąlyginė ar periodinė pašalpa skiriama siekiant padėti asmenims arba asmeniui, atsidūrusiam sunkioje materialinėje padėtyje, susidariusioje dėl įvykusios nelaimės, asmens sveikatos sutrikimų, kada nepakanka valstybės teikiamos socialinės paramos ir yra išnaudotos visos kitų pajamų gavimo galimybės bei artimųjų ar bendruomenės parama. 2023 m. dėl minėtos paramos kreipėsi 150 asmenų, jiems skirta 30,6 tūkst. Eur (2022 m. – 150 asmenų skirta 35,9 tūkst. Eur) parama iš Prienų r. savivaldybės biudžeto.

Dėl besitęsiančio karo Ukrainoje Lietuvoje gyvenantiems nuo karo pabėgusiems žmonėms savivaldybė užtikrina bent jau minimalių poreikių patenkinimą. 277 ukrainiečiams buvo suteikta vienkartinė materialinė parama ir išmokėta 2,5 tūkst. eurų.

235 gyventojams iš savivaldybės biudžeto lėšų buvo kompensuojamos išlaidos, susijusios su komunalinių atliekų surinkimu ir atliekų tvarkymu (2022 m. – 214). Per 2023 m. paskirta 481 laidojimo pašalpa (2022 m. – 517). Laidojimo pašalpų skaičius, lyginant su 2022 metais, sumažėjo, tačiau suma padidėjo 5,3 tūkst. Eur. Per 2023 metus nebuvo išmokėta valstybinė finansinė parama užsienyje mirusių (žuvusių) piliečių palaikams parvežti. (2022 metais 1 asmeniui išmokėta valstybinė finansinė parama užsienyje mirusių (žuvusių) piliečių palaikams parvežti 2,1 tūkst. Eur).

Per 2023 metus taip pat buvo skiriamos ir mokamos išmokos besimokančio ar studijuojančio asmens vaiko priežiūrai ir išmoka gimus vienu metu daugiau kaip vienam vaikui:

Išmokos pavadinimas	2022	2023
Šeimos	Vaikai	Šeimos	Vaikai
Vienkartinė išmoka vaikui	176	177	125	126
Išmoka vaikui:	2993	4576	2853	​​​4551
Išmoka besimokančio ar studijuojančio asmens vaiko priežiūrai	15	15	16	18
Išmoka gimus vienu metu daugiau kaip vienam vaikui	8	17	6	7
Išmoka nėščiai moteriai	39	-	34	-

Socialinės paramos šeimai informacinėje sistemoje (SPIS) veikia elektroninės paslaugos. Per SPIS 2023 m. gauta 2006 prašymai (2022 m. – 1974).

2023 metais 39 globėjai globojo 47 vaikus (vienas iš jų – ukrainietis), jiems išmokėta 27 194 Eur (2022 m. – 36 globėjai, 45 vaikai, 19500 Eur).

Per 2023 m. atvyko 26 vaikai, iš jų 9 buvo apgyvendinti budinčio globotojo šeimoje, 7 – LAC laikino apgyvendinimo ir globos grupėje, 10 – BVGN (bendruomeniniuose vaikų globos namuose). 2023 m. išvyko 22 vaikai, iš jų: 4 sulaukę pilnametystės, 17 buvo grąžinti į biologinę šeimą. 1 perkeltas gyventi į BVGN. 2023 m. trims globotiniams, sulaukusiems pilnametystės, pratęstas gyvenimas ir išlaikymas BVGN.

Jiezno PŠC yra pasirašytos tarpusavio bendradarbiavimo ir paslaugų teikimo sutartys su dviem budinčiomis globotojomis, kurios 2023 m. prižiūrėjo 9 be tėvų globos likusius vaikus (2022 m. – 6).

2023 m. Jiezno PŠC buvo plečiamas teikiamų socialinių paslaugų spektras, pradėtos teikti naujos paslaugos naujoms klientų grupėms:

- apgyvendinimo paslaugos artimoje aplinkoje pavojų keliantiems asmenims, kuriems išduotas apsaugos nuo smurto artimoje aplinkoje orderis;

- laikino apgyvendinimo paslauga (apmokama nakvynė).

Nuo 2022 m. Jiezno PŠC pradėtos teikti paslaugos karo pabėgėliams iš Ukrainos buvo tęsiamos ir 2023 m. Ukrainos piliečiams suteikiamas gyvenamasis plotas, teikiamos komunalinės paslaugos, bendrosios socialinės paslaugos. 2023 m. paslaugos buvo suteiktos 48 asmenims.

Prienų rajono savivaldybėje 2021–2023 m. kito šeimų, kurioms taikoma atvejo vadyba, skaičius: 2021 m. – 157 šeimos, 2022 m. – 159 šeimos, 2023 m. – 177 šeimos.

Lyginant su 2022 metais, per ataskaitinį laikotarpį bendras šeimų, kurioms teikiamos socialinės paslaugos, auginančių vaikus, skaičius padidėjo. Per metus į tokių šeimų, auginančių vaikus, apskaitą (toliau – apskaita) buvo įrašyta 88 šeimos, išbraukta iš apskaitos – 56 šeimos.

2023 metais organizuoti 8 Vaiko gerovės komisijos posėdžiai, kuriuose svarstytas minimalių priežiūros priemonių skyrimas 7 nepilnamečiams ir koordinuotai teikiamos paslaugos vaikų atstovams pagal įstatymą. Minimalios priežiūros priemonės skirtos 5 nepilnamečiams ir skirtos koordinuotai teikiamos paslaugos vieno nepilnamečio atstovams pagal įstatymą. Taip pat svarstytas privalomojo ikimokyklinio ugdymo skyrimas 7 vaikams, gyvenantiems socialinės rizikos šeimose (iš jų šiuo metu sėkmingai adaptavosi ugdymo įstaigoje ir lanko 6 vaikai).

Socialinė parama mokiniams. 2023 m. priimta 1 123 (2022 m. – 1191) prašymai-paraiškos socialinei paramai mokiniams gauti. Nemokamą maitinimą gavo 1428 mokiniai (2022 m. – 1514), panaudota 392,5 tūkst. Eur (2022 m. – 362,1 tūkst. Eur) valstybės biudžeto lėšų. Socialinės paramos mokiniams sumažėjusį gavėjų skaičių lėmė paramos gavėjų finansinės padėties gerėjimas, taip pat mokinių skaičiaus sumažėjimas. Taip pat 2023 metais keitėsi vieno mokinio nemokamo maitinimo vienos dienos kaina maisto produktams įsigyti ir keitėsi mokinio reikmenims įsigyti suma vienam mokiniui (2023 m. – 98 Eur, 2022 m. – 92 Eur).

Parama būstui įsigyti ar išsinuomoti. Socialinės paramos skyrius, įgyvendindamas LR paramos būstui įsigyti ar išsinuomoti įstatymo (toliau – Įstatymas) nuostatas, savivaldybės gyventojams teikia paramą būstui išsinuomoti ar įsigyti.

2023 m. gautas 31 naujas prašymas įrašyti į sąrašą (2022 m. – 37, 2021 m. – 32). Nepatenkinti 3 prašymai (2022 m. – 5, 2021 m. – 15), nes asmenys (šeimos) neatitiko Įstatymo nustatytų reikalavimų. 2023 m. pabaigoje minėtame sąraše buvo įrašyta 133 asmenys (šeimos) (2022 m. – 127, 2021 m. – 119). Sąraše įrašyti asmenys ir jų skaičius nuolat keičiasi. Tam įtakos turi nauji gyventojų pateikti prašymai ir asmenys (šeimos), kurie iš minėto sąrašo yra išbraukiami, nes nebeatitinka Įstatyme nustatytų reikalavimų ir praranda teisę būti įtraukti į savivaldybėse sudaromus asmenų ir šeimų, laukiančių socialinio būsto, sąrašus. 2023 m. iš Asmenų ir šeimų, turinčių teisę į socialinio būsto nuomą Prienų r. savivaldybėje, sąrašo dėl skirtingų priežasčių buvo išbraukta 29 asmenys (2022 m. – 19, 2021 m. – 29).

2023 m. pabaigoje Savivaldybės būsto fonde buvo įrašyti 263 būstai (2022 m. – 268, 2021 m. – 268). 130 būstų nuomojami kaip socialiniai, 116 – kaip savivaldybės būstai, 10 būstų – avariniai ar netinkami gyventi, iš kurių 3 būstai parduoti. 7 būstai metų pabaigoje buvo laisvi. 1 būsto nuomininkas yra numiręs. Viename socialiniame būste apgyvendinti užsieniečiai, pasitraukę iš Ukrainos dėl Rusijos Federacijos karinių veiksmų, 2 būstų nuomos sutartys yra nutrauktos teismo sprendimu, 1 būstas 2023 m. pabaigoje buvo nupirktas ir bus išnuomotas asmenims ar šeimoms iš Asmenų ir šeimų, turinčių teisę į paramą būstui išsinuomoti, sąrašo.

2023 m. Prienų r. savivaldybės socialinio būsto būklės įvertinimo komisija apžiūrėjo ir įvertino Savivaldybės būsto fonde esančių būstų, pripažintų avariniais ar netinkamais naudoti, būklę. Dėl to iš savivaldybės būsto fondo 2023 m. buvo išbraukti 4 avariniais ar netinkamais naudoti pripažinti būstai (2022 m. – 7, 2021 m. – 13), kurie bus parduodami viešo aukciono būdu. Savivaldybės būsto fonde likę avariniais ar netinkamais naudoti pripažinti būstai buvo įtraukti į būstų renovacijos programą.

2023 m. daug dėmesio skirta Savivaldybės būsto fonde esantiems būstams patikrinti. Savivaldybės administracijos direktoriaus įsakymu buvo sudaryta Prienų rajono savivaldybei nuosavybės teise priklausančių būstų patikrinimo įvertinimo komisija, patvirtintas komisijos veiklos aprašas. Seniūnijų seniūnų pavaduotojams buvo pavesta patikrinti visus seniūnijose esančius Savivaldybei nuosavybės teise priklausančius būstus, surašyti būstų patikrinimo aktus. Patikrinimo metu vertinama nuomojamo būsto būklė, tikrinama informacija apie nuomininko mokamus mokesčius už jam išnuomotą būstą. Atsižvelgus į patikrinimo aktuose pateiktą informaciją, atnaujinamos sutartys su nuomininkais, planuojami ir vykdomi nuomojamų būstų remonto ar buities sąlygų pagerinimo darbai. Nuomininkai, gyvenantys labai blogos būklės būstuose, kuriuos remontuoti nebetikslinga, buvo perkelti į atsilaisvinusius būstus arba toks perkėlimas planuojamas.

Savivaldybės būstams remontuoti ir buities sąlygoms juose pagerinti iš savivaldybės biudžeto 2023 m. buvo skirta ir panaudota 44 200 Eur (2022 m. – 94 700).

2023 m. daug dėmesio skirta nuomininkams, laiku nemokantiems būsto nuomos mokesčio. Skolininkai buvo raginami geranoriškai susidariusią skolą sumokėti, o tie, kurie iki nurodyto termino skolos vis tiek nesumokėjo, buvo kviečiami dalyvauti Prienų r. savivaldybei nuosavybės teise priklausančių būstų patikrinimo įvertinimo komisijos posėdyje. Posėdžio metu visi norintys galėjo pasirašyti skolos mokėjimo grafiką ir susidariusį įsiskolinimą sumokėti dalimis. Ne visi nuomininkai laikosi pasirašytų susitarimų dėl skolos grąžinimo dalimis, kai kurie buvusį įsiskolinimą jau sumokėjo. 2023 m. už Savivaldybei nuosavybės teise priklausančių būstų nuomą nuomininkai sumokėjo 77 300 Eur (2022 m. – 62 500, 2021 m. – 54 400).

Nuo 2020 m. už Savivaldybės būstų administravimą ir techninę priežiūrą moka socialinį ar savivaldybės būstą nuomojantis asmuo (šeima). 2023 m. už nuomojamų būstų administravimą ir techninę priežiūrą UAB „Prienų butų ūkis“ nuomininkai sumokėjo 21 200 Eur (2022 m. – 17 600).

2023 m. Prienų rajono savivaldybės tarybos sprendimu 4 avariniais ar netinkamais gyventi pripažinti būstai buvo įtraukti į viešame aukcione parduodamo Prienų rajono savivaldybės nekilnojamojo turto ir kitų nekilnojamųjų daiktų sąrašą ir išbraukti iš Savivaldybės būsto fondo. Per 2023 m. viešajame aukcione buvo parduoti 5 avariniais ir netinkamais gyventi pripažinti būstai, už kuriuos gauta – 12 200 Eur (2022 m. buvo parduota 3 Savivaldybės būstai, 2021 m. – 6 būstai). Būstus Įstatyme numatyta tvarka įsigijo buvę nuomininkai. (Už parduotus būstus 2022 m. gauta 7000 Eur, 2021 m. – 44 500 Eur.). Visos už parduotus būstus gautos lėšos bus panaudotos Savivaldybės būsto fondo plėtrai (naujiems būstams įsigyti).

2023 m. įsigytas 1 būstas už 32 700 Eur, panaudojus už parduotus Savivaldybės būstus gautas lėšas. Lėšų, kurias galima panaudoti Savivaldybės būsto fondo plėtrai, likutis 2023 m. pabaigoje 43 700 Eur (2022 m. – 62 800 Eur). Už šias lėšas planuojama įsigyti naujus socialinius būstus ir taip papildyti Savivaldybės būsto fondą. Parama būstui išsinuomoti savivaldybės gyventojams gali būti teikiama ir mokant išperkamosios būsto nuomos arba būsto nuomos mokesčio dalies kompensaciją Įstatyme numatytomis sąlygomis. 2023 m. šiomis paramos formomis mūsų savivaldybėje pasinaudojo 4 šeimos (16 asmenų), išperkamoji būsto nuoma nebuvo mokama nė vienam gyventojui, tik būsto nuomos mokesčio dalies kompensacija (2022 m. – 2 šeimos, 2021 m. – nesinaudojo).

Savivaldybės gyventojai, norintys gauti paramą būstui įsigyti, gali kreiptis dėl valstybės iš dalies kompensuojamo būsto kredito ir subsidijos valstybės iš dalies kompensuojamo būsto kredito daliai apmokėti. 2023 m. dėl šios paramos gauta 17 prašymų, 4 iš jų buvo patenkinti (2022 m. – gauta 13 prašymų, patenkinti 3).

Jaunos šeimos aktyviai naudojasi parama pirmam būstui įsigyti Prienų r. savivaldybės teritorijoje. Pagal LR finansinės paskatos pirmąjį būstą įsigyjančioms jaunoms šeimoms įstatymą, jaunos šeimos iš visos Lietuvos gali teikti prašymus per SPIS dėl finansinės paskatos pirmam būstui įsigyti Prienų rajone. 2023 m. per SPIS gauta 30 prašymų (2022 m. – 67). 2023 m. patenkinta 5 prašymai (2022 m. – 16) ir suformuotos pažymos, patvirtinančios jaunų šeimų teisę į finansinę paskatą pirmam būstui įsigyti. Deja, iš visų suformuotų pažymų tik nedidelė dalis per nustatytą 15 dienų terminą būna aktyvuotos šeimos pasirinktoje kredito įstaigoje. Dažnai jaunos šeimos negali pasinaudoti finansine paskata pirmam būstui įsigyti, nes pardavėjai nori kuo greičiau parduoti turimą būstą ir nesutinka laukti, kol bus sutvarkyti visi reikalingi dokumentai dėl finansinės paskatos.

2023 m. Prienų rajono savivaldybėje buvo suteiktas 21 būstas (69 panaudos gavėjai) ukrainiečiams neatlygintinai naudotis, panaudos davėjams buvo išmokėta 81,7 tūkst. Eur kompensacija už būsto suteikimą. (2022 m. buvo suteikti 63 būstai ukrainiečiams neatlygintinai naudotis, panaudos davėjams išmokėta 71,7 tūkst. Eur kompensacija už būsto suteikimą).

2 uždavinys. Organizuoti ir teikti socialines paslaugas įvairioms gyventojų socialinėms grupėms.

Prienų rajono savivaldybės tarybos 2023 m. balandžio 13 d. sprendimu Nr. T3-100 patvirtinta Prienų rajono savivaldybės užimtumo didinimo programa. Programos tikslas – tvarus užimtumas, skirtas nustatyti ir pašalinti Tikslinių grupių įsidarbinimą ribojančias aplinkybes, pasiekti kuo didesnį gyventojų užimtumą, kad kiekvienas gyventojas galėtų rasti turimą kvalifikaciją atitinkantį darbą ir užtikrinti tinkamą pragyvenimo lygį, skatinti darbo vietų kūrimą ir darbo paklausą, didinti darbo jėgos kvalifikacijos atitiktį darbo rinkos reikmėms, laisvus darbo išteklius integruoti į darbo rinką ir juos išlaikyti. Programoje yra numatomos dvi priemonės užimtumui didinti: nenuolatinio pobūdžio darbų organizavimas savivaldybės teritorijoje ir užimtumo skatinimo ir motyvavimo paslaugų teikimas.

Užimtumo skatinimo ir motyvavimo paslaugų nedirbantiems ir socialinę paramą gaunantiems asmenims tikslas – suteikiant reikiamas socialines paslaugas palengvinti ilgalaikių bedarbių įsitraukimą, integraciją į darbo rinką, kokybišką visuomeninį ir asmeninį gyvenimą.

2023 m. Užimtumo didinimo programos paslaugos suteiktos 75 asmenims (2022 m. – 74). Paslaugoms įsigyti panaudota 22 400 Eur. Konsultuojant ilgalaikius bedarbius, teikiant jiems įvairias socialines paslaugas, išryškėjo tų asmenų įsisenėjusios problemos: prarasta motyvacija, žema savivertė, žemas aktyvumas visuomeniniame gyvenime, darbo rinkoje bei savarankiškumo, socialinių įgūdžių stoka, priklausomybės. Suteiktos tikslinės paslaugos: pavėžėjimo, individualios psichologo paslaugos, krizių valdymo konsultanto (psichologo), mokymų motyvacinėmis temomis, kompiuterinio raštingumo, socialinės (lydimosios pagalbos, konsultavimo, informavimo ir kt.) paslaugos.

2023 m. Užimtumo didinimo programos dalyvių užimtumas: 7 asmenys (neterminuotos darbo sutartys), 7 dirba pagal žemės ūkio paslaugų kvitus (terminuotas darbas), 2 mokosi naujų profesijų įgūdžių.

Siekiant didinti savivaldybės gyventojų užimtumą, pagal Užimtumo didinimo programą organizuojami nenuolatinio pobūdžio darbai, nes jų poreikis savivaldybėje yra didelis. 2023 m. šioje priemonėje dalyvavo 18 asmenų ir panaudota 31 800 Eur (2022 m. – 74 asmenys, panaudota 56 100 Eur). Registruoti Užimtumo tarnyboje asmenys tvarkė viešąsias erdves, šienavo, valė sniegą, tvarkė želdynus. Labiausiai socialiai pažeidžiami asmenys dalyvaudami programoje atnaujina darbo įgūdžius, įgyja motyvaciją tolimesnei darbo paieškai.

Prienų r. savivaldybės teritorijoje veikia 22 socialines paslaugas teikiančios įstaigos ir 7 nevyriausybinės organizacijos. Įstaigų, teikiančių paslaugas neįgaliesiems, patalpos pritaikytos neįgalių žmonių poreikiams. Įstaigos nuolat dalyvauja projektinėse veiklose ir ieško finansavimo galimybių įstaigų veiklos plėtrai ir materialinei bazei gerinti.

Už Prienų r. gyventojų laikiną slaugą per 2023 m. sumokėta 1 700 Eur (2022 m. – 9 600).

Prienų r. savivaldybė dalyvauja ES projekte „Parama maisto produktais ir higienos prekėmis II“ Nr. EPSF–2020–V–07–01: per 2023 m. buvo išdalinta daugiau kaip 100 t maisto produktų ir higienos prekių (2022 m. – 89) už daugiau kaip 200 tūkst. Eur. (2022 m. – 164,6). Projektą finansuoja Europos pagalbos labiausiai skurstantiems asmenims fondas.

Prienų rajono savivaldybės socialinių paslaugų centras kartu su projekto vykdytoja Europos socialinio fondo agentūra įgyvendina projektą Nr. 07-007-P-0001 „Kompleksinės paslaugos (KOPA)“, skirtą suteikti asmenims, šeimoms ir bendruomenėms būtinus įgūdžius savarankiškai spręsti kylančias socialines problemas.

Nuo 2023 m. rugpjūčio 1 d. Prienų rajono savivaldybės socialinių paslaugų centras kaip projekto partneris ir Prienų rajono savivaldybės įgaliota įstaiga pradėjo įgyvendinti projekto Nr. 09-007-P-0001 „Pacientų pavėžėjimo paslaugos modelio sukūrimas ir išbandymas“ veiklą Prienų rajono savivaldybėje. Projekto tikslas – teikti pacientų pavėžėjimo paslaugas, siekiant užtikrinti galimybę pacientams pasinaudoti savivaldybių funkcijai priskirtomis asmens sveikatos priežiūros paslaugomis, vykstant į Lietuvos nacionalinės sveikatos sistemos asmens sveikatos priežiūros įstaigą ir (ar) parvykstant iš jos, kai pacientui nereikalinga skubioji medicinos pagalba. Projekto metu numatoma teikti paciento pavėžėjimo paslaugą, kai vežamam pacientui nereikalinga asmens sveikatos priežiūra, bei lydinčio asmens paslaugą, kai pacientui, kuriam teikiama paciento pavėžėjimo paslauga, skiriamas lydintis asmuo, padedantis suteikti judėjimo fizinę pagalbą ir (ar) pagalbą orientuojantis ir komunikuojant aplinkoje.

Socialinės paramos skyriuje teikiamos konsultacijos rajono socialiniams darbuotojams, organizuojami rajono socialinių darbuotojų susirinkimai įvairių išmokų klausimais. Skyriaus darbuotojai dalyvauja įvairiuose mokymuose ir seminaruose, organizuojamuose Socialinės apsaugos ir darbo ministerijos, bendruose rajono socialinių darbuotojų susirinkimuose Prienų r. savivaldybės socialinių paslaugų centre, nevyriausybinių organizacijų renginiuose, konsultuoja rajono gyventojus socialiniais klausimais, bendradarbiauja su rajono gydymo įstaigomis, policija, Užimtumo tarnyba, „Sodra“, švietimo įstaigomis, suaugusiųjų ir vaikų globos institucijomis, dalyvauja reiduose į šeimas su rajono priešgaisrinės organizacijos atstovais.

3 uždavinys. Gerinti neįgaliųjų socialinę integraciją, užtikrinti socialinę globą.

Socialinės paramos skyrius yra vienas iš vykdytojų, atsakingų už būsto ir aplinkos pritaikymą neįgaliesiems, jam pavesta būstų pritaikymo neįgaliųjų specialiesiems poreikiams organizavimo funkcija.

2023 m. sausio 1 d. būsto pritaikymo žmonėms su negalia eilėje laukė 33 suaugę asmenys (2022 m. – 30). Būstui (ir aplinkai) neįgaliesiems pritaikyti panaudota 81 881 Eur (2022 m. – 90 600) valstybės biudžeto lėšų ir 54 587 Eur (2022 m. – 60 400) savivaldybės biudžeto lėšų. Įvertinus būsto pritaikymo poreikį, būstas buvo pritaikytas 15 negalią turinčių asmenų (2022 m. – 21), šie asmenys gyvena Šilavoto, Jiezno, Stakliškių, Balbieriškio, Veiverių, Naujosios Ūtos seniūnijose ir Prienų mieste. Neįgaliesiems pritaikyta asmens higienos patalpos, įrengti sanitariniai mazgai, dušai, ranktūriai, dušo kėdutės, įrengtas buitinių nuotekų valymo įrenginys, platintos durų angos, siekiant palengvinti asmenų, judančių neįgaliojo vežimėliu, patekimą į vidų ir lauką įrengtos nuovažos.

Nuo 2023 m. sausio 1 d. pradėta teikti akredituota socialinės priežiūros paslauga – socialinė reabilitacija neįgaliesiems bendruomenėje.

2023 m. socialinei reabilitacijai neįgaliesiems bendruomenėje buvo skirta 72 572 Eur (2022 m. – 52 700), iš jų 51 958 Eur valstybės biudžeto lėšų ir 20 614 Eur savivaldybės biudžeto lėšų.

2023 metais įgyvendinant Socialinės paramos ir sveikatos apsaugos paslaugų kokybės gerinimo programos priemonę „Socialines paslaugas teikiančių NVO transporto priemonių išlaikymas“ sudaryta 3 savivaldybės biudžeto lėšų naudojimo sutartys. Iš viso priemonei įgyvendinti 3 NVO skirta 21 000 Eur (2022 m. – 17 600) savivaldybės biudžeto lėšų.

4 uždavinys. Teikti gyventojams kokybiškas ir saugias sveikatos priežiūros paslaugas.

2023 m. įgyvendinant valstybės ir savivaldybės sveikatos politiką Prienų rajono savivaldybėje (organizuojant pirminę ir valstybės perduotą antrinę sveikatos priežiūrą savivaldybėje) parengta 11 teisės aktų projektų, priimtų Prienų r. savivaldybės tarybos.

2023 m. vykdyta Savivaldybės visuomenės sveikatos specialioji rėmimo programa, kuriai skirta 30 100 Eur (2022 m. – 25 000).

2023 m. buvo vykdoma statybos triukšmo kontrolė gyvenamuosiuose daugiabučiuose būstuose. Gauta 17 pranešimų (2022 m. – 15) iš gyventojų, kurie vykdė statybos remonto darbus gyvenamosiose patalpose ir gyvenamosiose teritorijose. Skundų, susijusių su statybų keliamu triukšmu, negauta.

Prienų r. savivaldybės teritorijoje veikia 8 pirminės sveikatos priežiūros įstaigos. Jose 2023 m. pasirinkę gydytis 25 894 gyventojai (2022 m. – 26 058). Prie keturių Prienų rajono savivaldybės asmens sveikatos priežiūros įstaigų veikia slaugos ir palaikomojo gydymo skyriai, kuriuose yra finansuojamos 83 lovos ir 4 paliatyvios slaugos bei 34 laikinosios slaugos lovos, finansuojamos iš savivaldybės biudžeto. Toks modelis ir tinklo išdėstymas rajone pasiteisino, nes paslaugos teikiamos arčiausiai gyventojo. VšĮ Prienų ligoninė yra licencijuota teikti antrinio lygio ambulatorines-konsultacines bei stacionarines asmens sveikatos priežiūros bei slaugos ir palaikomojo gydymo paslaugas Prienų rajono bei Birštono savivaldybių gyventojams, būtinosios pagalbos paslaugas visos Lietuvos gyventojams.

2023-12-22 10 sveikatos priežiūros įstaigų, veikiančių ir teikiančių sveikatos priežiūros paslaugas Prienų rajono savivaldybėje, pasirašė Sveikatos priežiūros įstaigų, teikiančių sveikatos centrui priskiriamas sveikatos priežiūros paslaugas Prienų rajono savivaldybėje, bendradarbiavimo sutartį Nr. S1-224-1.

III. KULTŪROS, SPORTO, JAUNIMO IR BENDRUOMENĖS VEIKLOS AKTYVINIMO PROGRAMA

Vykdydama šią programą, Prienų rajono savivaldybės administracija numatė puoselėti kultūrines tradicijas rajone, kaupti ir saugoti krašto etnines, materialines ir dvasines vertybes, tinkamai organizuoti kultūros įstaigų veiklą, kelti kultūros, sporto bei jaunimo paslaugų kokybę ir prieinamumą. Kultūra grindžiamas kūrybingumas neabejotinai daro įtaką naujų inovatyvių produktų ir paslaugų kūrimuisi, suteikia žmonėms įkvėpimą mokytis, sustiprina bendruomenės ir socialinių grupių sąsajas, pagerina vietovės įvaizdį, kuria ir skatina privataus ir viešojo sektoriaus partnerystę.

Programą padėjo įgyvendinti Kultūros ir turizmo, Investicijų, Švietimo ir sporto skyrių specialistai, jaunimo reikalų koordinatorius, kultūros, turizmo ir sporto įstaigos.

Programos tikslas. Skatinti gyventojų kultūrinį ir fizinį aktyvumą, remti bendruomeninių ir jaunimo organizacijų veiklą. Šiam tikslui pasiekti buvo numatyti 2 uždaviniai.

1 uždavinys. Teikti kokybiškas ir prieinamas kultūros paslaugas, formuoti teigiamą savivaldybės įvaizdį.

Prienų rajono savivaldybėje 2023 metai paskelbti Vinco Mykolaičio-Putino metais. Visus metus rajono kultūros ir švietimo įstaigos organizavo renginius, skirtus Vinco Mykolaičio-Putino metams. Įvyko daugiau kaip 60 renginių: teminių literatūrinių popiečių, meninio skaitymo konkursų, knygų pristatymų, dokumentinių filmų peržiūrų, integruotų pamokų, viktorinų, susitikimų, seminarų, literatūros parodų ir kt.

Turizmo veiklos skatinimas.

Prienų rajono geografinė padėtis (geras susisiekimas ir artima kaimynystė su didžiaisiais Lietuvos miestais) bei gausus kultūros bei etnografinis paveldas yra palankūs veiksniai turizmo ir poilsio infrastruktūros plėtrai. Prienų rajono strateginiame plėtros plane turizmo veiklos skatinimas, patrauklios turizmui aplinkos formavimas apibrėžiamas kaip vienas iš prioritetinių plėtros tikslų.

2023 m. dalyvauta turizmo parodoje ADVENTUR 2023, pasitarimuose, forumuose, skirtuose turizmo specialistams, nuolat bendradarbiaujama su VšĮ „Prienai“, Birštono, Kauno rajono, Kauno miesto, Kaišiadorių ir Birštono savivaldybių turizmo informacijos centrais ir savivaldybių turizmo specialistais bei Kauno regiono plėtros agentūra.

2023 m. VšĮ „Prienai“ veiklai iš Kultūros, sporto, jaunimo ir bendruomenės veiklos aktyvinimo programos priemonės „Viešųjų turizmo paslaugų teikimas“ skirta 32 100 Eur (2022 m. – 29 400), iš Aplinkos apsaugos, verslo rėmimo ir kaimo plėtros programos priemonės „Viešųjų paslaugų verslui teikimas“ skirta 30 000 Eur (2022 m. – 26 400). VšĮ „Prienai“ keliami aukšti tikslai – Prienų krašto turistinių objektų viešinimas, turistų srautų didinimas, bendradarbiavimas ir pagalba krašto verslo įmonėms, veikianti Prieniečio kortelė.

Turizmo veiklos skatinimo priemonei 2023 m. skirta ir panaudota 15 000 Eur (2022 m. – 19 500) savivaldybės biudžeto lėšų. Įrengtas naujas informacinis stendas Paprienėje prie VšĮ Prienų PSPC bei du kartus po suniokojimo atnaujinti Beržyno parko stendai, įrengta nauja informacinių rodyklių sistema Paprienėje prie VšĮ Prienų PSPC, pakeistas šviečiančio užrašo Prienų mieste prie tilto, skirto Prienų miesto 521 m. gimtadieniui, skaitmuo, surengtas žurnalistų infoturas po Prienų rajono kultūros, turizmo ir ekonomikos objektus, įrengtas kelio ženklas, nurodantis kryptį į Skriaudžių kalendorių muziejų, ir kt.

Kultūros paveldo objektų tvarkymas. Į Kultūros vertybių registrą 2023 m. įtraukti 6 nauji nekilnojamojo kultūros paveldo objektai, kilnojamųjų kultūros vertybių – 0 (2022 m. – 18 ir 56).

2023 m. kultūros paveldo objektų priežiūrai buvo panaudota 36 200 Eur (2022 m. – 23 100). Lėšos skirtos kultūros paveldo objektų tvarkymui ir priežiūrai: atnaujinti Pašlavančio piliakalnio laiptai; restauruota medinė Šv. Jurgio skulptūra; restauruotas prie Jiezno esantis kryžius, pastatytas 1919 m. vykusių kautynių su bolševikais vietoje; restauruotas Šv. Marijos paminklas prie Balbieriškio atodangos, atkurtos paminklo trūkstamos dalys; atlikti Lietuvos partizanų užkasimo vietos, esančios Jiezne Gedimino g., remonto ir priežiūros darbai; parengtas Pašventupio piliakalnio tvarkybos ir pritaikymo darbų projektas; kompleksiškai tvarkomos senosios Prienų kapinės ir kt.

Nevyriausybinių organizacijų veiklos finansavimas. Prienų rajono savivaldybėje registruota ir veikia (ar vykdo veiklą) daugiau kaip šimtas nevyriausybinių organizacijų, kurioms iš šios priemonės skirta 89 787 Eur (2022 m. – 44 000). Kaip ir kasmet, buvo įgyvendinama Nevyriausybinių organizacijų ir bendruomeninės veiklos stiprinimo 2023–2025 metų veiksmų plano 2.1.1.1 priemonė „Stiprinti bendruomeninę veiklą savivaldybėse“. Jai įgyvendinti skirta ir panaudota 17 445 Eur (2022 m. – 18 000). Šios priemonės lėšomis finansuota 14 projektų.

Prienų r. ir miesto VVG strategijoms įgyvendinti ir vietos plėtros projektams kofinansuoti 2023 m. skirta 6 560 Eur (2022 m. – 18 100).

Religinių bendruomenių ir bendrijų rėmimas. Šiai priemonei įgyvendinti 2023 m. panaudota 40 500 Eur (2022 m. – 76 600). Lėšos skirtos 4 projektams įgyvendinti: Skriaudžių Šv. Lauryno parapijai (bažnyčios išorinei apsaugai nuo žaibo, priešgaisrinės apsaugos priemonėms ir vaizdo stebėjimo įrašymo įrangai įrengti), Prienų Kristaus Apsireiškimo parapijai (bažnyčios vargonų remonto darbams), Išlaužo Švč. Mergelės Marijos Krikščionių Pagalbos parapijai (bažnyčios lauko fasadui apšiltinti) ir Stakliškių Švč. Trejybės parapijai (parapijos bendruomenės namų lauko sienų fasado darbams).

2 uždavinys. Skatinti gyventojų sveikatingumą ir fizinį aktyvumą, aktyvinti jaunimo veiklą.

Jaunimo veiklos aktyvinimo priemonė. 2023 m. rajone veikiančių jaunimo organizacijų projektams, asociacijos steigimo išlaidoms, Jaunimo dienai skirto renginio organizaciniams reikalams skirta 5 000 Eur (2022 m. – 3 000).

2023 m. Kultūros ir turizmo skyrius, jaunimo reikalų koordinatorius koordinavo ir inicijavo jaunimo politikai įgyvendinti reikalingas priemones, bendradarbiavo su Socialinės apsaugos ir darbo ministerija, Jaunimo reikalų departamentu, kultūros, sporto, formaliojo ir neformaliojo švietimo įstaigomis, jaunimo asociacijomis, sporto klubais. Siekdamas tinkamai spręsti jaunimo politikos problemas, jaunimo reikalų koordinatorius kaupia ir skleidžia informaciją apie jaunimo veiklos galimybes, konsultuoja šiais klausimais jaunus žmones ir jaunimo organizacijas, koordinuoja Savivaldybės jaunimo reikalų tarybos darbą, inicijuoja jaunimo organizacijų bei jaunimo grupių projektus.

Fizinio aktyvumo ir sporto veiklos skatinimas. 2023 m. Švietimo ir sporto skyrius koordinavo sporto aktyvinimo veiklas. Pagal Prienų r. savivaldybės tarybos sprendimu patvirtintą Fizinio aktyvumo ir sporto veiklos skatinimo priemonės lėšų skyrimo ir panaudojimo tvarkos aprašą 2023 m. buvo gauta 24 (2022 m. – 18) sporto veiklas vykdančių fizinių ir juridinių asmenų paraiškos. Komisijos sprendimu finansavimas skirtas 18 pareiškėjų, bendra paskirta suma – 43 900 Eur (2022 m. – 40 000). Visi pareiškėjai įvykdė paraiškose numatytas veiklas bei pateikė finansines ir veiklos ataskaitas.

Sporto projektų finansavimas. Savivaldybės tarybos sprendimu patvirtinto Prienų r. savivaldybės biudžeto lėšomis iš dalies finansuojamų sporto projektų finansavimo tvarkos aprašo tikslas – skatinti aukšto meistriškumo sportą ir sudaryti sąlygas Lietuvos aukščiausiose lygose žaidžiantiems (besivaržantiems) Prienų rajono savivaldybės komandinių žaidimų ir individualių sporto šakų atstovams siekti kokybinių ir kiekybinių sporto rezultatų. Aprašas skirtas Sporto projektų finansavimo priemonei įgyvendinti. Už aprašo reikalavimų įgyvendinimą, sutarčių vykdymo kontrolę ir ataskaitų pateikimą yra atsakingas Švietimo ir sporto skyrius.

Sporto projektų finansavimo priemonei įgyvendinti 2023 m. skirta 317 000 Eur (2022 m. – 357 400). Iš viso 2023 m. buvo gautos 9 aukšto meistriškumo sporto kriterijus atitinkančių pareiškėjų paraiškos, tačiau finansuotos 7. Klubams iš viso paskirtos tokios sumos: VšĮ Krepšinio sporto klubui „Prienai“ – 255 000 Eur, VšĮ Stakliškių sporto klubui – 20 000 Eur, VšĮ futbolo klubui „Prienai“ – 30 000 Eur, Prienų futbolo mokyklai – 12 000 Eur. Visi pareiškėjai įvykdė paraiškose numatytas veiklas bei laiku pateikė finansines ir veiklos ataskaitas.

IV. SAVIVALDYBĖS PAGRINDINIŲ FUNKCIJŲ VYKDYMO IR VALDYMO TOBULINIMO PROGRAMA

Šią programą įgyvendinti padėjo Prienų rajono savivaldybės administracijos padaliniai. Savivaldybė siekė užtikrinti sklandų Savivaldybės tarybos, Kontrolės ir audito tarnybos, Savivaldybės administracijos ir jos padalinių darbo organizavimą, mero fondo formavimą ir paskirstymą, efektyviai vykdyti LR įstatymais ir kitais teisės aktais priskirtas funkcijas bei užtikrinti savalaikį Savivaldybės skolinimosi poreikio finansavimą ir priimtų finansinių įsipareigojimų vykdymą.

Programos tikslas. Užtikrinti sklandų Savivaldybės darbo organizavimą ir įgyvendinamų funkcijų vykdymą. Šiam tikslui pasiekti buvo numatyti 3 uždaviniai.

1 uždavinys. Efektyviai organizuoti Savivaldybės darbą.

Savivaldybės administracijos struktūra ir personalas. Prienų rajono savivaldybės administracijos struktūrą 2023 metais sudarė:

1. Savivaldybės administracijos direktorius.

2. Savivaldybės administracijos direktoriaus pavaduotojas.

3. Į struktūrinius padalinius neįeinantys valstybės tarnautojai:

3.1. Jaunimo reikalų koordinatorius (vyriausiasis specialistas).

Savivaldybės gydytojas (vyriausiasis specialistas).

4. Administracijos struktūriniai padaliniai:

4.1. Architektūros ir urbanistikos skyrius;

4.2. Bendrasis skyrius;

4.3. Buhalterijos skyrius;

4.4. Centralizuotas vidaus audito skyrius;

4.5. Finansų ir strateginio planavimo skyrius;

4.6. Investicijų skyrius;

4.7. Kultūros ir turizmo skyrius;

4.8. Socialinės paramos skyrius;

4.9. Statybos ir ekonominės plėtros skyrius;

4.10. Švietimo ir sporto skyrius;

4.11. Teisės, personalo ir civilinės metrikacijos skyrius;

4.12. Žemės ūkio skyrius.

5. Savivaldybės administracijos filialai – seniūnijos (Savivaldybės administracijos struktūriniai teritoriniai padaliniai):

5.1. Balbieriškio seniūnija;

5.2. Išlaužo seniūnija;

5.3. Jiezno seniūnija;

5.4. Naujosios Ūtos seniūnija;

5.5. Pakuonio seniūnija;

5.6. Prienų seniūnija;

5.7. Stakliškių seniūnija;

5.8. Šilavoto seniūnija;

5.9. Veiverių seniūnija.

2023 m. didžiausias leistinas Prienų rajono savivaldybės administracijos valstybės tarnautojų ir darbuotojų, dirbančių pagal darbo sutartis, pareigybių skaičius – 156.

2023 m. (po naujai išrinktos 2023–2027 m. kadencijos Prienų rajono savivaldybės tarybos ir mero) nustatytas Prienų rajono savivaldybės mero politinio (asmeninio) pasitikėjimo valstybės tarnautojų pareigybių skaičius – 5 (vicemeras – 2, mero patarėjas – 2, tarybos posėdžių sekretorius – 1).

Konkursų laisvai darbo vietai užimti organizavimas. 2023 m. organizuotos procedūros 5 konkursams (atrankoms) laisvoms Savivaldybės administracijos darbo vietoms užimti – priimti 3 karjeros valstybės tarnautojai: Bendrajame skyriuje vyriausiasis specialistas, organizuojantis ir vykdantis administracinių nusižengimų (viešoji tvarka ir pan.) teiseną, Socialinės paramos skyriuje tarpinstitucinio bendradarbiavimo koordinatorius (vyriausiasis specialistas), Centralizuotame vidaus audito skyriuje vyriausiasis vidaus auditorius.

Priimtas 1 darbuotojas, dirbantis pagal darbo sutartį: Bendrajame skyriuje sekretorė.

Viena atranka atšaukta į pareigas priimančio asmens sprendimu dėl įstaigos darbo organizavimo pokyčių.

Siekiant efektyviau įgyvendinti ir stiprinti valstybinę (savivaldybėms perduotą) civilinės saugos funkciją ir išgryninti ją vykdančio specialisto pareigybę tam, kad jis galėtų visą savo dėmesį skirti tik civilinės saugos klausimams, įsteigta nauja karjeros valstybės tarnautojo pareigybė – Bendrojo skyriaus patarėjo, atliekančio savivaldybės parengties pareigūno funkcijas. Neeilinio karjeros valstybės tarnautojų vertinimo metu į šias pareigas perkelta Bendrojo skyriaus vyriausioji specialistė.

Tarnybinio kaitumo būdu Savivaldybės administracijoje 2023 m. iš kitų įstaigų perkelti du karjeros valstybės tarnautojai – į Teisės, personalo ir civilinės metrikacijos ir Investicijų skyrius.

Tarnybinio kaitumo būdu iš Savivaldybės administracijos Teisės, personalo ir civilinės metrikacijos, Bendrojo skyriaus, Centralizuoto vidaus audito skyrių į kitas valstybės ir savivaldybės įstaigas perkelti 3 karjeros valstybės tarnautojai.

Įgyvendinant Lietuvos Respublikos žemės įstatymo pakeitimus, kurių pagrindu Nacionalinės žemės tarnybos prie Aplinkos ministerijos patikėjimo teise valdoma valstybinė žemė, esanti miestų ir miestelių teritorijų administracinėse ribose, perduodama patikėjimo teise valdyti savivaldybėms, atitinkamai savivaldybėms perduodamos žemės valdymo ir naudojimo funkcijos miestuose ir miesteliuose bei administracinių paslaugų teikimas nuo 2024 m. sausio 1 d. Savivaldybės administracijos Architektūros ir urbanistikos skyriuje įsteigtos dvi naujos pareigybės, į kurias vienas valstybės tarnautojas priimtas (perkeltas) tarnybinio kaitumo būdu, kitas darbuotojas priimtas dirbti pagal darbo sutartį.

2023 m. organizuota 11 konkursų į Prienų rajono savivaldybės biudžetinių ir viešųjų įstaigų vadovų pareigas: Prienų r. Skriaudžių pagrindinės mokyklos, Prienų ,,Ąžuolo“ progimnazijos, Prienų švietimo pagalbos tarnybos, Prienų lopšelio-darželio ,,Pasaka“, Prienų r. sav. Stakliškių kultūros ir laisvalaikio centro (organizuota du kartus), Prienų r. sav. Balbieriškio kultūros ir laisvalaikio centro, Prienų r. sav. visuomenės sveikatos biuro, VšĮ ,,Prienai“, VšĮ Prienų ligoninės, VšĮ Prienų rajono pirminės sveikatos priežiūros centro. Pradėtos konkurso Prienų r. sav. kūno kultūros ir sporto centro direktoriaus pareigoms procedūros.

Visi konkursai bei atrankos buvo organizuoti ir įvykdyti laiku, tinkamai ir teisėtai. Skundų nebuvo gauta.

2023 m. pradėtas 1 tyrimas dėl tarnybinės nuobaudos skyrimo Prienų r. savivaldybės administracijos karjeros valstybės tarnautojui. Atlikus tyrimą, nustatyta, kad Prienų r. savivaldybės administracijos valstybės tarnautojas tarnybinio nusižengimo nepadarė ir tarnybinė nuobauda jam neskirta.

2023 m. pradėtas 1 tyrimas dėl darbo pareigų pažeidimo Prienų rajono savivaldybės administracijos darbuotojui, dirbančiam pagal darbo sutartį – pripažinta, kad darbuotojas darbo pareigų pažeidimo nepadarė.

Teisės, personalo ir civilinės metrikacijos skyrius 2023 m. išdavė 41 (2022 m. – 72) pažymėjimą organizuoti renginius Prienų r. savivaldybės viešose vietose.

Teisė. Užtikrinant, kad Savivaldybės tarybos parengti teisės aktų projektai neprieštarautų LR Konstitucijai, galiojantiems įstatymams, kitiems teisės aktams, atliekama Tarybos sprendimų projektų ir sutarčių peržiūra ir vizavimas, teikiamos teisinės konsultacijos Savivaldybės administracijos bei rajono biudžetinių ir viešųjų įstaigų darbuotojams.

Teisės, personalo ir civilinės metrikacijos skyrius atstovavo Savivaldybei teismuose ir ikiteisminėse ginčų nagrinėjimo institucijose, taip pat kitose institucijose. Teismuose nagrinėta 90 (2022 m. – 44) bylų dėl daiktinių teisių, vietinės rinkliavos už komunalinių atliekų surinkimą ir tvarkymą, komunalinių atliekų tvarkymo, turtinės, neturtinės žalos atlyginimo, administracinių sprendimų panaikinimo, viešo intereso gynimo, duomenų teikimo, norminių teisės aktų teisėtumo tyrimo, juridinę reikšmę turinčių faktų nustatymo, turto pripažinimo bešeimininkiu, statybos rangos, žemės teisės.

Nagrinėtos bylos:	90 (2022 m. – 44)
Iš jų
Civilinės	31 (2022 m. – 13)
Administracinės	18 (2022 m. – 14)
Baudžiamosios	8 (2022 m. – 8)
Administracinių nusižengimų bylos (iš kurių kilo žala)	16 (2022 m. – 2)
Iš jų bylos, kuriose Savivaldybė neturi suinteresuotumo	17 (2022 m. – 7)
Laimėtos bylos	2023 m.: 3 (dėl skolos už vietinės rinkliavos už komunalinių atliekų surinkimą ir tvarkymą; skolininkai įvykdė prievolę sumokėti skolą teismo procesui vykstant arba teismas priteisė skolas, išnagrinėjęs bylas iš esmės). 1 (dėl žalos atlyginimo) 1 (dėl turto pripažinimo bešeimininkiu ir perdavimo Savivaldybės nuosavybėn) 1 (dėl vietinės rinkliavos už komunalinių atliekų surinkimą iš atliekų turėtojų ir atliekų tvarkymą apskaičiavimo nuostatų teisėtumo) 3 (dėl iškeldinimo iš Savivaldybės socialinių būstų) 1 (dėl administracinio sprendimo)
Pralaimėtos bylos	2023 m.: 2 (dėl administracinių sprendimų) 2 (dėl technikos išregistravimo) 1 (dėl darbo santykių)

Dokumentų valdymas. Prienų r. savivaldybės administracijoje gaunami, siunčiami ir leidžiami dokumentai registruojami dokumentų valdymo sistemoje „Labbis“ (toliau – DVS).

Siekiant užtikrinti tinkamą dokumentų tvarkymą ir įtraukimą į apskaitą, pagal Prienų r. savivaldybės administracijos 2023 m. dokumentacijos planą patikrinta, kaip Administracijos skyriuose ir seniūnijose yra tvarkomi ir įtraukiami į apskaitą oficialūs dokumentai (siunčiami raštai, aktai, sutartys, seniūnų leidžiami įsakymai ir kt.) bei registrai DVS. Patikrinimo metu nustatyta, kad ne visi dokumentai sukeliami į DVS ir susiejami su iniciatyviniu ar pirminiu dokumentu, elektroniniams dokumentams parinktos popierinių dokumentų bylos, o popieriniams elektroninės. Skyrių ir seniūnijų vadovai įpareigoti užtikrinti tinkamą dokumentų registraciją. Su Savivaldybės biudžetinėmis įstaigomis pasirašyti susitarimai dėl gaunamų ir siunčiamų oficialių dokumentų pasirašymo paprastu elektroniniu parašu. Savivaldybės biudžetinės įstaigos gaunamus ir siunčiamus oficialius dokumentus pateikia per DVS, nelieka popierinio susirašinėjimo su įstaigomis. DVS sugeneruota galimybė pasirašyti mobiliu parašu ir generuoti elektroninio dokumento nuorašus, įdiegta funkcija, leidžianti Teisės aktų registrui pateikti teisės aktus iš DVS. Įdiegta funkcija, leidžianti atnaujinti kvalifikuotu parašu pasirašytas sutartis, susitarimus, oficialius raštus. Sudarytas ir patvirtintas Savivaldybės administracijos 2023 m. dokumentacijos planas, kuriame sumažintas perteklinių bylų skaičius, peržiūrėtos skyriuose ir seniūnijose esančios bylos, atsisakyta kai kurių seniūnijose esančių bylų, kadangi jos dubliavosi su skyriuose esančiomis bylomis, taip pat atsisakyta nemažai popierinių bylų ir į planą įtrauktos elektroninės bei mišrios bylos.

Archyviniuose fonduose įregistruota ir saugoma 714 likviduotų įmonių ir įstaigų dokumentai. Taip pat tvarkomi, įtraukiami į apskaitos dokumentus ir saugomi Prienų r. savivaldybės administracijos ir struktūrinių padalinių dokumentai. 2023 m. dokumentus perdavė 4 likviduotos įmonės (2022 m. – 13). Archyviniuose fonduose yra 321,09 tiesinio metro likviduotų įmonių ir įstaigų bylų (2022 m. – 314,82). 2023 m. perduota 100 bylų, kurios sudaro 3,42 tiesinio metro, Savivaldybės administracijos veiklos dokumentų bylų 470,20 tiesinio metro (2022 m. – 477,20).

2023 metais dėl archyvinių pažymų išdavimo buvo gauta 368 prašymai (2022 m. – 328; 2021 m. – 374) iš fizinių asmenų, Valstybinio socialinio draudimo fondo valdybos skyrių ir kitų įstaigų bei organizacijų. Išduota 394 archyvinės pažymos ir apie 1200 skaitmeninių kopijų iš archyve saugomų dokumentų.

Duomenų apsauga. Savivaldybės administracijos darbuotojai el. paštu ir per DVS supažindinti su asmens duomenų apsaugos reikalavimais, pasirašyti konfidencialumo įsipareigojimai ir sutikimai dėl asmens duomenų tvarkymo.

Prižiūrima ir koordinuojama rajono švietimo ir kultūros įstaigų veikla asmens duomenų apsaugos srityje – asmens duomenų tvarkymo dokumentus yra parengusios visos švietimo įstaigos – duomenų tvarkymo veiklos įrašai, kiti duomenų apsaugos dokumentai, poveikio vertinimas ir balanso testai. Pagal poreikį eilės tvarka šie dokumentai tikrinami. Atliktas vaizdo stebėjimo kamerų vaizdo įrašų auditas visos savivaldybės stebimose teritorijose, identifikuotos problemos, nustatyti neatitikimai pagal BDAR ir pasiūlyti sprendimo būdai.

Remiantis pasikeitusiais aukštesniais teisės aktais, pateiktas prašymas ir nurodytas atsakingas asmuo jungimuisi prie Valstybės informacinių išteklių atitikties elektroninės informacijos saugos reikalavimams stebėsenos sistemos (toliau –ARSIS). Atnaujinti ir Kibernetiniam saugumo centrui pateikti bei sukelti į ARSIS informacinių sistemų saugos dokumentai, užpildyta ir pateikta lentelė dėl IS, kurių valdytojas/tvarkytojas yra Administracija, taip pat bendradarbiaujama su kompetentingomis įstaigomis dėl IS saugumo rizikos vertinimo atlikimo bei laukiama atsakymo dėl prižiūrimų serverių saugumo lygio užtikrinimo.

2023 m. sausio 10 d. Prienų rajono administracijos direktoriaus įsakymu Nr. A3-26 „Dėl Asmens duomenų tvarkymo Prienų rajono savivaldybės administracijoje taisyklių patvirtinimo“ patvirtintos naujos Asmens duomenų tvarkymo Prienų rajono savivaldybės administracijoje taisyklės.

Korupcijos prevencija. Savivaldybės darbuotojai el. laiškais bent kartą per mėnesį arba pagal atsiradusį poreikį informuojami apie korupcijos prevencijos politiką įstaigoje – apie nusišalinimo/nušalinimo tvarką, teisės aktų antikorupcinio vertinimo poreikį, viešųjų ir privačių interesų deklaravimo tvarką ir apie pasikeitimus ir naujoves šioje srityje. Darbuotojai supažindinami su taisyklių, tvarkos aprašų pakeitimais, nauji darbuotojai – su įstaigos vidaus teisės aktais. Pagal poreikį atnaujinama informacija Savivaldybės interneto svetainės skyriuje ,,Korupcijos prevencija“:

2023 m. gegužės 19 d. parengtas naujas Prienų rajono savivaldybės mero potvarkis Nr. P1-76 ,,Dėl Prienų rajono savivaldybės administracijos, biudžetinių įstaigų ir savivaldybės valdomų įmonių pareigybių, dėl kurių teikiamas prašymas Lietuvos Respublikos specialiųjų tyrimų tarnybai pateikti informaciją, sąrašo patvirtinimo“.

2023 m. balandžio 21 d. parengtas Prienų rajono savivaldybės administracijos direktoriaus įsakymas Nr. A3-375 „Dėl Prienų rajono savivaldybės administracijos direktoriaus 2022 m. vasario 8 d. įsakymo Nr. A3-109 „Dėl Prienų rajono savivaldybės administracijos ir savivaldybės valdomų įmonių pareigybių, dėl kurių teikiamas prašymas Lietuvos Respublikos specialiųjų tyrimų tarnybai pateikti informaciją, sąrašo patvirtinimo“ pakeitimo“.

Paviešinta naujos sudėties Antikorupcijos komisija.

Parengta korupcijos prevencijos priemonių įgyvendinimo ataskaita už 2023 metus. Atliktas asmenų aptarnavimo Prienų rajono savivaldybės administracijoje kokybės vertinimo rezultatų, gautų 2023 m., apibendrinimas, parengta bei paruošta viešinti ataskaita. Laikotarpiu nuo 2023 m. birželio iki 2023 m. spalio mėn. pabaigos dalyvauta tarptautiniame organizacijų skaidrumo vertinimo projekte Eloge, kur surinkta ir pateikta visa klausimyne nurodyta informacija apie įstaigos veiklos viešinimą įvairiose srityse bei bendradarbiavimo su visuomene duomenys.

Viešieji ryšiai. Siekiant užtikrinti Prienų rajono savivaldybės ir seniūnijų administracijų veiklos skaidrumą, socialiniuose tinkluose skleidžiama visuomenei informacija, susijusi su Savivaldybės tarybos sprendimais, Administracijos skyrių, seniūnijų veikla, visuomenei nušviečiami aktualūs vadovų darbo susitikimai, vizitai, pasitarimai, skatinamos gyventojų iniciatyvos ir įsitraukimas į savivaldą, populiarinant savo kraštą ir jo pasiekimus. Informacija nuolat rengiama ir teikiama Savivaldybės svetainėje, feisbuko paskyroje. Tęsiami bendradarbiavimo ryšiai su Savivaldybių asociacijos portalais, vietos spauda. Aktuali informacija nuolat teikiama „Savivaldybių žinioms“ ir vietinės spaudos leidiniams.

Siekiant įamžinti istorijai svarbiausius rajono ir Savivaldybės įvykius, žmones, kaupiama archyvinė medžiaga, susistemintos ir aprašytos nuotraukos, kurios perduodamos saugoti Lietuvos nacionaliniam archyvui.

Per metus kelta kvalifikacija, semtasi žinių ir patirties seminaruose, skirtuose komunikacijos specialistams ir savivaldybių darbuotojams.

Architektūra ir urbanistika. Išduoti statybą leidžiantys dokumentai (ypatingiems statiniams ir/ar objektams):

Valstybinės reikšmės kelio Nr. 3302 Išlaužas–Klebiškis–Igliauka ruožo nuo 0,00 iki 0,92 km rekonstravimas, nutiesiant pėsčiųjų taką (statytojas – LAKD), prekybos paskirties pastato Vilniaus g. 1, Prienai, statybos projektas (statytojas – UAB „Baltishes Haus“), magistralinio dujotiekio atšakoje į Prienų DSS uždarymo įtaiso Nr. 1 Pelkių g. 1, Mačiūnų k., Prienų sen., Prienų r. sav., pakeitimo ir prijungimo prie SCADA rekonstravimo projektas (statytojas – AB „Amber Grid“), mokslo paskirties pastato lopšelio-darželio „Gintarėlis“ Statybininkų g. 17, Prienuose, atnaujinimo (modernizavimo) projektas (statytojas – Prienų rajono savivaldybė);

2-jų daugiabučių gyvenamųjų namų atnaujinimas (modernizavimas): Birutės g. 6 ir Stadiono g. 24A, Prienai (statytojas – UAB ,,Prienų butų ūkis“);

Prienų rajono savivaldybės administracijai išduoti statybą leidžiantys dokumentai (14 SLD): pastato-gyvenamojo namo (3A1m), unikalus Nr. 6992-5001-5038, Prienų r. sav., Jiezno m., Gedimino g. 11, griovimo aprašas, pėsčiųjų tako įrengimas Nemuno pakrantėje, Prienų m. supaprastintas statybos projektas, Prienų „Revuonos“ pagrindinės mokyklos Dariaus ir Girėno g. 6, Prienų m., stadiono pritaikymo bendruomenės fizinį aktyvumą skatinančioms veikloms supaprastintas projektas, ūkinio pastato (8I 1m), unikalus Nr. 6992-0002-4090, Prienų r. sav., Jiezno m., Vilniaus g. 5C, griovimo aprašas, Prienų rajono Šilavoto seniūnijos melioracijos sistemų rekonstrukcija, mokslo paskirties pastato lopšelio-darželio „Gintarėlis“ Statybininkų g. 17, Prienuose, atnaujinimo (modernizavimo) projektas.

Informacinėje sistemoje ,,Infostatyba“ užregistruotų prašymų ir išduotų leidimų skaičius

Užregistruota IS ,,Infostatyba“, parengta ir išduota statybos leidimų statyti naujus statinius, rekonstruoti statinius, atnaujinti (modernizuoti) pastatus, perregistruoti leidimus kito statytojo vardu – 110 (2022 m. – 109; 2021 m. – 110), iš kurių: naujai statybai – 58 (tarp jų gyvenamosios paskirties pastatams – 31); rekonstravimui – 34; modernizavimui – 3; kapitaliniam remontui – 5; paskirties keitimui – 4; paprastajam remontui – 4; griovimui – 2.

Valstybinės statybos užbaigimo komisijoje pripažinti tinkamais naudoti objektai: rekonstruoti inžineriniai tinklai (elektros tinklų), 330 kV OL Lietuvos E – Alytus (LN 330), Prienų r. sav.

Valstybinės rinkliavos už statybą leidžiančių dokumentų išdavimą į valstybės biudžetą surinkta 7 926 Eur (2022 m. – 7 649 Eur; 2021 m. – 8 235 Eur). Vietinės rinkliavos už leidimų išorinei reklamai išdavimą į savivaldybės biudžetą surinkta 14 134,50 Eur (2022 m. – 15 524,71 Eur; 2021 m. – 1 037,40 Eur). Už parduotą valstybinę žemę Prienų ir Jiezno miestuose į savivaldybės biudžetą gauta 34 075 Eur (2022 m. – 191 935 Eur; 2021 m. – 8 021,67 Eur; 2020 m. – 19 197,50 Eur).

Priimta prašymų ir išduota leidimų išorinei reklamai įrengti – 28/27 (2022 m. – 61/61; 2021 m. – 18/16):

Parengta Administracijos direktoriaus įsakymų dėl adresų suteikimo ir perduota adresų suteikimo dokumentų įregistruoti į VĮ Registrų centro Adresų registro duomenų bazę – 116 (2022 m. – 233; 2021 m. – 147). Adresų suteikimas vykdomas ne tik dėl gyventojų patogumo ir aiškumo, tikslūs adresai padeda visoms tarnyboms greitai rasti adresatus, atsitikus nelaimei.

Viešieji pirkimai. Per 2023 m. įvyko 32 Viešųjų pirkimų komisijos posėdžiai (2022 m. – 39; 2021 m. – 64; 2020 m. – 89), paskelbti ir sėkmingai įvykdyti 3 tarptautiniai ir 5 supaprastinti atvirieji konkursai (2022 m. – 12; 2021 m. – 12; 2020 m. – 21), įvykdytų pirkimų vertė – 1 730 503,66 Eur (2022 m. – 2 452 555,9 Eur; 2021 m. – 4 536 264,39 Eur ; 2020 m. – 4 174 374,19 Eur). Įvykdyta 815 mažos vertės pirkimų (2022 m. – 887; 2021 m. – 686; 2020 m. – 724), kurių vertė apie 4,5 mln. Eur (2022 m. – 4,6 mln.; 2021 m. – 3,187 mln. Eur; 2020 m. – 3,702 mln. Eur) su PVM.

Siekiant užtikrinti racionalų savivaldybės biudžeto ir kitų finansavimo lėšų naudojimą, pagal patvirtintą 2023 m. biudžetiniais metais numatomų pirkti reikalingų darbų, prekių ir paslaugų planą viešieji pirkimai buvo vykdomi ir per CPO. 2023 m. Prienų rajono CPO Savivaldybės kontroliuojamų (valdomų) perkančiųjų organizacijų vardu įvykdė dešimties centralizuotų viešųjų pirkimų procedūras. Centralizuotai įsigytos mokinių maitinimo paslaugos, automobilių degalai, gaisrų gesinimo automobilis, šiluma, mokinių pavėžėjimo paslaugos, remonto darbai, pagalbinės mokymo priemonės. Bendra per 2023 m. centralizuotai atliktų pirkimų vertė daugiau nei 1,44 mln. Eur. Dėl visų centralizuotai atliktų pirkimų Viešųjų pirkimų tarnybai kas mėnesį teikiamos ataskaitos. Per CPO atlikti 39 pirkimai.

Sutvarkyta pirkimų dokumentacija, parengtas pirkimų planas (su pakeitimais ir papildymais), Viešųjų pirkimų tarnybai pateiktos ataskaitos apie pirkimo procedūras.

Kita veikla. Užtikrintas savivaldybės administracijos ir seniūnijų kompiuterių tinklų veikimas, tarnybinių stočių ir darbo vietų įrangos veikimas, tarnybinių stočių ir darbo vietų PĮ veikimas, administracijos ir seniūnijų darbuotojų nuotolinis darbas, konsultuoti administracijos, seniūnijų, biudžetinių įstaigų vartotojai.

Prižiūrėta ir patobulinta Savivaldybės administracijos bei seniūnijų kompiuterinių ir ryšių tinklų, tarnybinių bei darbo stočių infrastruktūra. Savivaldybės administracijos darbuotojams atnaujinti 22 kompiuteriai, nupirkta 16 naujų kompiuterių ir 10 spausdintuvų.

2023 metais buvo vykdomas karo pabėgėlių iš Ukrainos apgyvendinimo administravimas pildant anketas/klausimynus, koordinuojama apgyvendinimo vietos paieška ir pritaikymas, aprūpinimo būtinaisiais buities reikmenimis, pavėžėjimo organizavimas ir kiti klausimai, susiję su pagalba ukrainiečiams.

Dėl fizinės administracijos pastato apsaugos pasirašyta stebėjimo ir reagavimo paslaugų sutartis su UAB „GRIFS AG“.

Administruotos informacinės sistemos: APSKAITA, BONUS, DVS, el. paštas, E.DEMOKRATIJA, PARAMA, SMARTWEB, VMWARE.

2023 m. Jiezno gimnazijai buvo perduotas naujas mokyklinis autobusas. Šilavoto seniūnijai buvo nupirktas traktorius.

2 uždavinys. Įgyvendinti LR įstatymais ir kitais teisės aktais savivaldybei priskirtas funkcijas.

Savivaldybė vykdė šias LR įstatymais ir kitais teisės aktais priskirtas funkcijas.

Pirminė teisinė pagalba. Teisės, personalo ir civilinės metrikacijos skyrius vykdo valstybinę (valstybės perduotą savivaldybėms) funkciją – teikia valstybės garantuojamą pirminę teisinę pagalbą.

Teisės, personalo ir civilinės metrikacijos skyriaus tikslas – užtikrinti veiksmingą valstybės garantuojamą teisinę pagalbą Prienų rajono savivaldybės teritorijoje.

Pirminė teisinė pagalba buvo suteikta 179 pareiškėjams.

Klausimai	Suteiktos pirminės teisinės pagalbos skaičius
Šeimos teisė iš viso	103
Santuokos sudarymas ir nutraukimas, separacija, sutuoktinių turtinės teisės ir pareigos	30
Šeimos narių tarpusavio išlaikymas, tėvystės nustatymas ir pripažinimas	35
Kitos vaikų ir tėvų tarpusavio teisės ir pareigos	15
Globa ir rūpyba, įvaikinimas	3
Kiti klausimai	20
Darbo teisė iš viso	21
Darbo užmokestis, garantijos ir kompensacijos	5
Darbo sutarties pasibaigimas	7
Kiti klausimai	9
Civilinė teisė ir civilinis procesas iš viso	31
Daiktinė teisė	4
Paveldėjimo teisė	23
Notarų ir antstolių veikla	2
Kiti klausimai	2
Baudžiamoji teisė	15
Kiti klausimai	9

Pageidaujantiems asmenims skyriuje buvo sudaryta galimybė gauti pirminę teisinę pagalbą po darbo valandų. Pareiškėjai, kurie negali atvykti, konsultuojami telefonu, klausimus pateikia elektroniniu paštu, Prienų globos namų gyventojams konsultacijos suteikiamos vietoje.

Daugiausia pareiškėjų kreipėsi šeimos teisės klausimais – 103 (2022 m. – 187), civilinės teisės ir proceso klausimais – 31 (2022 m. – 46), baudžiamosios teisės ir baudžiamojo proceso klausimais – 15 (2022 m. – 38), darbo teisės klausimais – 21 (2022 m. – 32), kitais klausimais – 9 asmenys.

Pareiškėjams asmeniškai prašant 2023 m. paruošta 50 (2022 m. – 45) raštų valstybės ir savivaldybių institucijoms dėl pirminės teisinės pagalbos teikimo.

2023 m. Teisės, personalo ir civilinės metrikacijos skyrius vykdė visuomenės informavimą apie valstybės garantuojamą teisinę pagalbą. Informacija apie valstybės garantuojamą teisinę pagalbą buvo skelbiama Savivaldybės interneto svetainėje, Prienų rajono savivaldybės administracijos bei seniūnijų stenduose. Pasiekti veiklos rezultatai rodo, kad valstybės garantuojamos teisinės pagalbos sistema Prienų rajono savivaldybės administracijoje yra veiksminga ir efektyvi.

Valstybinės kalbos vartojimo ir taisyklingumo kontrolė. Valstybinės kalbos vartojimo ir taisyklingumo kontrolės funkciją pavesta atlikti Bendrojo skyriaus vyriausiajam specialistui (kalbos tvarkytojui). Kalbos tvarkytojas prižiūri, kaip vartojama valstybinė kalba ir kaip laikomasi jos taisyklingumo reikalavimų savivaldybės teritorijoje, konsultuoja kalbos klausimais, vykdo šviečiamąją veiklą. Kalbos tvarkytojas savo veiklą planuoja pagal Valstybinės kalbos inspekcijos rekomendacijas, kiekvienais metais rengia ir Kalbos inspekcijai teikia veiklos ataskaitą.

2023 metais patikrinta 11 įmonių ir įstaigų dokumentacija ir (arba) viešieji užrašai, 11 interneto svetainių, keli neperiodinės spaudos leidiniai. Parengtos pastebėtų kalbos klaidų apžvalgos, konsultuota, teikta metodinė pagalba. Tikrinta, kaip laikomasi kalbos taisyklingumo reikalavimų reklamoje, ar viešieji užrašai yra valstybine kalba, ar jie taisyklingi (8 išvykimai tikrinti). Tikrinta, ar atitinka valstybinės kalbos reikalavimus gauti derinti išorinės reklamos projektai. Derinta įvairių stendų kalba, informacinės lentelės (rodyklės), renginių skelbimai ir programos, skrajučių tekstai ir pan.

Daug dėmesio skirta Savivaldybėje rengiamų dokumentų kalbai (taisytos kalbos klaidos, kiti kalbos ir dokumentų rengimo netikslumai). Redaguoti Savivaldybės specialistų parengti straipsniai ir pranešimai, svetainėje www.prienai.lt skelbiama informacija. Tikrinti ir derinti įvairių sveikinimų, padėkų, kvietimų ir pan. tekstai.

Kaip ir ankstesniais metais, vykdyta informacinė ir šviečiamoji veikla: parengtas straipsnis apie įmonių pavadinimus, el. pranešimas apie lietuvių kalbos išteklių informacinę sistemą „E. kalba“, parengta ir paviešinta informacija apie Lietuvių kalbos dienas ir sudarytas rajone organizuojamų Lietuvių kalbos dienų renginių planas, parengtos 4 rekomendacijos dėl kalbos taisyklingumo ir paskelbtos Savivaldybės interneto svetainės skyriuje „Valstybinė kalba“, pagal poreikį dalintasi kalbos naujienomis. Konsultuoti rajono įstaigų, įmonių ir organizacijų darbuotojai, reklamos, viešųjų užrašų rengėjai ir kt. Teikta pastabų, siūlymų, prireikus pridedant teisės aktų, Valstybinės lietuvių kalbos komisijos kalbos konsultacijų nuorodas.

2023 metais antrą kartą suorganizuotas Prienų krašto įmonių ir įstaigų gražiausių lietuviškų pavadinimų konkursas. Konkurso laimėtoja pripažinta viešoji įstaiga „Gilės sodas“. Visi konkurso laureatai pagerbti Kovo 11-ajai skirtame renginyje.

Mobilizacijos administravimas, civilinės saugos ir priešgaisrinių tarnybų organizavimas.

2023 m. sudaryta naujos sudėties Mobilizacijos valdymo grupė, peržiūrėti ir atnaujinti mobilizaciją reglamentuojantys vidaus teisės aktai, iš savivaldybės struktūrinių padalinių, pavaldžių įstaigų surinktos, išanalizuotos, įvertintos ir apibendrintos informacijos pagrindu parengtas ir pateiktas derinti Mobilizacijos ir pilietinio pasipriešinimo departamentui prie Lietuvos Respublikos krašto apsaugos ministerijos (toliau – MPPD) Prienų rajono savivaldybės 2023 m. mobilizacijos plano projektas. Gavus MPPD išvadą, projektas koreguotas ir yra parengtas tvirtinti ir pateikti MPPD.

Mobilizacijos srityje taip pat vyko dalykinių ryšių tinklo plėtojimas, dalykinių ryšių užmezgimas. Daug konsultuotasis ir bendrauta, diskutuota su MPPD savivaldybę kuruojančiu specialistu, kitų savivaldybių už mobilizaciją atsakingais kolegomis.

Taip pat 2023 m. buvo peržiūrėti ir atnaujinti įslaptintų dokumentų valdymą reglamentuojantys vidaus teisės aktai, pašalinti Valstybės saugumo departamento patikrinimo išvadoje nurodyti trūkumai.

Prienų rajono savivaldybėje 2023 m. ekstremaliųjų situacijų, ekstremaliųjų įvykių neįvyko. Prienų rajono savivaldybės ekstremaliųjų situacijų prevencijos priemonių planas patvirtintas 2021–2023 metams.

Per 2023 m. du kartus buvo atnaujinama Ekstremaliųjų situacijų operacijų centro sudėtis. 2023 m. pabaigoje centrą sudarė 4 grupės: Operacinio vertinimo ir ekstremaliųjų situacijų prevencijos, Informacijos valdymo ir visuomenės informavimo, Administravimo ir elektroninių ryšių organizavimo ir palaikymo, Materialinio techninio aprūpinimo, ir 30 narių, iš kurių 24 yra išklausę reikalingus civilinės saugos mokymus. Kiti reikalingų mokymų dar nėra išklausę dėl to, kad į centro sudėtį yra įtraukti naujai.

Centro veiklai užtikrinti yra parinktos atsarginės patalpos, esančios adresu Kauno g. 2, Prienai. Vykdant Savivaldybei priklausančio pastato, esančio adresu Statybininkų g. 17, Prienai, rekonstrukciją, per 2024–2025 m. planuojamos įrengti ir centro darbo vietos patalpos.

2023 m. vyko vienas ESOC posėdis. Posėdis vyko PAGD prašymu, jo tikslas – aptarti ir įvertinti Savivaldybės, kitų įstaigų ir ūkio subjektų pasirengimą ir reagavimą į melagingus pranešimus apie galimus sprogmenis, suplanuotas prevencijos priemones pagal Krizių ir ekstremaliųjų situacijų prevencijos vykdymo tvarkos aprašo reikalavimus, įvertinti būtinybę atnaujinti Savivaldybės, kitų įstaigų ir ūkio subjektų ekstremaliųjų situacijų valdymo planus.

Vyko 2 gyventojų perspėjimo sistemos patikrinimai (įjungiant sirenas), bendruomenių lyderių civilinės saugos mokymai. Priemonių, numatytų pasirengimo perspėjimo sistemos gedimams, tikslui užtikrinti veiksmingumas vertintinas teigiamai, kadangi 2023-04-16 ir 2023-11-16 vykusių patikrinimų metu visos Prienų rajono savivaldybėje esančios sirenos suveikė. Taip pat vyko akcijos ,,Saugok save ir aplinkinius“, ,,Saugokis gaisro“, ,,Vasara maudynių metas – elkimės atsakingai“, gyventojams buvo išdalinta 20 autonominių dūmų signalizatorių, 20 maitinimo elementų, buvo parengtos atmintinės, lankstinukai temomis ,,Gyventojų veiksmai esant cheminei taršai“, ,,Kaip apsaugoti save ir savo turtą“, ,,Kaip elgtis ant ledo“, „Saugus elgesys prie vandens telkinių“; plakatai ,,Neužstatykite evakuacinių išėjimų“; rekomendacijos ,,Nedeginkime sausos žolės“, plakatai ,,Vasara maudynių metas – elkimės atsakingai“, „Saugus elgesys prie vandens telkinių“, ,,Kaip elgtis ant ledo“. Informacija buvo paskelbta Savivaldybės interneto svetainėje, socialiniuose tinkluose.

2023-05-22 pasirašyta sutartis dėl gyventojų perspėjimo sistemų modernizavimo Balbieriškio ir Pakuonio seniūnijose, šios 2 sirenos įdiegtos į bendrą centralizuotą gyventojų perspėjimo sistemą, taip pat pradėti darbai dėl Išlaužo ir Stakliškių sirenų įdiegimo.

2023 metų pradžioje minimalus kolektyvinės apsaugos statiniuose apsaugomų savivaldybės gyventojų skaičius – 9073 (apskaičiuota vadovaujantis Kolektyvinės apsaugos statinių poreikio nustatymo tvarkos aprašo, patvirtinto Lietuvos Respublikos Vyriausybės 2010 m. gegužės 12 d. nutarimu Nr. 529 „Dėl Kolektyvinės apsaugos statinių poreikio nustatymo tvarkos aprašo patvirtinimo“, 7 punktu), numatomų apsaugoti gyventojų skaičius – 9073. Pasikeitus teisiniam reglamentavimui ir Vyriausybei nustačius, kad kolektyvinės apsaugos statiniai parenkami kolektyvinės apsaugos statinyje vienam gyventojui numatant 3,5 kv. metro naudingojo (pagrindinio) patalpų ploto, šiuo metu parinktuose KAS galime apsaugoti 3879 gyventojus, o savivaldybės gyventojų skaičius, kuriam nustatytas kolektyvinės apsaugos statinių poreikis, yra 10 197. Atsižvelgiant į išdėstytas priežastis, šiuo metu vyksta naujų KAS parinkimo procesas.

Tarpusavio pagalbos planai yra pasirašyti su kaimyninėmis savivaldybėmis – Kazlų Rūdos rajono, Birštono, Alytaus rajono, Marijampolės, Kauno rajono, Trakų rajono, Marijampolės rajono. 1 sutartis dėl elektroninių sirenų priežiūros pasirašyta su V. Sipavičiaus individualia įmone.

Plėtotas dalykinių ryšių tinklas, bendradarbiauta su Priešgaisrinės apsaugos gelbėjimo departamentu (toliau – PAGD), Kauno priešgaisrine gelbėjimo valdyba (toliau – KPGV), tarnybomis, seniūnijomis, švietimo ir su kitomis įstaigomis. Intensyviai dalyvauta įvairiuose mokymuose ir pasitarimuose civilinės saugos klausimais, kuriuos rengė PAGD, KPGV, NKVC ir kt.

Statinių naudojimo priežiūra. Iš viso 2023 metais Statinių naudojimo priežiūros komisija patikrino 124 statinius (2022 m. – 104, 2021 m. – 57), iš jų: 77 gyvenamuosius pastatus, 46 negyvenamuosius pastatus ir 1 inžinerinį statinį. Ypatingas dėmesys buvo skiriamas ypatingos kategorijos statinių patikrinimams, jų patikrinta 31 (2022 m. – 18, 2021 m. – 27). Patikrinimų metu nustatyta, kad 48 statinių būklė yra kelianti pavojų statinyje ar arti jo gyvenančių, dirbančių ar kitais tikslais būnančių žmonių sveikatai, gyvybei ar aplinkai.

Surašyta 106 Prienų r. savivaldybės atliekamos statinio (-ių) apžiūros aktai (2022 m. – 104, 2021 m. – 53), kurių nuorašai buvo teikiami statinių savininkams ir suinteresuotoms institucijoms.

Statinių naudojimo priežiūros komisijos ir seniūnijų išsiųsta 90 (2022 m. – 186, 2021 m. – 84) įspėjimų statinių savininkams dėl statinių naudojimo priežiūros taisyklių nesilaikymo. Prienų rajono savivaldybės administracija, seniūnijos taip pat nuolat organizavo susitikimus su apleistų, turinčių avarinės būklės požymių statinių savininkais, siekdamos priminti apie statinių būklę ir gresiančią atsakomybę už nepriežiūrą.

Vadovaujantis Prienų rajono savivaldybės tarybos 2019-11-27 sprendimu Nr. T3-291 patvirtintu Apleisto ar neprižiūrimo nekilnojamojo turto nustatymo tvarkos aprašu ir atsižvelgiant į seniūnų pateiktą informaciją, Prienų rajono savivaldybės tarybos 2023 m. spalio 26 d. sprendimu Nr. T3-270 „Dėl Apleisto ar neprižiūrimo nekilnojamojo turto sąrašo patvirtinimo“ buvo sudarytas ir patvirtintas Apleisto ar neprižiūrimo nekilnojamojo turto sąrašas. Apleistų ar neprižiūrimų pastatų savininkams skaičiuojamas padidintas nekilnojamojo turto mokesčio tarifas. Tokiu būdu jie įpareigojami atsakingai prižiūrėti savo turtą, jį naudoti ir tvarkyti pagal galiojančius LR teisės aktus. Padidintu nekilnojamojo turto mokesčio tarifu yra apmokestinti 25 (2022 m. – 26, 2021 m. – 29) statinių savininkai. Skaičius sumažėjo dėl apleisto turto sutvarkymo/nugriovimo ar pardavimo.

Pradėtos 38 gyvenamųjų ir negyvenamųjų pastatų pripažinimo bešeimininkiais procedūros. Vadovaujantis procedūras reglamentuojančiais teisės aktais, buvo vykdoma statinių savininkų paieška, skelbimai skelbiami savivaldybės interneto svetainėje, seniūnijų informaciniuose stenduose, nacionaliniame laikraštyje. Teismas pripažino bešeimininkiais 8 statinius (2022 m. – 3).

Civilinės būklės aktų registras. Vadovaudamasis LR civiliniu kodeksu, LR civilinės būklės aktų registravimo įstatymu ir Civilinės būklės aktų registravimo taisyklėmis, Teisės, personalo ir civilinės metrikacijos skyrius 2023 m. vykdė valstybės perduotas funkcijas – registravo gimimus, mirtis, santuokų sudarymą, santuokų nutraukimą, įvaikinimus, tėvystės pripažinimus pagal bendrus tėvų prašymus, vykdė teismo sprendimus dėl tėvystės nustatymo, nuginčijimo, priėmė prašymus santuokai sudaryti ar nutraukti, bažnyčios (konfesijų) nustatyta tvarka sudarytas santuokas įtraukė į apskaitą, įtraukė į apskaitą LR piliečių užsienio valstybėse sudarytus civilinės būklės aktus. Ruošė ištaisymo, papildymo, vardo, pavardės keitimo bylas, išdavė pažymas, patvirtinančias kliūčių sudaryti santuoką nebuvimą, išieškojo dokumentus iš kitų civilinės metrikacijos įstaigų ir archyvų, priėmė interesantus įvairiais klausimais, susijusiais su civilinės būklės aktų įrašų sudarymu, atkūrimu, taisymu, archyvinių dokumentų išdavimu, teikė duomenis LR gyventojų registrui.

Per 2023 m. Prienų rajone gimė 132 naujagimiai (2022 m. – 192, 2021 m. – 180). Berniukų – 62, mergaičių – 70. Iš jų: užsienio valstybėse gimė 26 kūdikiai (2022 m. – 45, 2021 m. – 38). Vienišos motinos įregistravo 8 naujagimius (2022 m. – 6, 2021 m. – 6). Skyriuje sudaryti 500 mirties įrašų (2022 m. – 533, 2021 m. – 535). Užsienio valstybėse mirė 10 rajono gyventojų.

Per 2023 m. įregistruota 131 santuoka (2022 m. – 117, 2021 m. – 112). Iš jų: 4 santuokos sudarytos užsienyje (2022 m. – 9, 2021 m. – 8 ), 58 santuokos įtrauktos į apskaitą bažnyčios (konfesijų) nustatyta tvarka (2022 m. – 45, 2021 m. – 37). Išduota 8 pažymos apie šeiminę padėtį asmenims, ketinantiems registruoti santuoką užsienio valstybėje (2022 m. – 12, 2021 m. – 7). Įregistruotos 65 ištuokos (2022 m. – 63, 2021 m. – 65). Iš jų: pagal notaro pranešimus 15, teismo sprendimus – 47, 3 santuokos nutrauktos užsienio valstybėse. Gauti 47 prašymai dėl tėvystės pripažinimo/nuginčijimo (2022 m. – 46), 2 teismo sprendimai dėl tėvystės nustatymo ir 1 teismo sprendimas dėl nuginčijimo (2022 m. – 5).

Per 2023 m. paruošta 19 bylų. Iš jų: 11 bylų dėl vardo, pavardės pakeitimo (2022 m. – 15, 2021 m. – 11), 1 anuliavimo, 7 ištaisymo ir pakeitimo bylos. Sudaryta 40 civilinės būklės aktų įrašų papildymo ar pakeitimo įrašų (2022 m. – 45, 2021 m. – 57).

Per 2023 m. gauti 828 gyventojų prašymai gimimo, santuokos, santuokos nutraukimo, mirties ir kt. dokumentams gauti (2022 m. – 766), 253 prašymai iš įvairių institucijų, išsiųstas 341 raštas.

Per ataskaitinius metus išduoti 716 civilinės būklės įrašus liudijančių išrašų (gimimo – 337, santuokos – 204, santuokos nutraukimo – 72, mirties – 102, pakeitimo, papildymo – 1) (2022 m. – 773, 2021 m. – 759).

Įsigaliojus Konvencijai dėl išrašų iš civilinės būklės aktų įrašų išdavimo įvairiomis kalbomis, skyriuje naudojantis Gyventojų registro duomenų baze išduodami gimimo, santuokos ir mirties išrašai. Labai svarbus aspektas, kad šie tarptautiniai išrašai priimami be vertimo ir legalizavimo visose valstybėse, kurios yra šios Konvencijos dalyvės. Per 2023 m. išduota 39 tarptautiniai išrašai: gimimo forma A-27, santuokos forma B-11, mirties forma C-1 (2022 m. – 116. Iš jų: gimimo forma A-76, santuokos forma B-39, mirties forma C-1).

Pastaraisiais metais padaugėjo norinčių gauti paslaugas per civilinės būklės aktų įrašų registravimo, išdavimo elektroninės paslaugos informacinę sistemą MGVDIS – 2023 m. gauti ir įvykdyti 109 prašymai (2022 m. – 114).

2023 m. į savivaldybės biudžetą surinkta 7180,80 Eur (2022 m. – 5823,30, 2021 m. – 3983,30).

3 uždavinys. Užtikrinti prisiimtų finansinių įsipareigojimų vykdymą.

Savivaldybės administracijos įsiskolinimas iš biudžeto lėšų 2023 m. gruodžio 31 d. buvo – 859919,01 Eur (2022 m. – 1371032,21). Iš jų: darbo užmokesčiui ir socialiniam draudimui – 741,24 Eur (2022 m. – 626,90), prekių ir paslaugų įsigijimui – 591047,01 Eur (2022 m. – 428269,15), palūkanoms – 931,22 Eur (2022 m. – 1001,20), socialinėms išmokoms (pašalpoms) – 226762,50 Eur (2022 m. – 917861,39), kitoms išlaidoms – 11684,95 Eur (2022 m. – 7719,23) ir ilgalaikio turto įsigijimui – 28752,09 Eur (2022 m. – 15554,34). Per 2023 metus Savivaldybės administracijos mokėtinos sumos sumažėjo 511113,20 Eur (per 2022 m. – padidėjo 517785,59 Eur).

2023 metų biudžeto asignavimai ir jų panaudojimas, Eur
Išlaidų pavadinimas	Asignavimų planas	Panaudoti asignavimai
20109000	19861665,88
Iš jų:
darbo užmokestis ir socialinis draudimas	3765600	3748377,31
ryšių įrangos ir ryšių paslaugų įsigijimo išlaidos	24100	23870,26
transporto išlaikymo ir transporto paslaugų įsigijimo išlaidos	345000	344883,28
komandiruočių išlaidos	3200	2909,51
gyvenamųjų vietovių viešojo ūkio išlaidos	1503600	1503109,16
materialiojo ir nematerialiojo turto nuomos išlaidos	1200	1172,50
materialiojo turto paprastojo remonto prekių ir paslaugų įsigijimo išlaidos	2205400	2205051,75
kvalifikacijos kėlimo išlaidos	2800	2756,00
ekspertų ir konsultantų paslaugų įsigijimo išlaidos	59800	59052,96
komunalinių paslaugų įsigijimo išlaidos	232500	232490,02
informacinių technologijų prekių ir paslaugų įsigijimo išlaidos	135400	134046,82
reprezentacinės išlaidos	58800	58800,00
kitų prekių ir paslaugų įsigijimo išlaidos	2109600	1952353,73
savivaldybių sumokėtos palūkanos	11600	11509,56
dotacijos savivaldybėms einamiesiems tikslams	29800	29803,88
dotacijos savivaldybėms turtui įsigyti	1600	1523,12
socialinė parama pinigais	3809000	3792031,62
socialinė parama natūra	970400	970213,95
darbdavių socialinė parama pinigais	85800	81535,87
kitos išlaidos einamiesiems tikslams	1690900	1682868,66
kitos išlaidos turtui įsigyti	54200	54067,92
žemės įsigijimo išlaidos	400	330,18
gyvenamųjų namų įsigijimo išlaidos	118000	87764,95
negyvenamųjų pastatų įsigijimo išlaidos	263200	261165,88
infrastruktūros ir kitų statinių įsigijimo išlaidos	2210000	2203973,23
transporto priemonių įsigijimo išlaidos	39500	39442,00
kitų mašinų ir įrenginių įsigijimo išlaidos	21700	21568,11
kompiuterinės techninės ir elektroninių ryšių įrangos įsigijimo išlaidos	14500	14425,96
kito ilgalaikio materialiojo turto įsigijimo išlaidos	240600	240043,15
kompiuterinės programinės įrangos ir kompiuterinės programinės įrangos licencijų įsigijimo išlaidos	6400	6295,72
kito nematerialiojo turto įsigijimo išlaidos	25300	25222,73
miškų, vaismedžių ir kitų augalų įsigijimo išlaidos	9100	9008,00
akcijos	60000	59998,10

Valstybės biudžeto specialiųjų tikslinių dotacijų išlaidos tame skaičiuje buvo 1244720 Eur.

V. APLINKOS APSAUGOS, VERSLO RĖMIMO IR KAIMO PLĖTROS PROGRAMA

Programą padėjo įgyvendinti Savivaldybės administracijos Statybos ir ekonominės plėtros ir Žemės ūkio skyriai, Savivaldybės gydytojas. Buvo prižiūrimi, remontuojami ir rekonstruojami melioracijos statiniai, rengiama techninė dokumentacija, vykdoma melioruotos žemės apskaita ir melioracijos planinės medžiagos vektorizavimas. Taip pat iš Prienų r. savivaldybės smulkaus ir vidutinio verslo rėmimo ir kaimo plėtros rėmimo fondų buvo teikiama parama SVV ir žemės ūkio subjektams.

Programos tikslas. Sudaryti palankias ūkininkavimo sąlygas ir skatinti verslo plėtrą rajone. Šiam tikslui pasiekti buvo numatyti 4 uždaviniai.

1 ir 2 uždaviniai. Užtikrinti tinkamą melioracijos sistemų ir statinių būklę, vykdyti melioruotos žemės ir statinių apskaitą, gerinti valdymo efektyvumą.

Pateikiami valstybei nuosavybės teise priklausančių melioracijos hidrotechnikos statinių valdymo ir naudojimo patikėjimo teise duomenys:

2022 m.	2023 m.
1.	Paskirstytos lėšos melioracijos darbų valstybinėms (perduotoms savivaldybėms) funkcijoms atlikti žemės ūkio paskirties žemėje	140 000 Eur	141000 Eur
Atsiradusių gedimų šalinimui Techninės dokumentacijos sudarymui ir ekspertizei Melioruotos žemės ir melioracijos statinių pasikeitimų apskaita Remontas gyvenvietėse Remontas Griovių šlaitų šienavimas Pralaidų ir brastų įrengimas melioracijos grioviuose Programinės įrangos įsigijimas	27 914,13 5 986,00 2 100,00 13 157,25 52 835,65 31 218,11 6 788,86 0,00	41438,71 6724,68 2300,00 0,00 53268,61 37268,60 0,00 0,00
2.	Nustatyta tvarka parengti supaprastintų pirkimų dokumentai	20 vnt.	14 vnt.
3.	Parengtos darbų atlikimo sutartys	18 vnt.	13 vnt.
4.	Priimta atliktų darbų aktų	26 vnt.	14 vnt.
5.	Išduotos techninės sąlygos statiniams melioruotoje žemėje ir kaimo vietovėje projektuoti	6 vnt.	21 vnt.
6.	Suderinti projektai, detalieji planai, toponuotraukos	0 vnt.	73 vnt.
7.	Suderinti projektai vandens telkiniams įrengti	4 vnt.	4 vnt.
8.	Priimta prašymų sugedusių melioracijos statinių remontui; surinkta archyvinė medžiaga, nustatyti gedimai ir jų vieta	26 vnt.	33 vnt.
9.	Melioracijos statinių, pripažintų tinkamais naudoti, aktų parengimas ir įforminimas, dalyvauta darbo ir melioracijos statinių pripažinimo tinkamais naudoti komisijose	8 vnt.	3 vnt.

Buvo konsultuojami žemės naudotojai melioracijos klausimais, teikta jiems metodinė pagalba, tvarkoma melioracijos objektų techninė dokumentacija ir kita archyvinė medžiaga, stebėta stambių melioracijos sistemų, hidrotechninių įrenginių būklė, organizuoti ir laiku atlikti darbai, kad būtų išvengta avarinių situacijų, kontroliuota, kaip juridiniai ir fiziniai asmenys prižiūri ir saugo jiems nuosavybės teise priklausančioje arba nuomojamoje žemėje esančius valstybinius melioracijos statinius.

Didelę žemės naudotojų dalį prašymų sudaro prašymai melioracijos statinių remontui ne žemės ūkio paskirties žemėje (gyvenvietės) ir prašymai pašalinti gedimus mažesniuose nei 12 cm diametro rinktuvuose, šių gedimų valstybės lėšomis, skirtomis melioracijai, šalinti negalima, jie turėtų būtų šalinami žemės savininko lėšomis. Žemės savininkai šių gedimų dėl lėšų trūkumo nešalina. Ilgą laiką nepašalinti gedimai mažo diametro rinktuvuose persiduoda į didesnio diametro rinktuvus ir sukelia jų uždumblėjimą.

Per 2023 m. įregistruota/išregistruota, pakeisti registro duomenys 581 traktoriaus ir žemės ūkio mašinos (2022 m. – 616, 2021 m. – 617). 2023 m. įregistruota 30 naujos technikos vienetų (2022 m. – 47, 2021 m. – 32), iš jų traktorių – 23 (2022 m. – 37, 2021 m. – 21), priekabų, puspriekabių – 1 (2022 m. – 3, 2021 m. – 1), ekskavatorių, krautuvų – 6 (2022 m. – 6, 2021 m. – 6). Už traktorių ir žemės ūkio mašinų registraciją surinkta 7372,50 Eur (2021 m. – 8245,5, 2021 m. – 8055,4) valstybinės rinkliavos, už traktorių ir žemės ūkio mašinų techninę apžiūrą – 12132,50 Eur (2022 m. – 7910,8, 2021 m. – 11806,5), atlikta 1571 traktorių ir žemės ūkio technikos kasmetinė techninė apžiūra (2022 m. – 820, 2021 m. – 1549).

2023 m. gruodžio 31 d. Prienų rajono savivaldybės traktorių ir žemės ūkio mašinų registre yra 5202 vnt. (2022 m. – 5160) žemės ūkio, kelių tiesimo, miško ruošos, melioracijos bei kitos technikos, iš jų:

Technikos pavadinimas	2021 m.	2022 m.	2023 m.
Ratinių traktorių	3 433	3 156	3185
Vikšrinių traktorių	83	67	65
Javų kombainų	214	219	226
Ratinių ekskavatorių	113	110	105
Krautuvų	138	139	143
Traktoriaus priekabų, puspriekabių	1 252	1 166	1176
Savaeigių mašinų bei kitos technikos	310	303	302

3 uždavinys. Remti žemės ūkio ir smulkiojo ir vidutinio verslo subjektus.

2023 m. naujai įregistruota 93 (2022 m. – 104) ūkininkų ūkiai, 64 ūkiai išregistruoti ūkininkui mirus (2022 m. – 5), priimta 624 prašymai dėl ūkininko ūkio duomenų patikslinimo (2022 m. – 1147). Iš viso ūkininkų registre įregistruota 1 584 ūkiai (2022 m. – 1 638). 144 ūkininkų ūkiai yra įsisteigę kartu su partneriais (2022 m. – 157). Ūkininkų registre yra įregistruota 16301,86 ha. Lyginant su praeitais metais, įregistruotas plotas padidėjo 186,77 ha. Per 2023 metus iš viso rajone yra registruota 3599 valdos (2022 m. – 3 513), 3 476 valdos atnaujintos (2022 m. – 3 376), iš registro išregistruotos 136 valdos (2022 m. – 153). Palyginus su praeitais metais, registruotų valdų sumažėjo 17.

2023 m. buvo išduota 116 pažymų apie ekonominį ūkio dydžio vienetą ir sąlyginį gamybinį pelną (2022 m. – 402, 2021 m. – 317).

Vadovaujantis Lietuvos Respublikos žemės ūkio ministro 2023 m. balandžio 13 d. įsakymu Nr. 3D-253 „Dėl Paramos už žemės ūkio naudmenų ir kitus plotus paraiškos ir tiesioginių išmokų administravimo bei kontrolės taisyklių patvirtinimo“, žemės ūkio naudmenų ir kitų plotų deklaravimas vyko nuo 2023 m. balandžio 14 d. iki birželio 20 d. PPIS buvo įregistruotos 2752 galiojančios paraiškos. 2023 metais buvo sugriežtintas paraiškos duomenų sutikrinimo funkcionalumas – įvedant paraiškos duomenis, informacinė sistema informuodavo vartotoją apie nustatytas klaidas (buvo tikrinami dvigubi deklaravimai, kontrolinių žemės sklypų ribų pasikeitimų aprašymai, laukai, įbraižyti kontroliniuose žemės sklypuose, kuriuose nėra tinkamo paramai ploto). Lietuvoje buvo vykdomas elektroninis paraiškų surinkimas, taigi visi paraiškų duomenys įvedami bei perduodami NMA elektroniniu būdu.

2021 m.	2022 m.	2023 m.
Deklaravusių asmenų skaičius	2 891	2 770	2752
Deklaruotas plotas, ha	48 413,44	47 604,51	47793,47

Parengtas ir Savivaldybės taryboje patvirtintas Nenaudojamų, apleistų žemės sklypų Prienų r. savivaldybėje nustatymo tvarkos aprašas. 137 neprižiūrintiems žemės sklypus asmenims (2022 m. – 112) taikytas maksimalus 4 proc. žemės mokesčio tarifas.

Kiekvienais metais deklaruotų blogos agrarinės būklės laukų mažėja. Daugiausia geros agrarinės būklės reikalavimų nesilaiko mieste gyvenantys asmenys, taip pat daugėja atvejų, kai tą patį žemės plotą deklaruoja žemės savininkas ir nuomininkas. Lyginant su praeitais metais, asmenų skaičius padidėjo 15 asmenų.

2023 m. priimtos 107 paraiškos (2022 m. – 107) paramai gauti už papildomą bičių maitinimą. 2023 m. nebuvo gauta prašymų dėl šernų padarytos žalos įvertinimo (2022 m. – 0), dėl vilkų padarytos žalos buvo gauti 24 prašymai (2022 m. – 14). 2023 m. gauti 2 prašymai žalai nustatyti soduose, nukentėjusiuose nuo stichinių pavasarinių šalnų, ir 2 prašymai žemės ūkiui padarytai žalai įvertinti.

Kaimo plėtros priemonių įgyvendinimo administravimas. Kaimo plėtros rėmimo programoje 2023 m. buvo skirta 50 000 Eur (2022 m. – 50 000). Komisijoje svarstyti 33 (2022 m. – 66) žemės ūkio veiklos subjektų prašymai. Skirta parama: palūkanoms – 37 501 Eur (2022 m. – 33 776), melioracijos remontui – 0,00 Eur (2022 m. – 500).

2023 m. priimta 11 paraiškų (2022 m. – 8) ir apskaičiuota kompensacija žemės ūkio naudmenų ir pasėlių draudimo išlaidoms iš dalies kompensuoti.

2023 m. Smulkiojo ir vidutinio verslo rėmimo fondo parama pasinaudojo 9 ūkio subjektai (2022 m. – 16, 2021 m. – 23), paskirstyta 16 764,73 Eur (2022 m. – 35 148,50, 2021 m. – 30 000). Verslo rėmimo fondo lėšos buvo skiriamos už naujai sukurtas darbo vietas, už patalpų nuomą, reklamos priemonėms, už verslo planų, paraiškų finansinei paramai iš kitų fondų parengimą, už darbo saugos dokumentacijos sutvarkymą, už interneto svetainių sukūrimą, už mokymo kursus, dalyvavimo dalyvio teisėmis parodose, konkursuose, mugėse išlaidoms padengti, pagrindinių priemonių verslui vykdyti įsigijimo išlaidoms padengti ir gaisro nuostoliams padengti.

Išduotos 2 (2022 m. – 3, 2021 m. – 2) naujos licencijos verstis mažmenine prekyba alkoholiniais gėrimais, 39 vienkartinės licencijos prekiauti šventėse ir masinių renginių metu (2022 m. – 12, 2021 m. – 6). Už licencijų išdavimą surinkta 1 705 Eur (2021 m. – 1 770, 2021 m. – 1 082) valstybės rinkliavos mokesčio. Išduota 1 licencija verstis mažmenine prekyba tabako gaminiais (2022 m. – 1, 2021 m. – 34). Už licencijų išdavimą surinkta 190 Eur (2021 m. – 190, 2021 m. – 6 460) valstybės rinkliavos mokesčio.

Įmonių valdymas. Savivaldybė valdo (vadovaujamasi nuostata, jog įmonė yra valdoma savivaldybės, jei jai priklausanti dalis yra daugiau nei 50 proc.) 3 įmones: UAB ,,Prienų vandenys“ (100 proc.), UAB ,,Prienų butų ūkis“ (100 proc.) ir UAB ,,Prienų šilumos tinklai“ (96,76 proc.). Po Lietuvos Respublikos vietos savivaldos įstatymo pakeitimo akcijų savininko teisės suteiktos savivaldybės merui. 2023 m. AB ,,Prienų šilumos tinklai“ buvo reorganizuota į UAB ,,Prienų šilumos tinklai“.

4 uždavinys. Vykdyti atliekų tvarkymo ir aplinkos apsaugos rėmimo priemones.

2023 m. iš Savivaldybės aplinkos apsaugos rėmimo specialiosios programos lėšų aplinkos apsaugos priemonėms buvo panaudota 144 204 Eur (2022 m. – 131 236). Buvo nutiesti vandentiekio tinklai nuo Jiezno m. J. Basanavičiaus g. iki Nepriklausomybės aikštės, atlikti vandentiekio ir nuotekų surinkimo tinklų tiesimo ir prijungimo darbai Jiezno m. Kudirkos g., Naujoji g. 13-1, 13-2, 13-3 ir Prienų m. M. Valančiaus g. 5. Išvalyti vandens telkiniai, esantys Grafų Pacų g., Jiezno m., vandens telkinys, esantis Pakuonio sen. Iškirsti avariniai, keliantys pavojų aplinkai medžiai. Atlikta Jiezno dvaro, Beržyno, Revuonos parkų želdynų inventorizacija ir biologinio turto apskaita, įsigyti ir pasodinti medžiai Veiverių parke ir Prienų m., aptverti miško želdiniai vielos tinklo tvoromis su mediniais stulpeliais, kad apsaugotų nuo elninių žvėrių daromos žalos.

Išduoti 156 (2021 m. – 179, 2021 m. – 193) leidimai kirsti, genėti ar pertvarkyti saugotinus želdinius, augančius ne miško žemėje.

Atlikti bešeimininkio statinio, esančio Jiezno sen. Jiezno Kolonijų k., griovimo ir aplinkos sutvarkymo darbai.

Prienų rajono savivaldybėje 2023 m. buvo surinkta 10553,927 t (2022 m. – 10115,691 t, 2021 m. – 11063,768 t, 2020 m. – 9356 t) atliekų. Mišrių komunalinių atliekų – 3724,789 t (2022 m. – 3900,74 t, 2021 m. – 4386,96 t, 2020 m. – 4434 t), popieriaus ir kartono atliekų – 169,912 t (2022 m. – 194,52 t, 2021 m. – 112,85 t, 2020 m. – 104 t), plastiko atliekų – 261,905 t (2022 m. – 211,678 t, 2021 m. – 121,476 t, 2020 m. – 95 t), stiklo atliekų 745,215 t (2022 m. – 740,764 t, 2021 m. – 184,07 t, 2020 m. – 139 t), pakuočių atliekų iš individualių rūšiavimo konteinerių – 981,78 t (2022 m. – 942,88 t, 2021 m. – 813,68 t, 2020 m. – 865,733 t), žaliųjų atliekų – 1447,1 t (2022 m. – 876,593 t, 2021 m. – 1602,987 t, 2020 m. – 1051 t), maisto atliekų – 466,471 t (2022 m. – 377,059 t, 2021 m. – 387,637 t, 2020 m. – 236 t), padangų atliekų – 105,786 t (2022 m. – 126,773 t, 2021 m. – 134,94 t, 2020 m. – 102 t), kitų statybinių, pavojingų, didžiųjų atliekų – 2650,969 t (2022 m. – 2744,684 t, 2021 m. – 4150,382 t, 2020 m. – 1203 t). Įrengta 40 vnt. šiukšlių dėžių, skirtų šunų ekskrementams rinkti Prienuose, Jiezne ir Veiveriuose (1 912 Eur). Atliktas Prienų rajono savivaldybės oro monitoringas, atlikti ekogeologiniai tyrimai Prienų M. Valančiaus g. Koordinuota mokyklų vykdoma tarptautinio Aplinkosauginio švietimo fondo Gamtosauginių mokyklų programa.

Įgyvendintas projektas ,,Namų ūkiuose susidariusių asbesto atliekų tvarkymas Prienų rajono savivaldybėje“, kuriam buvo skirtas Atliekų prevencijos ir tvarkymo programos finansavimas – 15 556,08 Eur. Projekto metu iš gyventojų buvo surinkta 72,98 t namų ūkiuose susidariusių asbesto atliekų.

2023 m. vykdyta Savivaldybės visuomenės sveikatos specialioji rėmimo programa, kuriai skirta 30 100 Eur (2022 m. – 25 000). Įgyvendintos 7 programos:

„Vaikų fizinio aktyvumo skatinimas stiprinant vaikų sveikatą“, tikslas – skatinti ikimokyklinio ir priešmokyklinio amžiaus vaikus aktyviai sportuoti, stiprinti savo fizinę bei emocinę sveikatą (programa tęstinė, vykdo Prienų socialinių paslaugų centras);

„Pedikuliozės profilaktika šeimose, kurioms taikoma atvejo vadyba Prienų rajone“, tikslas – aprūpinti profilaktinėmis priemonėmis ir formuoti socialinius ir higienos įgūdžius (programa tęstinė, vykdo Prienų socialinių paslaugų centras);

„Priklausomybės nuo alkoholio mažinimas ir prevencija“, tikslas – suteikti kompleksinę pagalbą asmenims, vartojantiems alkoholį ir turintiems priklausomybę nuo jo (programa tęstinė, vykdo Prienų socialinių paslaugų centras);

Išlaužo pagrindinės mokyklos programa, tikslas – skatinti Išlaužo seniūnijos gyventojus ir svečius sveikatintis, įrengta infrastruktūra.

Jiezno gimnazijos programa, tikslas – skatinti vaikus, jaunimą ir bendruomenės narius aktyviai sportuoti, įrengta infrastruktūra prie gimnazijos.

Prienų rajono visuomenės sveikatos biuras vykdė Prienuose esančios rekreacinės zonos Beržyno parko ir Jiezno ežero vandens kokybės monitoringo programą bei pagerino infrastruktūrą sveikatinimo įrenginiais Prienų m. prie Greimų tilto.

VI. VIEŠOSIOS INFRASTRUKTŪROS PRIEŽIŪROS IR PLĖTROS PROGRAMA

Programą įgyvendinti padėjo Savivaldybės administracijos Architektūros ir urbanistikos, Finansų ir strateginio planavimo, Statybos ir ekonominės plėtros bei Bendrasis skyriai. Įgyvendinant programą buvo siekiama pagerinti Prienų rajono savivaldybės administracijai priklausančių pastatų ir socialinio būsto būklę; prisidėti prie daugiabučių gyvenamųjų namų, kuriuose yra savivaldybės socialinių butų, atnaujinimo (modernizavimo); užtikrinti komunalinio ūkio objektų, viešųjų erdvių ir susisiekimo infrastruktūros priežiūrą, atnaujinimą ir plėtrą; vykdyti inžinerinių tinklų atnaujinimą.

Programos tikslas. Užtikrinti savivaldybės pastatų, infrastruktūros ir kito turto efektyvų valdymą, priežiūrą bei plėtrą. Šiam tikslui pasiekti buvo numatyti 5 uždaviniai.

1 uždavinys. Gerinti Savivaldybės administracijai priklausančių pastatų ir būstų būklę.

Įvykdyta 2023 m. Prienų r. savivaldybės pastatų remonto, priežiūros ir plėtros lėšų paskirstymo programa už 512 100 Eur (2022 m. – 354 200, 2021 m. – 281 600). Buvo remontuojamos ir tvarkomos savivaldybės įstaigų patalpos, stogai, fasadai, elektros instaliacija, keičiami langai, diegiamos vėdinimo sistemos, vadentiekio ir kanalizacijos tinklai ir pan.

Prienų r. savivaldybės socialinių būstų remontui skirta 44 200 Eur, (2022 m. – 94 700 Eur, 2021 m. – 105 218 Eur). Dalyje Savivaldybei nuosavybės teise priklausančių būstų be patogumų įrengtas vandentiekis, kanalizacija, sanitariniai mazgai, kituose būstuose tvarkyta stogo danga, pakeisti langai, suremontuotos krosnys, elektros instaliacija. Atsilaisvinusiuose būstuose atlikti paprastojo remonto darbai. Darbai vykdyti 37 būstuose (2022 m. – 26).

Nuo programos įgyvendinimo pradžios iki 2023 m. gruodžio 31 d. rajone atnaujintas (modernizuotas) 71 daugiabutis namas. Tęsiami 19 daugiabučių namų, esančių Birštono g. 28, Birutės g. 6, Statybininkų g. 2, Stadiono g. 24a, F. Martišiaus g. 25, Kauno g. 22a, Kęstučio g. 42, J. Basanavičiaus g. 8, Dariaus ir Girėno g. 9, J. Brundzos g. 13, Šiltnamių g. 14, Vilniaus g. 8 (Prienų m.); Jaunimo g. 15, Parko g. 11 (Balbieriškio mstl.); Gedimino g. 2, Gedimino g. 7, Vytauto g. 5, Maironio g. 4, Vytauto g. 47 (Jiezno m.), investicinių planų tikslinimo, rangos darbų, projektavimo pirkimo darbai.

Atsižvelgiant į gautus gyventojų prašymus dalyvauti Daugiabučių namų atnaujinimo (modernizavimo) programoje, į Lietuvos Respublikos aplinkos ministerijos paskelbtus kvietimus dėl paraiškų daugiabučiams namams atnaujinti (modernizuoti) teikimo, paruošti 10 daugiabučių namų dokumentai VšĮ Aplinkos projektų valdymo agentūrai dėl paraiškų daugiabučiams namams atnaujinti (modernizuoti) pateikimo.

2 uždavinys. Vykdyti savivaldybės teritorijų, infrastruktūros ir komunalinio ūkio objektų priežiūrą ir plėtrą.

2023 m. Prienų r. savivaldybės komunalinio ūkio objektų priežiūros ir plėtros lėšų paskirstymo programai buvo skirta 2 070 100 Eur (2022 m. – 1 688 300, 2021 m. – 1 377 000). Buvo tvarkomos viešosios erdvės, prižiūrimos kapinės, rengiamos vaizdo kameros, remontuojami šaligatviai ir kt.

Atlikti darbai:

Prienų „Revuonos“ pagrindinės mokyklos pėsčiųjų takų remontas (9 248 Eur), Veiverių T. Žilinsko gimnazijos vaizdo stebėjimo sistemos remonto darbai (6 000 Eur), Skriaudžių pagrindinės mokyklos pėsčiųjų takų remontas (17 849 Eur), Skriaudžių ikimokyklinio ugdymo skyriuje valymo įrenginių įrengimas (10 995 Eur), Pakuonio pagrindinės mokyklos vaizdo stebėjimo kamerų remontas (7 954 Eur), Prienų lopšelio-darželio „Pasaka“ dalies rūsio patalpų drenažo remontas (14 935 Eur), Prienų meno mokyklos (Jiezno filialas) šaligatvio remontas (3 478 Eur), Jiezno gimnazijos ikimokyklinio ugdymo skyriaus prieigų šaligatvio remontas (3 500 Eur), Prienų lopšelio-darželio „Gintarėlis“ padalinio Strielčiuose dalies šaligatvio remontas (1 443 Eur), Prienų miesto Nemuno upės paplūdimio tvarkymas (9 955 Eur), vidinio kiemo Basanavičiaus g. 16 Prienų m. šaligatvių tvarkymas, neįgaliųjų panduso įrengimas (31 622 Eur), Prienų r. sav. priklausančių objektų griovimas (25 819 Eur), suolų įrengimas viešosiose erdvėse Prienų m. (3 430 Eur), grindinio trinkelių Laisvės a. Prienų m. remontas (16 000 Eur), Prienų r. sav. priklausančio pastato Prienų g. 13 Stakliškėse rūsio drenažo remontas (14 000 Eur), Skriaudžių KLC dalies šaligatvio remontas (10 000 Eur), Prienų m. kapinių tako remontas (Prienų r. sav. dalis – 124 624 Eur), Pakuonio seniūnijoje esančiose kapinėse pėsčiųjų tako įrengimas (8 917 Eur), Išlaužo seniūnijoje esančiose kapinėse pėsčiųjų tako įrengimas (7 778 Eur), suolų ir šiukšliadėžių įrengimas Prienų mieste (6 797 Eur).

2023 m. vykdyta gatvių apšvietimo sistemų plėtra Prienų m.: įrengtas apšvietimas pėsčiųjų take (prie Vytauto g. 27), įrengtas F. Vaitkaus g. (skersgatvio) apšvietimas, įrengtas dalies Siaurosios g. apšvietimas, apšviestas Kauno g. (link „Gyvenimo“ redakcijos) skersgatvis, dalis Revuonos g. (už Prienų turgaus), įrengtas apšvietimas Rasos g. ir Miškininkų g., dalyje Žemaitės g. Apšvietimo sistemų plėtra vykdyta Balbieriškio sen. Žagarių k. dalyje Tuopų g., pakeista dalis atramų naujomis Jiezne Vytauto g. ir Mokyklos g., įrengtas apšvietimas dalyje Žaliosios g. ant gelžbetoninės atramos, Pakuonio mstl. buvo įrengtas apšvietimas Žaliojoje g., dalyje Pievų g., dalyje Aušros g., įrengtas apšvietimas Šilavoto sen. Jiestrakio k. Ąžuolų g., Jaunimo g., Mokyklos g., Stakliškių sen. apšviestas atminimo kalnelis ir vaikų žaidimo įrenginių ir lauko treniruoklių erdvė, Stakliškėse apšviesta Dvaro gatvė, Užuguosčio k. – dalis Tvenkinio g., Veiverių sen. apšviesta Leskavos k. Slyvų g. ir Alyvų g. Įrengtas apšvietimas Išlaužo sen. Čiudiškių k. Mato Šalčiaus g.

Bendra atliktų darbų vertė – 95760 Eur (2022 m. – 83729 Eur, 2021 m. – 66 290 Eur).

Parengti dokumentai ir pradėtos viešojo pirkimo procedūros Prienų rajono elektromobilių įkrovimo prieigų įrengimo ir operatoriaus parinkimui.

3 uždavinys. Prižiūrėti, plėsti ir modernizuoti susisiekimo infrastruktūrą.

2023 m. Prienų r. savivaldybei Kelių priežiūros ir plėtros programai vykdyti iš Lietuvos automobilių kelių direkcijos pagal finansavimo sutartį Nr. S-261 buvo skirta 1 804 900 Eur skaičiuojamųjų lėšų, panaudota – 1 804 890 Eur (2022 m. – 1 813 100, 2021 m. – 1 656 700), iš jų kapitalui formuoti (sandoriams) – 1 000 000 Eur (2022 m. – 1 000 000, 2021 m. – 929 500), einamiesiems tikslams (vietinės reikšmės kelių ir gatvių priežiūrai) buvo skirta – 804 900 Eur (2022 m. – 813 100, 2021 m. – 497 700). Už gautas lėšas buvo atliekamas kapitalinis remontas, vykdoma kelių ir gatvių periodinė priežiūra, gatvių kadastriniai matavimai, atliekami paprastojo remonto darbai, ženklinimas ir kt.

2023 m. iš Prienų rajono savivaldybės biudžeto vietinės reikšmės keliams (gatvėms) remontuoti ir prižiūrėti buvo skirta 827 932 Eur (2022 m. – 1 209 821) suma.

2023 m. Prienų rajone išasfaltuota 11 915 kv. m (2022 m. – 11 030) gatvių, o atnaujinta (atliktas paprastasis remontas) 21 453 kv. m (2022 m. – 33 233) gatvių, užtaisyta 3150 kv. m (2022 m. – 1850) duobių. 2023 m. buvo įrengta ir atnaujinta apie 2,1 km (2022 m. – 1,2) pėsčiųjų ir dviračių takų bei šaligatvių.

Kelių ir gatvių teisinė registracija. Atsižvelgiant į atliktų kelių (gatvių) kadastrinių matavimų duomenis ir Kelių ir gatvių įtraukimo į Prienų r. savivaldybės vietinės reikšmės kelių ir gatvių sąrašą komisijos rekomendacijas, Prienų rajono savivaldybės tarybos 2023 m. balandžio 13 d. sprendimu Nr. T3-97 buvo patvirtintas pagal atliktus kelių ir gatvių kadastrinius duomenis patikslintas Prienų rajono savivaldybės vietinės reikšmės kelių ir gatvių sąrašas su 1349 keliais (gatvėmis).

Per 2023 metus iš viso įregistruota 108 kadastrinės matavimų bylos (97 keliai (gatvės), kelių (gatvių) priklausinių įregistruotų nebuvo) (2022 m. – 489 keliai (gatvės)). Iš viso 2023 metų pabaigoje Nekilnojamojo turto registre įregistruota 1194 keliai (gatvės) ir 11 kelių (gatvių) priklausinių, t. y. 89 proc. visų vietinės reikšmės kelių ir gatvių.

2023 m. buvo patvirtinta Prienų r. savivaldybės 2020–2025 metų eismo saugumo programos 2021 m. tikslų įgyvendinimo ataskaita ir iškelti nauji vertinimo kriterijai, siekiamos reikšmės 2023 metams.

Organizuota 12 (2022 m. – 18) Keleivių ir mokinių vežiojimo koordinavimo komisijos posėdžių. Pagal komisijos pasiūlymus parengti 8 direktoriaus įsakymai. Atsakyta į 4 pareiškėjų prašymus dėl mokinių ir keleivių vežiojimo. 2023 m. buvo atliekami keleivių srautų tyrimai, peržiūrimi keleivių autobusų maršrutai. Atlikti keleivinio kelių transporto patikrinimai, rengiami dokumentai dėl keleivių ir mokinių vežiojimo organizavimo. Surašyta 9 patikrinimo aktai.

4 uždavinys. Gerinti Savivaldybės administracijai priklausančio turto ir savivaldybės teritorijos valdymą.

2023 m. organizuoti 26 nekilnojamojo turto objektų pardavimo vieši elektroniniai aukcionai (2022 m. 11, 2021 m. – 16). Skelbimai skelbti Prienų rajono savivaldybės interneto svetainėje 7 kartus ir kiekvienas atskiras aukcionas skelbtas evaržytines.lt puslapyje 26 kartus (2022 m. – 11, 2021 m. – 16). Per 2023 m. yra parduota 9 nekilnojamojo turto objektai (2022 m. – 4, 2021 m – 1). Pardavus Prienų r. savivaldybei nuosavybės teise priklausantį nekilnojamąjį turtą į biudžetą gauta 49 343,00 Eur (2022 m. – 77256,31, 2021 m. – 2 176).

Pakeistas ir patvirtintas Prienų rajono savivaldybės turto valdymo, naudojimo ir disponavimo juo tvarkos aprašas. Patvirtintas Prienų rajono nekilnojamųjų daiktų pardavimo viešojo aukciono būdu tvarkos aprašas.

Skelbti 5 Savivaldybės turto nuomos konkursai, surašyti 4 turto nuomos viešo nuomos konkurso būdu protokolai, parengtos 4 Savivaldybės turto nuomos sutartys bei tiek pat turto perdavimo ir priėmimo aktų.

Įvykdytos kontrolierių audito rekomendacijos.

5 uždavinys. Rengti teritorijų planavimo dokumentus, atlikti reikiamus tyrimus ir matavimus.

Registruota prašymų, išduota reikalavimų numatomiems rengti žemės sklypų formavimo ir pertvarkymo projektams (ŽSFPP), patvirtinta ŽSFPP – 104/98 (2021 m. – 131/64; 2020 m. – 118/74).

Pradedami rengti Prienų rajono savivaldybės teritorijos bendrojo plano koregavimas, kurio tikslas – bendrojo plano susisiekimo dalies koregavimas, nustatant valstybinės reikšmės krašto kelio Nr. 130 Kaunas–Prienai–Alytus ruože nuo 11,60 iki 31,10 km rekonstravimo papildomus sprendinius: dvi juostos vienai ir dvi juostos kitai eismo krypčiai, ir Veiverių miestelio bendrojo plano keitimas.

Pavesta Prienų r. savivaldybės administracijos direktoriui vykdyti savivaldybės tarybos paprastajai kompetencijai priskirtą įgaliojimą – priimti sprendimus dėl žemės sklypų pagrindinės žemės naudojimo paskirties ir (ar) būdo keitimo ar nustatymo, jei jis (jie) nenustatytas (-i).

Buvo rengiami Prienų r. savivaldybės administracijos inicijuojamų ir organizuojamų teritorijų planavimo dokumentų ir kitų planų, dokumentų rengimo darbų koordinavimo darbai:

Dėl planingo sklypų formavimo į savivaldybės biudžetą gauta 34 075 Eur (2022 m. – 191 935; 2021 m. – 8 021,67) už parduotą žemę Prienų ir Jiezno miestuose. Dalis lėšų – 0,00 Eur (2022 m. – 152,46; 2021 m. – 937,50) panaudota nuosavybės teisėms atkurti į turėtą žemę, žemės sklypų kadastriniams matavimams rengti.

VII. INVESTICIJŲ PROGRAMA

Įgyvendinti Investicijų programą padeda Savivaldybės administracijos Investicijų, Architektūros ir urbanistikos, Statybos ir ekonominės plėtros, Kultūros ir turizmo, Švietimo ir sporto, Socialinės paramos, Buhalterijos skyriai. Investicijų skyrius 2023 metais koordinavo Europos Sąjungos struktūrinių fondų ir kitų fondų lėšomis finansuojamų projektų vykdymą. 2023 m. skyriaus specialistai ieškojo finansavimo šaltinių ir teikė projektinius pasiūlymus, paraiškas 2021–2027 metų finansinės perspektyvos fondams, valstybės biudžeto programų finansavimui gauti, taip pat praėjusio finansavimo laikotarpio ataskaitas ir projektų, finansuojamų valstybės investicijų lėšomis, mokėjimo prašymus. Investicijų skyriaus specialistai rengė viešųjų pirkimų dokumentus ir vykdė viešuosius pirkimus per CPO ir CVP IS sistemas. Teikė regionų projektų ataskaitas atsakingoms institucijoms. Tikslino, papildė ir teikė duomenis dėl Kauno regiono plėtros plano iki 2030 metų priemonių įgyvendinimo.

Programos tikslas. Skatinti darnią rajono teritorinę plėtrą, modernizuojant viešuosius pastatus, erdves ir infrastruktūrą bei įgyvendinant aplinkos apsaugos rėmimo priemones. Šiam tikslui pasiekti buvo numatyti 4 uždaviniai.

1 uždavinys. Modernizuoti ir plėtoti ugdymo įstaigų ir sporto bazių infrastruktūrą.

Projekto pavadinimas	Įgyvendinimo laikotarpis (metais)	Projekto lėšos, Eur	Atlikti darbai/suteiktos paslaugos
Prienų lopšelio-darželio „Gintarėlis“ pastato modernizavimas	2022–2023	Bendra projekto vertė 1 132 880, iš jų: SB paskola 539445, APVA lėšos 539 445, SB lėšos 53 990 (panaudota 38 700)	Projektas neįgyvendintas, nes per sutartyje numatytą terminą nebuvo parengtas techninis projektas ir gautas statybos leidimas.
Ugdymo paslaugų prieinamumo didinimas Prienų lopšelyje-darželyje „Gintarėlis“	2023–2026	6 400
„Tūkstantmečio mokyklų“ programos įgyvendinimas	2023–2025	412 000	„Ąžuolo“ progimnazijai, „Revuonos“ pagrindinei mokyklai ir Veiverių Tomo Žilinsko gimnazijai įsigyti didieji fizikos pagrindų rinkiniai, „Ąžuolo“ progimnazijoje, „Revuonos“ pagrindinėje mokykloje įrengti multisensoriniai kambariai, įsigyta kitų priemonių ir baldų.
Ugdymo paslaugų prieinamumo didinimas Prienų rajono savivaldybės mokyklose	2023–2026	3 000	Kauno RPT pateikta užpildyta forma dėl projekto įtraukimo į Kauno RPP. Parengtas investicijų projektas.
Visos dienos mokyklos erdvių sukūrimas Veiverių Tomo Žilinsko gimnazijoje	2023–2026	2 500	Kauno RPT pateikta užpildyta forma dėl projekto įtraukimo į Kauno RPP. Parengtas investicijų projektas.
Prienų „Revuonos“ pagrindinės mokyklos adresu Dariaus ir Girėno g. 6, Prienų m., stadiono pritaikymas bendruomenės fizinį aktyvumą skatinančioms veikloms	2023–2026	26 500	Parengtas techninis projektas.
Prienų lopšelio-darželio „Pasaka“, F. Vaitkaus g. 4, Prienai, modernizavimas	2023–2025	0,00	-
Prienų „Žiburio“ gimnazijos mokomųjų dirbtuvių pastato modernizavimas (TŪM programa)	2023–2026	27 500	Rengiamas techninis projektas.

2 uždavinys. Užtikrinti sveikatos ir socialinių paslaugų infrastruktūros plėtros projektų įgyvendinimą.

Projekto pavadinimas	Įgyvendinimo laikotarpis	Projekto lėšos, Eur	Atlikti darbai/suteiktos paslaugos
Ambulatorinių sveikatos priežiūros paslaugų prieinamumo gerinimas sergantiems tuberkulioze Prienų rajone	2018–2023	Bendra projekto vertė – 10 231, iš jų SB lėšos – 767	Projektas baigtas įgyvendinti 2023 m. lapkričio mėn. Projekte buvo numatyta, kad paslaugomis pasinaudos 45 tikslinės grupės nariai. Paslaugomis pasinaudojo 3 tikslinės grupės asmenys. Didesnio poreikio nebuvo. Projekto veikloms panaudota 1557,50 Eur ES ir 41,50 Eur SB lėšų.
Psichiatrijos dienos stacionaro paslaugų plėtra Prienų rajono savivaldybėje, įsteigiant DS skyrių	2023–2025	26 400	Rengiamas techninis projektas.
Socialinio būsto fondo plėtra, II etapas	2020–2022	ES lėšos – 18 200 SB lėšos – 200	2023-06-08 patvirtinta galutinė projekto įgyvendinimo ataskaita.
Sveikos gyvensenos įgūdžių formavimas ir psichikos sveikatos gerinimas	2021–2023	6 800	Siekiant užtikrinti vaikų ir jaunimo gerovę, projekto metu ikimokyklinio ir mokyklinio ugdymo įstaigų sveikatos kabinetai aprūpinami metodinėmis priemonėmis. 2023 m. įsigyta gaivinimo manekenai, dantų modeliai su dantų šepetėliais, sienos lipdukai (mitybos piramidė), socialinių įgūdžių gerinimo žaidimai, kitos priemonės. Projektas baigtas įgyvendinti 2023 m. kovo mėn.

3 uždavinys. Didinti rajono kultūrinį-turistinį patrauklumą, skatinti bendruomenių veiklą ir amatų plėtrą.

Projekto pavadinimas	Įgyvendinimo laikotarpis	Projekto lėšos, Eur	Atlikti darbai/suteiktos paslaugos
Nemuno upės pakrantės ir Revuonos parko bei jo prieigų sutvarkymas ir pritaikymas bendruomenės ir verslo poreikiams	2018–2023	Bendra projekto vertė – 1229 146,73, iš jų SB lėšos –153 643,77	Projektas įgyvendintas. Projektui skirtas papildomas 199 315,27 Eur finansavimas.
Kraštovaizdžio ir ekologinės būklės gerinimas Prienų rajone	2020–2022	Bendra projekto vertė – 102 775, iš jų SB lėšos – 15 416	Projektas įgyvendintas. 2023-06-23 patvirtinta galutinė projekto įgyvendinimo ataskaita.
Pacų giminės paveldas kaip bendros turizmo plėtros abipus sienų pagrindas	2020–2022	Bendra projekto vertė – 194 932, iš jų SB lėšos – 29 239	Projektas įgyvendintas. 2023-06-29 patvirtinta galutinė projekto įgyvendinimo ataskaita.
Veiverių miestelio laisvalaikio erdvės sutvarkymas	2021–2023	Bendra projekto vertė – 535 098 , iš jų SB lėšos – 442 795	Projekto metu buvo sutvarkyta (atnaujinta) viešoji erdvė, esanti Veiverių miestelyje. Minėtoje erdvėje įrengti takai, mažoji architektūra, apšvietimas, įrengta vaikų žaidimų aikštelė. Išvalyta kūdra (tvenkinys), kuri buvo įžuvinta iš savivaldybės biudžeto lėšų. Sukurta patraukli aplinka bendruomenės nariams gyventi ir dirbti. Projektas baigtas įgyvendinti 2023 m. rugsėjo 30 d. Darbų atlikta už 451 451,82 Eur, ES 78457,40 Eur, VB 13845,44, SB 359149,00 Eur. Projektas įgyvendintas 100 proc.
Bendruomenės iniciatyvų, skirtų gyvenamajai aplinkai gerinti, projektų idėjų finansavimas	2023–2023	Bendra projektų vertė 52 285 (SB lėšos)	Prienų miesto kategorija – gauti 4 projektų idėjų pasiūlymai pateikti balsavimui. Finansavimas skirtas projektui „Asmenukė prie Nemuno“. Projekto vertė – 34 485 Eur. Prienų rajono kategorija – gauti 3 projektų idėjų pasiūlymai pateikti balsavimui. Finansavimas skirtas projektui „Istorinės atminties simbolis-paminklas 1944–1953 m. Stakliškių krašto partizanams ir jų rėmėjams atminti“. Projekto vertė – 17 800 Eur.

4 uždavinys. Vykdyti inžinerinių tinklų (vandentvarkos) ir susisiekimo infrastruktūros modernizavimo, aplinkos apsaugos rėmimo projektus.

Projekto pavadinimas	Įgyvendinimo laikotarpis	Projekto lėšos, Eur	Atlikti darbai
Vandens tiekimo ir nuotekų tvarkymo infrastruktūros plėtra ir rekonstrukcija Prienų rajone	2019–2023	139 940,00 Eur, iš jų ES – 69 970,00 Eur	Projektas įgyvendinamas. Per 2023 m. vandentiekio ir nuotekų tinklų statyba vyko Prienų miesto Liepų, M. Valančiaus ir Kovo 8-osios gatvėse. Nutiesta 240 m vandentiekio ir 623 m nuotekų tinklų, įrengta nuotekų siurblinė.

Savivaldybės strateginių dokumentų rengimas, atnaujinimas ir stebėsena

Parengta:

projekto „Pėsčiųjų tako įrengimas, Prienų m. (žemės sklypų Nr. 6943/0010:204 ir Nr. 6943/0010:143)“ investicijų projektas;

projektų „Ugdymo paslaugų prieinamumo didinimas Prienų rajono savivaldybės mokyklose“ ir „Visos dienos mokyklos erdvių sukūrimas Veiverių Tomo Žilinsko gimnazijoje“ investicijų projektas;

Prienų miesto kurortinės teritorijos galimybių studija.

Parengta 2023–2025 m. Investicijų programa, darbo grupėje parengtas ir patvirtintas Prienų rajono savivaldybės 2023–2025 metų strateginis veiklos planas.

Dalyvauta rengiant Kauno regiono plėtros planą iki 2030 m.

Parengta Kauno regiono integruotos teritorijų vystymo programos įgyvendinimo ataskaita už 2022 m. ir pristatyta Prienų rajono savivaldybės tarybai. Parengtoje 2022 m. Kauno regiono įgyvendinimo ITVP ataskaitoje įvertinta į programą įtrauktų Prienų rajono savivaldybės planuojamų veiksmų įgyvendinimo eiga ir suplanuotų programos efekto, rezultato ir produkto rodiklių pasiekimas bei kita informacija apie į programą įtrauktus Prienų rajono savivaldybės administracijos vykdomus projektus.

SENIŪNIJŲ VEIKLA

Savivaldybės teritorija suskirstyta į 9 seniūnijas: Prienų, Balbieriškio, Išlaužo, Jiezno, Naujosios Ūtos, Pakuonio, Stakliškių, Šilavoto, Veiverių.

Seniūnijų veiklos misija – savivaldybės priskirtoje teritorijoje organizuoti ir įgyvendinti savivaldybės institucijų priimtus sprendimus, administruoti priskirtų viešųjų paslaugų teikimą seniūnijos gyventojams.

Veiklos tikslai – efektyviai valdyti asignavimus, laiku teikti kokybiškas viešąsias paslaugas seniūnijos gyventojams, sistemingai kelti darbuotojų kvalifikaciją.

Seniūnijos savo veikloje vadovaujasi LR Konstitucija, LR civiliniu kodeksu, LR vietos savivaldos įstatymu, Vyriausybės nutarimais, Prienų rajono savivaldybės tarybos sprendimais, mero potvarkiais, Prienų rajono savivaldybės administracijos veiklos nuostatais, Administracijos direktoriaus įsakymais, seniūnijos veiklos nuostatais, kitais teisės aktais.

Dalį savivaldybės lėšų ir žmogiškųjų išteklių administruoja seniūnijos. Nuo jų darbo priklauso, kaip kaimo vietovėje aptarnaujami gyventojai, kaip prižiūrimos joms priskirtos bendrojo naudojimo teritorijos, kokie renginiai ir šventės vyksta. Visos seniūnijos dalyvavo įgyvendinant teritorinio bendradarbiavimo projektą „Žydinti Lietuva“, projektus pagal Nevyriausybinių organizacijų ir bendruomeninės veiklos stiprinimo 2023 metų veiksmų plano įgyvendinimo 1.1.6 priemonę „Stiprinti bendruomeninę veiklą savivaldybėse“, prisidėjo organizuojant seniūnijų vasaros šventes, sporto varžybas, dalyvavo Duonos ir ugnies festivalyje Prienuose.

Seniūnai organizavo seniūnaičių išplėstines sueigas, bendradarbiavo su seniūnijos teritorijoje veikiančiomis bendruomenėmis, įstaigomis ir organizacijomis, verslo atstovais, ūkininkais.

2023 m. visos seniūnijos, vykdydamos priskirtas funkcijas, teikė gyventojams administracines paslaugas, organizavo bendrojo naudojimo teritorijų, vietinės reikšmės kelių, gatvių, šaligatvių, želdinių ir žaliųjų plotų priežiūrą bei gatvių apšvietimą. Seniūnai ir seniūnijų darbuotojai dirbo ir gyventojų socialinėje sferoje, prireikus vertino atskirų šeimų gyvenimo sąlygas, teikė Savivaldybės administracijai siūlymus dėl socialinės paramos reikalingumo ir paramos būdų, vykdė žemės ūkio pasėlių plotų deklaravimą, taip pat buvo pildomos ir priimamos paraiškos tiesioginėms išmokoms už žemės ūkio naudmenų ir pasėlių plotus gauti, priimami prašymai ir atnaujinami kaimo valdų registracijos duomenys, ūkininkams teikiama informacija apie reikalingus pateikti dokumentus ir reikalavimų laikymąsi, informacija apie pieno kvotas, subsidijas už gyvulius, žemės deklaravimą, išmokas už pasėlius ir kt. Stebint seniūnijų kelių ilgių pokyčius, reikia atkreipti dėmesį, kad kilometražas ypač kinta dėl intensyviai vykdomos teisinės kelių registracijos.

Seniūnijos, vykdydamos savo veiklą, įgyvendina Prienų rajono savivaldybės strateginiame veiklos plane numatytas programas:

Programa Nr. 2 – Socialinės paramos ir sveikatos apsaugos paslaugų kokybės gerinimas;

Programa Nr. 3 – Kultūros, sporto, jaunimo ir bendruomenės veiklos aktyvinimas;

Programa Nr. 4 – Savivaldybės pagrindinių funkcijų vykdymas ir valdymo tobulinimas;

Programa Nr. 6 – Viešosios infrastruktūros priežiūra ir plėtra.

Ataskaitoje pateikiama kiekvienos seniūnijos aktualiausia informacija apie įgyvendintas programas.

BALBIERIŠKIO SENIŪNIJA

Seniūnijoje veiklą vykdo 4 bendruomenės, teritorija suskirstyta į 5 seniūnaitijas. Seniūnija, organizuodama veiklas, bendradarbiavo su mokykla, biblioteka, KLC, PSPC, klebonu, bendruomenėmis, futbolo klubu ,,Ringis“, Prienų r. neįgaliųjų draugijos Balbieriškio skyriumi, ,,Caritu“, verslininkais, ūkininkais, seniūnaičiais.

Nr.	Rodiklis	2021 m.	2022 m.	2023 m.
1.	Gyventojų skaičius	žm.	2485	2440	2420
Kiti seniūnijos duomenys
2022 m.	2023 m.
2.	Seniūnijos plotas	ha	13271,95	13271,95
3.	Kaimų skaičius	vnt.	36 ir Balbieriškio mstl.	36 ir Balbieriškio mstl.
4.	Vietinės reikšmės keliai (iš jų – asfaltuoti)	km	102,048 (16,538)	101,986 (16,538)
5.	Veikiančių kapinių skaičius	vnt.	2	2
6.	Neveikiančių / istorinių kapinių skaičius	vnt.	3	3
7.	Kapinių teritorijų plotas	ha	5,28	5,28
8.	Kultūros paveldo objektų skaičius	vnt.	12	12

Socialinės paramos ir sveikatos apsaugos paslaugų kokybės gerinimas

Organizuoti ir užtikrinti socialinės paramos politiką, teikiant piniginę socialinę paramą
Nr.	Veikla	2021 m.	2022 m.	2023 m.
1.	Surašyta buities ir gyvenimo sąlygų patikrinimo aktų	7	12	5
2.	Priimta prašymų socialinei pašalpai gauti	142	187	143
3.	Priimta prašymų kompensacijai už šildymą kitu kuru gauti	126	415	311
4.	Priimta prašymų dėl atliekų tvarkymo mokesčio lengvatos taikymo	32	39	24
5.	Siuntimai atlikti visuomenei naudingą veiklą	129	96	99
6.	Priimta prašymų dėl pagalbos labiausiai skurstantiems asmenims	300	282	259

Savivaldybės pagrindinių funkcijų vykdymas ir valdymo tobulinimas

Tinkamai įgyvendinti valstybės perduotas savivaldybei funkcijas
Nr.	Veikla	2021 m.	2022 m.	2023 m.
1.	Priimta paraiškų tiesioginėms išmokoms už žemės ūkio naudmenas ir pasėlius	399	373	371
2.	Priimta prašymų žemės ūkio valdoms atnaujinti	424	420	423

Viešosios infrastruktūros priežiūra ir plėtra

Kelių priežiūra
Nr.	Veikla	2021 m.	2022 m.	2023 m.
1.	Greideriuojami keliai (Eur)	6583	9115	8072
2.	Žvyruojami keliai (Eur)	21360	28 959	24800
3.	Žvyro atvežimas (Eur)	-	-	-
4.	Kapitalinis remontas, asfaltavimas (Eur)	106 872	150 045	98734
5.	Asfaltbetonio dangos duobių užtaisymas (Eur)	2 500	5 808	5808
6.	Sniego valymas, slidumų mažinimas (Eur)	7 237	2938	5512
Gatvių apšvietimas
7.	Gatvių apšvietimo priežiūra, šviestuvų skaičius (vnt.)	422	427	431
8.	Lėšos gatvių apšvietimo priežiūrai (iš jų plėtrai) (Eur)	17 822 (9 394)	18 415 (9 995)	17060 (9985)
Komunalinio ūkio plėtra ir kitos prekės
9.	Kapinių, piliakalnių, skverų vejų šienavimas traktoriniu smulkintuvu (ha/suma)	80 3 102	-	-
10.	Medžių kirtimas ir genėjimas (vnt./Eur)	9 1 290	15 2004	14 1461

IŠLAUŽO SENIŪNIJA

Seniūnijoje veiklą vykdo 1 bendruomenė, teritorija suskirstyta į 5 seniūnaitijas. Seniūnija, organizuodama veiklas, bendradarbiavo su Išlaužo parapija, mokykla, Prienų kultūros ir laisvalaikio centro Išlaužo laisvalaikio salės renginių organizatoriumi, seniūnaičiais, bendruomenėmis, verslo atstovais, ūkininkais.

Nr.	Rodiklis	2021 m.	2022 m.	2023 m.
1.	Gyventojų skaičius	žm.	1714	1685	1625
Kiti seniūnijos duomenys
2022 m.	2023 m.
2.	Seniūnijos plotas	ha	6556,99	6556,99
3.	Kaimų skaičius	vnt.	24	24
4.	Vietinės reikšmės keliai (iš jų – asfaltuoti)	km	59,147 (7 579)	59,147/ 7,579
5.	Veikiančių kapinių skaičius	vnt.	1	1
6.	Neveikiančių / istorinių kapinių skaičius	vnt.	1	1
7.	Kapinių teritorijų plotas	ha	2,3	2,3
8.	Kultūros paveldo objektų skaičius	vnt.	21	21

Socialinės paramos ir sveikatos apsaugos paslaugų kokybės gerinimas

Organizuoti ir užtikrinti socialinės paramos politiką, teikiant piniginę socialinę paramą
Nr.	Veikla	2021 m.	2022 m.	2023 m.
1.	Surašyta buities ir gyvenimo sąlygų patikrinimo aktų	9	33	21
2.	Priimta prašymų socialinei pašalpai gauti	89	107	112
3.	Priimta prašymų kompensacijai už šildymą kitu kuru gauti	56	269	285
4.	Priimta prašymų dėl atliekų tvarkymo mokesčio lengvatos taikymo	4	9	12
5.	Siuntimai atlikti visuomenei naudingą veiklą	51	37	43
6.	Priimta prašymų dėl pagalbos labiausiai skurstantiems asmenims	122	159	97

Savivaldybės pagrindinių funkcijų vykdymas ir valdymo tobulinimas

Tinkamai įgyvendinti valstybės perduotas savivaldybei funkcijas
Nr.	Veikla	2021 m.	2022 m.	2023 m.
1.	Priimta paraiškų tiesioginėms išmokoms už žemės ūkio naudmenas ir pasėlius	193	194	198
2.	Priimta prašymų žemės ūkio valdoms atnaujinti	83	219	190

Viešosios infrastruktūros priežiūra ir plėtra

Kelių priežiūra
Nr.	Veikla	2021 m.	2022 m.	2023 m.
1.	Greideriuojami keliai, žvyruojami keliai (Eur)	17 999	21 992	24600
2.	Asfaltbetonio dangos duobių užtaisymas (Eur)	2 800	2 800	0
3.	Pralaidų remontas (vnt.)	0	0	0
4.	Kapitalinis remontas, asfaltavimas (Eur)	184 579	74 881	253 385
5.	Sniego valymas (Eur)	11834	858	1661
Gatvių apšvietimas
1.	Gatvių apšvietimo priežiūra, šviestuvų skaičius (vnt.)	225	232	238
2.	Lėšos gatvių apšvietimo priežiūrai (Eur)	6000	5 987	6865
Komunalinio ūkio plėtra ir kitos prekės
1.	Kapinių, viešųjų erdvių priežiūra, Eur	4500	18 837	5480
2.	Medžių kirtimas ir genėjimas (Eur)	800	2 899	2000
3.	Gėlių sodinukų, krūmų pirkimas (Eur)	–	387	0

JIEZNO SENIŪNIJA

Seniūnijoje veiklą vykdo šešios miesto ir kaimo bendruomenės, teritorija suskirstyta į 9 seniūnaitijas. Jiezno seniūnija, vykdydama veiklas, plėtojo ryšius su vietos bendruomenėmis, seniūnaičiais, vyriausybinėmis ir nevyriausybinėmis organizacijomis, įstaigomis, veikiančiomis Jiezno krašte, Jiezno parapija, Lietuvos šaulių sąjungos Vytauto Didžiojo II rinktine, verslo atstovais, ūkininkais.

Nr.	Rodiklis	2021 m.	2022 m.	2023 m.
1.	Gyventojų skaičius	žm.	2 635	2 541	2468
Kiti seniūnijos duomenys
2022 m.	2023 m.
2.	Seniūnijos plotas	ha	13 866	13 866
3.	Kaimų skaičius	vnt.	60	60
4.	Vietinės reikšmės keliai (iš jų – asfaltuoti)	km	155,231 (15,945)	155,231 (15,945)
5.	Veikiančių kapinių skaičius	vnt.	7	7
6.	Neveikiančių / istorinių kapinių skaičius	vnt.	7	7
7.	Kapinių teritorijų plotas	ha	6,93	6,93
8.	Kultūros paveldo objektų skaičius	vnt.	18	19

Socialinės paramos ir sveikatos apsaugos paslaugų kokybės gerinimas

Organizuoti ir užtikrinti socialinės paramos politiką, teikiant piniginę socialinę paramą
Nr.	Veikla	2021 m.	2022 m.	2023 m.
1.	Surašyta buities ir gyvenimo sąlygų patikrinimo aktų	90	67	108
2.	Priimta prašymų socialinei pašalpai gauti	245	223	304
3.	Priimta prašymų kompensacijai už šildymą kitu kuru gauti	159	407	589
4.	Priimta prašymų dėl atliekų tvarkymo mokesčio lengvatos taikymo	17	13	10
5.	Siuntimai atlikti visuomenei naudingą veiklą	86	74	119
6.	Priimta prašymų dėl pagalbos labiausiai skurstantiems asmenims	207	387	411

Savivaldybės pagrindinių funkcijų vykdymas ir valdymo tobulinimas

Tinkamai įgyvendinti valstybės perduotas savivaldybei funkcijas
Nr.	Veikla	2021 m.	2022 m.	2023 m.
1.	Priimta paraiškų tiesioginėms išmokoms už žemės ūkio naudmenas ir pasėlius	348	316	311
2.	Priimta prašymų žemės ūkio valdoms atnaujinti	375	395	324

Viešosios infrastruktūros priežiūra ir plėtra

Kelių priežiūra
Nr.	Veikla	2021 m.	2022 m.	2023 m.
1.	Greideriuojami keliai (Eur)	16 434	24 580	17519
2.	Žvyruojami keliai (Eur)	30 000	37 349	26165
3.	Asfaltbetonio dangos duobių užtaisymas (Eur)	3 200	5 400	7422
4.	Pralaidų remontas (vnt.)	3	6	7
5.	Kapitalinis remontas, asfaltavimas, Eur	4 305	209628	135173
6.	Įrengti kelio ženklai (vnt.)	16	14	7
Gatvių apšvietimas
1.	Gatvių apšvietimo priežiūra, šviestuvų skaičius (vnt.)	426	435	436
2.	Lėšos gatvių apšvietimo priežiūrai (Eur)	15 944	14 689	30394
Komunalinio ūkio plėtra ir kitos prekės
1.	Kapinių, viešųjų erdvių priežiūra (Eur)	18793	15326
2.	Medžių kirtimas ir genėjimas (Eur)	3 500	2 420	6199
3.	Vaizdo stebėjimo kamerų plėtra (vnt.)	1	6	2
4.	Gėlių sodinukų, krūmų pirkimas (Eur)	908	2 000	2312
5.	Kitos veiklos (lietaus kanalizacijos tinklų priežiūra)	-	420	0

NAUJOSIOS ŪTOS SENIŪNIJA

Seniūnijoje veiklą vykdo 3 bendruomenės, teritorija suskirstyta į 3 seniūnaitijas. Vykdydama veiklas, seniūnija bendradarbiavo su Prienų kultūros ir laisvalaikio centro Naujosios Ūtos laisvalaikio salės renginių organizatoriumi, mokykla ir kitais socialiniais partneriais.

Nr.	Rodiklis	2021 m.	2022 m.	2023 m.
1.	Gyventojų skaičius	žm.	896	861	821
Kiti seniūnijos duomenys
2022 m.	2023 m.
2.	Seniūnijos plotas	ha	9593,5	9593,5
3.	Kaimų skaičius	vnt.	23	22
4.	Vietinės reikšmės keliai (iš jų – asfaltuoti)	km	54,875 (3,513)	54,875 (3,513)
5.	Veikiančių kapinių skaičius	vnt.	1	1
6.	Kapinių teritorijų plotas	ha	1,16	1,16
7.	Kultūros paveldo objektų skaičius	vnt.	3	4

Socialinės paramos ir sveikatos apsaugos paslaugų kokybės gerinimas

Organizuoti ir užtikrinti socialinės paramos politiką, teikiant piniginę socialinę paramą
Nr.	Veikla	2021 m.	2022 m.	2023 m.
1.	Surašyta buities ir gyvenimo sąlygų patikrinimo aktų	10	22	19
2.	Priimta prašymų socialinei pašalpai gauti	119	117	96
3.	Priimta prašymų kompensacijai už šildymą kitu kuru gauti	71	162	167
4.	Priimta prašymų dėl atliekų tvarkymo mokesčio lengvatos taikymo	13	12	11
5.	Siuntimai atlikti visuomenei naudingą veiklą	57	35	33
6.	Priimta prašymų dėl pagalbos labiausiai skurstantiems asmenims	92	101	90

Savivaldybės pagrindinių funkcijų vykdymas ir valdymo tobulinimas

Tinkamai įgyvendinti valstybės perduotas savivaldybei funkcijas
Nr.	Veikla	2021 m.	2022 m.	2023 m.
1.	Priimta paraiškų tiesioginėms išmokoms už žemės ūkio naudmenas ir pasėlius	175	148	158
2.	Priimta prašymų žemės ūkio valdoms atnaujinti	175	163	206

Viešosios infrastruktūros priežiūra ir plėtra

Kelių priežiūra
Nr.	Veikla	2021 m.	2022 m.	2023 m.
1.	Greideriuojami keliai (Eur)	8700	9996	6227
2.	Žvyruojami keliai (Eur)	6346	5934	11006
3.	Asfaltbetonio dangos duobių užtaisymas (Eur)	0	0	0
4.	Pralaidų remontas (vnt./Eur)	0	0	0
5.	Sniego valymas (Eur)	3503	1609	1968
6.	Žolės pjovimas, krūmų šalinimas nuo kelkraščių mechanizuotu būdu (Eur)	0	4813, iš jų 743 kelkraščių žolės pjovimas	10767
7.	Kapitalinis remontas, asfaltavimas (Eur)	0	106580	0
8.	Įrengti kelio ženklai (vnt./Eur) (kadastriniai matavimai)	0	650	0
Gatvių apšvietimas
1.	Gatvių apšvietimo priežiūra, šviestuvų skaičius (vnt.)	81	81	81
2.	Lėšos gatvių apšvietimo priežiūrai (iš jų plėtrai) (Eur)	1 782	4 440	4293
Komunalinio ūkio plėtra ir kitos prekės
1.	Kapinių priežiūra (Eur)	0	2870	0
2.	Viešųjų erdvių priežiūra (Eur)	1800	2162	1610
3.	Medžių kirtimas ir genėjimas (Eur)	10/1000	2/498	0
4.	Vaizdo stebėjimo kamerų plėtra (vnt.)	0	0	0

PAKUONIO SENIŪNIJA

Seniūnijoje veiklą vykdo 4 bendruomenės, teritorija suskirstyta į 6 seniūnaitijas. Visa Pakuonio seniūnijos kultūrinė veikla glaudžiai susijusi su bendruomenėmis, Pakuonio mokykla, Prienų kultūros ir laisvalaikio centro Pakuonio ir Ašmintos laisvalaikio salėmis, verslo atstovais, ūkininkais.

Nr.	Rodiklis	2021 m.	2022 m.	2023 m.
1.	Gyventojų skaičius	žm.	1 637	1566	1514
Kiti seniūnijos duomenys
2022 m.	2023 m.
2.	Seniūnijos plotas	ha	9939,75	9939,75
3.	Kaimų skaičius	vnt.	29/1 mstl.	29/1 mstl.
4.	Vietinės reikšmės keliai (iš jų – asfaltuoti)	km	76,250 (6,802)	76,250 (6,802)
5.	Veikiančių kapinių skaičius	vnt.	1	1
6.	Neveikiančių / istorinių kapinių skaičius	vnt.	4	1
7.	Kapinių teritorijų plotas	ha	3,268	3,268
8.	Kultūros paveldo objektų skaičius	vnt.	23	23

Socialinės paramos ir sveikatos apsaugos paslaugų kokybės gerinimas

Organizuoti ir užtikrinti socialinės paramos politiką, teikiant piniginę socialinę paramą
Nr.	Veikla	2021 m.	2022 m.	2023 m.
1.	Surašyta buities ir gyvenimo sąlygų patikrinimo aktų	19	8	13
2.	Priimta prašymų socialinei pašalpai gauti	96	114	96
3.	Priimta prašymų kompensacijai už šildymą kitu kuru gauti	65	221	265
4.	Priimta prašymų dėl atliekų tvarkymo mokesčio lengvatos taikymo	6	17	14
5.	Siuntimai atlikti visuomenei naudingą veiklą	31	33	25
6.	Priimta prašymų dėl pagalbos labiausiai skurstantiems asmenims	112	100	97

Savivaldybės pagrindinių funkcijų vykdymas ir valdymo tobulinimas

Tinkamai įgyvendinti valstybės perduotas savivaldybei funkcijas
Nr.	Veikla	2021 m.	2022 m.	2023 m.
1.	Priimta paraiškų tiesioginėms išmokoms už žemės ūkio naudmenas ir pasėlius	288	288	261
2.	Priimta prašymų žemės ūkio valdoms atnaujinti	153	170	139

Viešosios infrastruktūros priežiūra ir plėtra

Kelių priežiūra
Nr.	Veikla	2021 m.	2022 m.	2023 m.
1.	Greideriuojami keliai (Eur)	8495	9409	13880
2.	Žvyruojami keliai (Eur)	13652	24036	19071
3.	Asfaltbetonio dangos duobių užtaisymas (Eur)	1933	1908	3595
4.	Sniego valymas (Eur)	5626	1471	1326
5.	Žolės pjovimas, krūmų šalinimas nuo kelkraščių mechanizuotu būdu (Eur)	1497	1630	1065
6.	Kapitalinis remontas, asfaltavimas (Eur)	167 130	152 076	0
7.	Įrengti kelio ženklai (vnt./Eur)	9	6	1
Gatvių apšvietimas
1.	Gatvių apšvietimo priežiūra, šviestuvų skaičius (vnt.)	151	164	172
2.	Lėšos gatvių apšvietimo priežiūrai (iš jų plėtrai) (Eur)	4986	17964	7996
Komunalinio ūkio plėtra ir kitos prekės
1.	Kapinių priežiūra (Eur)	6416	4529	8917
2.	Viešųjų erdvių priežiūra (Eur)	605	38143	5989
3.	Medžių kirtimas ir genėjimas (Eur)	1089	1210	680
4.	Vaizdo stebėjimo kamerų plėtra (vnt.)	-	1	-

PRIENŲ SENIŪNIJA

Seniūnijoje veiklą vykdo 8 bendruomenės, teritorija suskirstyta į 7 seniūnaitijas. Seniūnija, organizuodama veiklas, bendradarbiauja su visais socialiniais partneriais – bendruomenėmis, asociacijomis, biudžetinėmis įstaigomis ir organizacijomis, įmonėmis, verslo atstovais, ūkininkais.

Nr.	Rodiklis	2021 m.	2022 m.	2023 m.
1.	Gyventojų skaičius	žm.	9996	9 840	9796
Kiti seniūnijos duomenys
2022 m.	2023 m.
2.	Seniūnijos plotas	ha	8112	8112
3.	Kaimų skaičius	vnt.	17	17
4.	Vietinės reikšmės keliai (iš jų – asfaltuoti)	km	147,275 (55,927)	136, 811 (55,211)
5.	Veikiančių kapinių skaičius	vnt.	-	-
6.	Neveikiančių / istorinių kapinių skaičius	vnt.	7	7
7.	Kapinių teritorijų plotas	ha	6,56	6,56
8.	Kultūros paveldo objektų skaičius	vnt.	19	19

Socialinės paramos ir sveikatos apsaugos paslaugų kokybės gerinimas

Organizuoti ir užtikrinti socialinės paramos politiką, teikiant piniginę socialinę paramą
Nr.	Veikla	2021 m.	2022 m.	2023 m.
1.	Surašyta buities ir gyvenimo sąlygų patikrinimo aktų	353	284	193
2.	Priimta prašymų socialinei pašalpai gauti	0	0	0
3.	Priimta prašymų kompensacijai už šildymą kitu kuru gauti	0	0	0
Užtikrinti seniūnijos darbo organizavimą
4.	Išduota leidimų prekybai ir žemės kasinėjimo darbams	331	324	311
5.	Išduota pažymų juridiniams faktams patvirtinti	168	310	216

Savivaldybės pagrindinių funkcijų vykdymas ir valdymo tobulinimas

Tinkamai įgyvendinti valstybės perduotas savivaldybei funkcijas
Nr.	Veikla	2021 m.	2022 m.	2023 m.
1.	Priimta prašymų įtraukti į gyvenamosios vietos nedeklaravusių asmenų apskaitą	55	85	91
2.	Pranešimų apleistų žemių savininkams skaičius	164	213	8

Viešosios infrastruktūros priežiūra ir plėtra

Kelių priežiūra
Nr.	Veikla	2021 m.	2022 m.	2023 m.
1.	Greideriuojami keliai (Eur)	10 322	25 459	20121
2.	Žvyruojami keliai (Eur)	43 435	45 261	59879
3.	Asfaltbetonio dangos duobių užtaisymas (Eur)	15 854	28 589	26386
4.	Pralaidų remontas (vnt./Eur)	0	9 700	35689
5.	Sniego valymas (Eur)	66 736	89 888	130898
6.	Žolės pjovimas, krūmų šalinimas nuo kelkraščių mechanizuotu būdu (Eur)	1 320	2 797	9692
7.	Kapitalinis remontas, asfaltavimas (Eur)	1 252 756	1 199 844	451698
8.	Įrengti kelio ženklai (vnt./Eur)	118/2184	52/1753	77/3240
Gatvių apšvietimas
1.	Gatvių apšvietimo priežiūra, šviestuvų skaičius (vnt.)	1940	1 983	2005
2.	Lėšos gatvių apšvietimo priežiūrai (iš jų plėtrai) (Eur)	58 982 (40 537)	110 910 (63 302)	130 915 (46 376)
Komunalinio ūkio plėtra ir kitos prekės
1.	Kapinių priežiūra (Eur)	-	-	-
2.	Viešųjų erdvių priežiūra (Eur)	73 211	119 204	138960
3.	Medžių kirtimas ir genėjimas (Eur)	21 383	24 269	23197
4.	Vaizdo stebėjimo kamerų plėtra (vnt.)	Vykdo administracija	Vykdo administracija	Vykdo administracija
5.	Gėlių sodinukų, krūmų pirkimas (Eur)	11 568	12 539	13992

Kitos veiklos

Kovų lizdų naikinimas (Eur)	800	3 980	4620
Medžių formavimas (Eur)	2 977	2 500	2500
Krūmų, lapų, kitų augalinių atliekų surinkimas ir išvežimas į stambiųjų atliekų aikštelę	0	6 149	1824
Suoliukų perdažymas	0	5 000	0
Vėliavėlių kabinimas	0	1 764	0
Kalėdinis miesto papuošimas, nupuošimas, kalėdinių dekoracijų įsigijimas	15 098	7 046	15004
Įsigyta darbo įrankių	1 500	1 000	1678
Kelio ženklų pastatymas renginių metu	0	1 306	0

STAKLIŠKIŲ SENIŪNIJA

Seniūnijoje veiklą vykdo 11 bendruomenių, teritorija suskirstyta į 5 seniūnaitijas. Organizuodama veiklas, Stakliškių seniūnija glaudžiai bendradarbiavo su bendruomenėmis, Stakliškių gimnazija, kultūros įstaigomis, Aukštadvario regioniniu parku, verslo atstovais, ūkininkais.

Nr.	Rodiklis	2021 m.	2022 m.	2023 m.
1.	Gyventojų skaičius	žm.	2248	2154	2080
Kiti seniūnijos duomenys
2022 m.	2023 m.
2.	Seniūnijos plotas	ha	18038,68	18038,68
3.	Kaimų skaičius	vnt.	80	80
4.	Vietinės reikšmės keliai (iš jų – asfaltuoti)	km	208,240 (12,802)	208,240 (12,802)
5.	Veikiančių kapinių skaičius	vnt.	19	19
6.	Neveikiančių / istorinių kapinių skaičius	vnt.	4	4
7.	Kapinių teritorijų plotas	ha	8,197	8,197
8.	Kultūros paveldo objektų skaičius	vnt.	17	17

Socialinės paramos ir sveikatos apsaugos paslaugų kokybės gerinimas

Organizuoti ir užtikrinti socialinės paramos politiką, teikiant piniginę socialinę paramą
Nr.	Veikla	2021 m.	2022 m.	2023 m.
1.	Surašyta buities ir gyvenimo sąlygų patikrinimo aktų	36	35	29
2.	Priimta prašymų socialinei pašalpai gauti	262	263	302
3.	Priimta prašymų kompensacijai už šildymą kitu kuru gauti	193	609	642
4.	Priimta prašymų dėl atliekų tvarkymo mokesčio lengvatos taikymo	8	8	8
5.	Siuntimai atlikti visuomenei naudingą veiklą	89	87	58
6.	Priimta prašymų dėl pagalbos labiausiai skurstantiems asmenims	337	174	137

Savivaldybės pagrindinių funkcijų vykdymas ir valdymo tobulinimas

Tinkamai įgyvendinti valstybės perduotas savivaldybei funkcijas
Nr.	Veikla	2021 m.	2022 m.	2023 m.
1.	Priimta paraiškų tiesioginėms išmokoms už žemės ūkio naudmenas ir pasėlius	507	486	478
2.	Priimta prašymų žemės ūkio valdoms atnaujinti	633	586	558

Viešosios infrastruktūros priežiūra ir plėtra

Kelių priežiūra
Nr.	Veikla	2021 m.	2022 m.	2023 m.
1.	Greideriuojami keliai (Eur)	14299	19 503	19782
2.	Žvyruojami keliai (Eur)	16339	44501	34386
3.	Asfaltbetonio dangos duobių užtaisymas (Eur)	6475	5410	8978
4.	Pralaidų remontas (vnt./Eur)	4/656	13/42092	13/2827
5.	Sniego valymas (Eur)	13206	9746	7583
6.	Žolės pjovimas, krūmų šalinimas nuo kelkraščių mechanizuotu būdu (Eur)	1729	7756	6400
7.	Kapitalinis remontas, asfaltavimas (Eur)	225125 28548	-	-
8.	Įrengti kelio ženklai (vnt./Eur) (kadastriniai matavimai)	-	15200	-
Gatvių apšvietimas
1.	Gatvių apšvietimo priežiūra, šviestuvų skaičius (vnt.)	323	332	341
2.	Lėšos gatvių apšvietimo priežiūrai (Eur)	13973	14593	14986
Komunalinio ūkio plėtra ir kitos prekės
1.	Kapinių priežiūra (Eur)	-	950	9813
2.	Viešųjų erdvių priežiūra (Eur)	545,09	661	468
3.	Medžių kirtimas ir genėjimas (Eur)	1137	1331	907
4.	Vaizdo stebėjimo kamerų plėtra (vnt.)	-	1	2
5.	Gėlių sodinukų, krūmų pirkimas (Eur)	-	850	944

ŠILAVOTO SENIŪNIJA

Seniūnijoje veiklą vykdo 6 bendruomenės, teritorija suskirstyta į 3 seniūnaitijas. Seniūnija glaudžiai bendradarbiavo su bendruomenėmis, policija, biblioteka, Prienų kultūros ir laisvalaikio centro Šilavoto laisvalaikio salės renginių organizatoriumi, verslo atstovais, ūkininkais.

Nr.	Rodiklis	2021 m.	2022 m.	2023 m.
1.	Gyventojų skaičius	žm.	1587	1553	1470
Kiti seniūnijos duomenys
2022 m.	2023 m.
2.	Seniūnijos plotas	ha	10214,56	10214,56
3.	Kaimų skaičius	vnt.	34	34
4.	Vietinės reikšmės keliai (iš jų – asfaltuoti)	km	94,645 (7,500)	94,645 (7,500)
5.	Veikiančių kapinių skaičius	vnt.	2	2
6.	Neveikiančių / istorinių kapinių skaičius	vnt.	4	4
7.	Kapinių teritorijų plotas	ha	3,50	3,50
8.	Kultūros paveldo objektų skaičius	vnt.	11	11

Socialinės paramos ir sveikatos apsaugos paslaugų kokybės gerinimas

Organizuoti ir užtikrinti socialinės paramos politiką, teikiant piniginę socialinę paramą
Nr.	Veikla	2021 m.	2022 m.	2023 m.
1.	Surašyta buities ir gyvenimo sąlygų patikrinimo aktų	11	17	15
2.	Priimta prašymų socialinei pašalpai gauti	175	167	191
3.	Priimta prašymų kompensacijai už šildymą kitu kuru gauti	107	278	218
4.	Priimta prašymų dėl atliekų tvarkymo mokesčio lengvatos taikymo	23	27	13
5.	Siuntimai atlikti visuomenei naudingą veiklą	139	116	122
6.	Priimta prašymų dėl pagalbos labiausiai skurstantiems asmenims	300	406	354

Savivaldybės pagrindinių funkcijų vykdymas ir valdymo tobulinimas

Tinkamai įgyvendinti valstybės perduotas savivaldybei funkcijas
Nr.	Veikla	2021 m.	2022 m.	2023 m.
1.	Priimta paraiškų tiesioginėms išmokoms už žemės ūkio naudmenas ir pasėlius	314	285	320
2.	Priimta prašymų žemės ūkio valdoms atnaujinti	326	326	290

Viešosios infrastruktūros priežiūra ir plėtra

Kelių priežiūra
Nr.	Veikla	2021 m.	2022 m.	2023 m.
1.	Greideriuojami keliai (Eur)	6485	9 977	15295
2.	Žvyruojami keliai (Eur)	18780	25 599	16876
3.	Asfaltbetonio dangos duobių užtaisymas (Eur)	-	5092	7347
4.	Pralaidų remontas (vnt./Eur)	2/137,94	1/212	1/4658
5.	Sniego valymas (Eur)	8053,33	5112	3802
6.	Žolės pjovimas, krūmų šalinimas nuo kelkraščių mechanizuotu būdu (Eur)	648,02	557	0
7.	Kapitalinis remontas, asfaltavimas (Eur)	2885,85	91516	0
8.	Įrengti kelio ženklai (vnt./Eur)	2/85	-	-
Gatvių apšvietimas
1.	Gatvių apšvietimo priežiūra, šviestuvų skaičius (vnt.)	144	149	157
2.	Lėšos gatvių apšvietimo priežiūrai (iš jų plėtrai) (Eur)	5880/ 3196	6013/ 3971	4 551/ 3 880
Komunalinio ūkio plėtra ir kitos prekės
1.	Kapinių priežiūra (Eur)	890,00	-	1056
2.	Viešųjų erdvių priežiūra (Eur)	1500	1500	1700
3.	Medžių kirtimas ir genėjimas (Eur)	2299	1786	1999
4.	Vaizdo stebėjimo kamerų plėtra (vnt.)	1	1	1
5.	Gėlių sodinukų, krūmų pirkimas (Eur)	70	180	190
6.	Kitos veiklos (traktorius su žolės smulkintuvu, nauji laiptai į Pašlavančio piliakalnį)	-	2433	34854

VEIVERIŲ SENIŪNIJA

Seniūnijoje veiklą vykdo 5 bendruomenės, teritorija suskirstyta į 11 seniūnaitijų. Organizuodama veiklas seniūnija glaudžiai bendradarbiavo su bendruomenėmis, seniūnijos mokyklomis, medicinos, kultūros įstaigomis, policija, verslo atstovais, ūkininkais.

Nr.	Rodiklis	2021 m.	2022 m.	2023 m.
1.	Gyventojų skaičius	žm.	3756	3769	3777
Kiti seniūnijos duomenys
2022 m.	2023 m.
2.	Seniūnijos plotas	ha	13669,58	13669,58
3.	Kaimų skaičius	vnt.	64	64
4.	Vietinės reikšmės keliai (iš jų – asfaltuoti)	km	191 127 (12 002)	191 127 (13 202)
5.	Veikiančių kapinių skaičius	vnt.	2	2
6.	Neveikiančių / istorinių kapinių skaičius	vnt.	7	7
7.	Kapinių teritorijų plotas	ha	7,06	7,06
8.	Kultūros paveldo objektų skaičius	vnt.	21	21

Socialinės paramos ir sveikatos apsaugos paslaugų kokybės gerinimas

Organizuoti ir užtikrinti socialinės paramos politiką, teikiant piniginę socialinę paramą
Nr.	Veikla	2021 m.	2022 m.	2023 m.
1.	Surašyta buities ir gyvenimo sąlygų patikrinimo aktų	6	6	21
2.	Priimta prašymų socialinei pašalpai gauti	99	198	242
3.	Priimta prašymų kompensacijai už šildymą kitu kuru gauti	139	448	792
4.	Priimta prašymų dėl atliekų tvarkymo mokesčio lengvatos taikymo	16	10	24
5.	Siuntimai atlikti visuomenei naudingą veiklą	44	38	25
6.	Priimta prašymų dėl pagalbos labiausiai skurstantiems asmenims	235	255	633

Savivaldybės pagrindinių funkcijų vykdymas ir valdymo tobulinimas

Tinkamai įgyvendinti valstybės perduotas savivaldybei funkcijas
Nr.	Veikla	2021 m.	2022 m.	2023 m.
1.	Priimta paraiškų tiesioginėms išmokoms už žemės ūkio naudmenas ir pasėlius	370	361	352
2.	Priimta prašymų žemės ūkio valdoms atnaujinti	225	228	208

Viešosios infrastruktūros priežiūra ir plėtra

Kelių priežiūra
Nr.	Veikla	2021 m.	2022 m.	2023 m.
1.	Greideriuojami keliai (Eur)	17640	9957	11240
2.	Žvyruojami keliai (Eur)	15951	32774	42926
3.	Asfaltbetonio dangos duobių užtaisymas (Eur)	4099	14471	20924
4.	Pralaidų remontas (vnt./Eur)	1503	112	224
5.	Sniego valymas (Eur)	10065	-	-
6.	Žolės pjovimas, krūmų šalinimas nuo kelkraščių mechanizuotu būdu (Eur)	2722	1200	2752
7.	Kapitalinis remontas, asfaltavimas (Eur)	-	14520	313785
8.	Įrengti kelio ženklai (vnt./Eur)	723	550	722
Gatvių apšvietimas
1.	Gatvių apšvietimo priežiūra, šviestuvų skaičius (vnt.)	288	309	390
2.	Lėšos gatvių apšvietimo priežiūrai (iš jų plėtrai) (Eur)	7493 (10526)	15582 (7059)	15186 (16987)
Komunalinio ūkio plėtra ir kitos prekės
1.	Kapinių priežiūra (Eur)	-	9231,09	8987
2.	Viešųjų erdvių priežiūra (Eur)	3078	20561
3.	Medžių kirtimas ir genėjimas (Eur)	1706	2609	1942
4.	Vaizdo stebėjimo kamerų plėtra (vnt.)	2	2	-

BAIGIAMOSIOS NUOSTATOS

2023 m. Savivaldybės administracija savo veiklą vykdė atsižvelgdama į Prienų rajono savivaldybės strateginį plėtros planą iki 2028 metų, 2023−2025 m. strateginį veiklos planą bei 2023 m. savivaldybės biudžetą. Savivaldybės 2023−2025 m. strateginis veiklos planas sudarytas iš 7 veiklos programų. Patvirtinti 2023 m. savivaldybės biudžeto asignavimai – 49,4 mln. Eur. Šios lėšos numatytos švietimo, socialinės apsaugos, kultūros ir sporto, kultūros paveldo išsaugojimo, turizmo, infrastruktūros objektų priežiūros ir plėtros, sveikatos apsaugos, aplinkosaugos, žemės ūkio, verslo plėtros ir kitoms rajonui aktualioms sritims finansuoti.

Prienų r. savivaldybėje 2023 m. gyveno 25 971 gyventojai (2022 m. – 26 409, 2021 m. – 26 985). Per praėjusius metus rajone sumažėjo 438 gyventojais. Gyventojų skaičius padidėjo tik vienoje Veiverių seniūnijoje, o sumažėjo Išlaužo, Jiezno, Naujosios Ūtos, Prienų, Pakuonio, Stakliškių, Šilavoto seniūnijose, nežymiai – Balbieriškio seniūnijoje. Sumažėjimą lėmė nauja kompensacijų už šildymą teikimo tvarka, kuri skatino gyventojus išsiregistruoti.

Patikslintas biudžeto pajamų planas – 48 094 100 Eur, įvykdymas – 50 261 100 Eur. Į savivaldybės biudžetą gauta 2 167 000 Eur daugiau pajamų, nei buvo planuota. Bendras 2023 m. pajamų planas įvykdytas 104,5 proc.

2023 m. Prienų r. savivaldybei Kelių priežiūros ir plėtros programai vykdyti iš Lietuvos automobilių kelių direkcijos pagal finansavimo sutartį Nr. S-261 buvo skirta 1 804 900 Eur skaičiuojamųjų lėšų, panaudota – 1 804 890 Eur (2022 m. – 1 813 100, 2021 m. – 1 656 700). Už gautas lėšas buvo atliekamas kapitalinis remontas, vykdoma kelių ir gatvių periodinė priežiūra, gatvių kadastriniai matavimai, atliekami paprastojo remonto darbai, ženklinimas ir kt.

2023 metais iš Prienų r. savivaldybės biudžeto vietinės reikšmės keliams (gatvėms) remontuoti ir prižiūrėti buvo skirta 827 932 Eur (2022 m. – 1 209 821) suma. Dėl stabilaus finansavimo galima vykdyti tęstinius projektus, užtikrinti esamų kelių priežiūrą, remontą bei planuoti naujų įrengimą.

2023 m. perduotas naujas mokyklinis autobusas Jiezno gimnazijai, Balbieriškio seniūnijai – traktorius.

Nuolat vykstantys keliančių pavojų statinių patikrinimai, organizuojami susitikimai su apleistų, turinčių avarinės būklės požymių statinių savininkais, taikomos sankcijos verčia tvarkytis, o tai prisideda prie miesto bei rajono tvarkos ir patrauklumo. Galima pasidžiaugti, kad 2023 metais teismas pripažino bešeimininkiais 8 statinius (2022 m. – 3).

Dėl planingo sklypų formavimo į savivaldybės biudžetą gauta 34 075 Eur (2022 m. – 191 935, 2021 m. – 8021,67) už parduotą žemę Prienų ir Jiezno miestuose.

Daug dėmesio skiriama gyventojų ir aplinkos saugumui užtikrinti. Bendradarbiaujame su Priešgaisrinės tarnybos kolektyvu, Prienų policijos komisariato darbuotojais. Toliau plečiamas vaizdo stebėjimo kamerų tinklas. 2023 m. rajone buvo sumontuota 41 kamera su papildoma įranga. Šiuo metu iš viso yra 154 vaizdo kameros visame rajone.

Vykdant Savivaldybės remonto bei komunalinio ūkio programą atlikti statybos ir remonto darbai mokyklose, darželiuose, viešosiose erdvėse bei Savivaldybei priklausančiuose pastatuose, tvarkomos kapinės bei viešųjų erdvių teritorijos. Tai lemia gerą turto priežiūrą, mažina jo nusidėvėjimą. Nuolatinė viešųjų erdvių priežiūra ne tik gražina aplinką, skatina atvykstamąjį turizmą, bet ir didina gyventojų pasididžiavimo savo kraštu jausmą.

Vykdydami investicinių projektų koordinavimo darbus, Investicijų bei Statybos ir ekonominės plėtros skyrių specialistai prisidėjo prie mokslo, socialinių, švietimo įstaigų, dviračių ir pėsčiųjų takų, kelių, viešųjų erdvių infrastruktūros gerinimo.

Treti metai vyko bendruomenės iniciatyvų, skirtų gyvenamajai aplinkai gerinti, projektų idėjų atranka ir finansavimas. 2023 metais šiems projektams buvo skirta daugiau lėšų nei ankstesniais metais.

Savivaldybės interneto svetainėje sukurtas skyrius „Kraštiečiams svetur“, kuris nuolat atnaujinamas aktualia informacija.

Problemos ir įžvalgos 2024 metams

Didėjantys atliekų kiekiai, kylančios kainos lemia, kad niekaip nepavyksta subalansuoti atliekų tvarkymo kaštų. 2023 m. Prienų rajono savivaldybės skola UAB Alytaus regiono atliekų tvarkymo centrui siekė 502 902 Eur (2022 m. – 336 746). Lyginant su praėjusiais metais, skola ženkliai išaugo.

Bus ir toliau sistemingai stiprinamas visų teikiamų paslaugų administravimas, tobulinami informacijos interneto svetainėje www.prienai.lt pateikimo būdai ir turinys.

Didelis dėmesys ir toliau bus skiriamas Savivaldybės turto efektyviam naudojimui ir valdymui. Funkcijoms vykdyti nereikalingas turtas bus toliau parduodamas, o reikalingas puoselėjamas ir tvarkomas.

Bus toliau vykdomi pradėti ir rengiami nauji projektai – bus formuojami žemės sklypai, kuriuose bus įgyvendinami planuojami projektai, rengiami investiciniai planai ir techniniai projektai. 2024 m. bus baigta rengti Kauno regiono funkcinės zonos strategija, kurios veiksmų plane bus numatyta daug turizmo plėtrą skatinančių priemonių visoje Prienų rajono savivaldybės teritorijoje 2024–2029 metais.

Planuojama dar aktyviau organizuoti ir kontroliuoti bendrą, vienodą dokumentų valdymo sistemą, didinti elektroninių dokumentų skaičių, atsakymų gyventojams siuntimą per e.pristatymo sistemą. Tai dar labiau užtikrins ne tik darbo skaidrumą, bet ir sumažins išlaidas eksploatacinėms priemonėms.

Skirsime ypatingą dėmesį vienam iš prioritetų – kelių priežiūrai, kelių (gatvių) teisinei registracijai. Tai labai svarbu, nes nuo registruotų kelių (gatvių) kiekio priklauso Savivaldybei skiriamas finansavimas.

Dėl apleistų žemės sklypų ir statinių kontrolės planuojame patobulinti reikalingų tvarkų aprašus, kad seniūnams būtų lengviau perspėti savininkus apie prievolę prižiūrėti savo turtą, bus siekiama jų atsakomybės. Toliau bus tvarkomi ir Savivaldybei priklausantys apleisti statiniai.

2023 metai Prienų r. savivaldybės administracijai buvo kupini atsakingų sprendimų, reikšmingų projektų, veržlių pokyčių ir svarbių darbų. Komandinis darbas ir bendradarbiavimas yra nepaprastai svarbūs savivaldybės sėkmei. Jis leidžia dalytis žiniomis ir diskutuoti, mokytis iš klaidų ir ieškoti galimybių, kurti naujas idėjas ir įgyvendinti projektus, priimti iššūkius ir planuoti ateities darbus. Nuoširdžiai dėkoju Administracijos darbuotojams už atsakomybę, susitelkimą, profesionalumą, kurie yra mūsų darbo rezultatų pagrindas. Ačiū merui Alvydui Vaicekauskui, jo komandai ir visiems Tarybos nariams už palaikymą ir bendradarbiavimą sprendžiant problemas ir priimant Prienų krašto gyventojams aktualius sprendimus. Tik dirbdami kartu, o ne pavieniui, galime pasiekti geresnių rezultatų. To linkiu mums visiems ir ateityje.

2024 m. kviečiu visus susitelkti bendriems tikslams, dalintis gerąja patirtimi, siūlyti naujas iniciatyvas, dirbti taip, kad mūsų kompetencijai priskirtos veiklos būtų vykdomos kokybiškai ir laiku, laikantis teisės aktų reikalavimų bei atsižvelgiant į gyventojų lūkesčius, taip užtikrinant nuoseklią ir efektyvią Prienų rajono savivaldybės plėtrą.

_________________